
PREFAŢĂ 


Din ale mele cursuri de vară de la Vălenii= 
de-Munte nu sau putut fipări decât rezumate, 
unele în astfel de proporții încât cefirea lor nu 
e uşoară, 

Având ceva mai mult răgaz, am putut redacta 
penfru foilefonul „Neamului Românesc“ pe cele 
din anul 1933. 

Editorul inteligent sa interesat de ele şi a 
voit să fie cunoscute de un public mai larg. 

Pentru cele din 1934, d-ra Maria Ciorea, 
fosfa mea elevă la Universifafe şi azi directoazea 
de sfudii a Şcolii de Misionare din Vălenii=de= 
Munte, a daf un rezumat, care mi sa părut că 
păstrează ideile principale. 

Cefiforul va suplini lipsa de fransifii care era 
de aşteptat la un caiet de cursuri, şi va înfelege 
că, fără stenografie, afâta sa putut lua, 

Anume credinfi ale mele răsar destul de lim= 
pede din munca ajutătoarei mele, şi de aceea fin 
să=i mulfămesc, 

t 


N. IORGA 


PARTEA I-a 


FORME CARI SE DUC ŞI REALI- 
TĂȚI CARI VIN 


INTRODUCERE 


Trăim desigur una din epocile cele mai ne- 
norocite din istoria omenirii, chiar dacă nu 
se varsă sînge şi barbarii nu cutreieră ora- 
şele ruinate. E o astfel de crisă cum istoria 
numai rareori le pomeneşte. In această pri- 
vință nu e nicio îndoială. > 

Sunt oameni cari-i mărginesc foarte strîns 
noțiunea, Ei văd numai variațiile îngrijitoare 
ale monedei, pănă la aceia chiar cari sunt în- 
cîntaţi de aceasta şi vreau s'o prefacă în 
basa unei noi politice. Şi nu-şi dau samă că 
moneda oglindeşte starea producţiei şi a 
schimbului de mărfuri. Şi mai ales nu în- 
teleg că la basa acesteia din urmă nu e nici- 
un alt factor material, ci însăşi starea mo- 
nală a societăţii, aceia dela care vin toate în 
ultima esenţă. 

E bolnav sutletul umanităţii : de trei ori pe 
zi măcar orice om cuminte trebuie s'o strige 
în urechea tuturor nebunilor. 

E bolnav nu fiindcă secolul care s'a mis- 
tuit acum treizeci şi trei de ani şi pe care 
însă-l continuăm, căci nu s'au găsit alte căi, 
war fi unul din cele mai mari în toată istoria 
omenirii. 

Doar el a creat locuri neînchipuit de mari, 
punîndu-i la disposiţie atîtea mijloace pînă 
atunci necunoscute de a supune natura, în 
singur domeniul tehnicei. Vorbim de la dis- 
tanţă, prindem mesagii prin aier, cîntăm arii 
polifonice fără a avea în mînă nici un instru- 
ment. Alături însă, în domeniul lucrurilor 
sufleteşti, ce ruină, ce confusie, ce haos! 

Distrugerile au fost definitive, mult mai 
multe decît acelea pe care le vedem. Căci 
secolul al XIX-lea a fost un mare ipocrit. 
Nimicind esenţa ca un guzgan băgat într'o 
brînză de Olanda sau ca termitele lucrînd la 
temeliile unei clădiri, el a păstrat cu dibăcie 
formele, aşa încît avem iluzia păstrării unor 
lucruri, fundamentale, a căror lipsă o consta- 
tăm, cu primejdia noastră, numai cînd căutăm 
a ne sprijini pe dînsele. | 

Aceasta este păstrarea formelor pe care le 
luăm ca realități şi ajungem la căderea nea- 
părată în cea dintiiu groapă, cu toate primej- 
diile ei. 

In loc, ce se pune de o vreme aşa de agi- 
tată, care caută în toate direcţiile, începe, lasă, 
încurcă, pînă nu ştie însăşi la ce trebuie să 
se întoarcă pentru a continua ceea ce poate 
fi opera cea mai de samă? Impunsături în 
aier, măestrite, dar care nu prind nimic, în- 
seilături care cedează la prima atingere. 

In domeniile fără care nu poate trăi o so- 
cietate omenească iată ce ni se oferă : aceasta 
şi atîta, pe cînd ni trebue siguranţă, indis- 
cutabilă siguranță, iar nu termeni contrazică- 
tori, pe cari de o potrivă îi admitem şi-i pu- 
nem alături, crezînd că în adevăr am făcut 
ceva. 

Cu patima pentru ce e mai nou, pentru ce 

loveşte mai de departe, nu ai măcar certitu- 
dinea că vei găsi pe fiecare din nesfirşit de 
mulții profeţi la locul de unde i s'a auzit 
glasul, atît de convins, adresat mulțimilor 
desorientate. Nu numai atitudinile în viață, 
dar şi convingerile, politice, sociale, religioase, 
filosofice sînt succesive. Epilepsia contempo- 
rană permite oricui să-şi schimbe imediat fi- 
sionomia. 

Orbecăim în timpul cînd ştiinţa ni deschide 
cele mai atrăgătoare perspective pentru care 
însă viața însăşi trebue adaptată, ca şi ele, 
aceste perspective, vieţii. Căci ce mi-i, pentru 
fericirea mea, lucrul cel d'intîi şi mai mare, 
să ştiu ce strivitoare e mulțimea stelelor, ce 
umilitoare originea gîndurilor producătoare şi 
a inteligenței şi a sentimentelor noastre, de 
să poţi crea moralitate şi geniu, conrupţie şi 
idioție cu vîrful ascuţit al scalpelului tău? 
Dacă nu le poţi integra într'un sistem armo- 
nic pentru cît ni e dat să trăim, nu le putem 
nega, dar le răspingem ca aducătoare de con- 
fusie şi de nenorocire | - 

Vom vedea cum alte vremi s'au ştiut aşeza 
şi s'au ştiut feri, în ciuda cutezanţelor şi în 
ciuda întrunirilor şi a contaminărilor. Și ele 
ne vor învăţa că adevărata civilizație nu e 
în antagonisme care par iremediabile, ci în 
aplanarea lor penfru ca sufleful omenesc să=şi 
poartă urmări în linişte munca şi găsi relativa 
fericire pe baza adevărurilor universal acceptate 
şi complectafe. 


Intre cei doi termeni cari formează viaţa 
noastră de astăzi, formele cari nu mai cu- 
prind nimic şi realitățile cari nu şi-au căutat 
încă forma, aşa încît nici unele, nici altele nu 

t da un temeiu societăţii actuale, se interca= 
ează, din fericire, tradiţia. 

Ea nu este ce-şi închipue anume moder- 
nişti şi libertari, ceva vechiu, demodat, tiranic 
şi răufăcător, de care bine că ne-au scăpat 
introducâtorii formelor occidentale, cărora 
pentru aceasta trebue să le mulțumim. Nu se 
poate înfăţişa prin icoana unui boier de pe 
vremuri, cu işlic, mantie largă, papuci orien- 
tali şi ciubuc, apăsînd pe ţeran şi închinîn- 
du-se tot odată şi la Turci şi la Ruși. Oa- 
menii din acel timp erau gînditori cuminţi: 
despre lucruri pe care le ştiau foarte bine; 
prin vremuri nespus de grele au scăpat un 
neam, iar, în ce priveşte raporturile cu ţe- 
ranii, ele erau prea directe ca să poată fi cu 
totul rele, şi împrejurările impuneau o cola- 
borare pe cîmp, în casă, la biserică, din care 
-e imposibil să nu se desfacă şi unele senti- 
mente. 

Şi aiurea se revine asupra prejudecăţilor: 
privitoare la trecut. Se înţelege şi acolo ce 
prăpăd au făcut ideile abstracte, filosofice, 
sistematice, mania silogistică a secolului al 
XVIII-lea, dărîmînd lucruri ca să puie în loc: 
doar stîlpi cu inscripţii, pe atît de pompoase, 
pe cît de fără efect. 

Ajunge pentru aceasta să se arunce o pri- 
vire asupra Franciei provinciale, complect: 
sacrificate pentru un imens Paris în care ori- 
cine intră pierde însuşirile sale specifice şi. 
se confundă în haosul imensei lupte lipsite 
de orice solidaritate, pe care aşa de bine a 
caracterizat-o în amintirile sale Renan. Inainte 
de războiu chiar, un conferenţiar francez venit: 
la Bucureşti a vorbit de nevoia de a se re- 
veni pe cît e cu putinţă la provinciile, odi- 

nioară State, care aveau fiecare viaţa lor 
morală. Societăţi s'au format pentru aceasta; 
s'a recurs la subiecte uitate şi graiuri de 
mult neglijate în literatură au fost din nou 
încurajate cu iubire. Prin 1915 problema pro- 
vincialismului a fost agitată şi la Academia 
de Știinţi Morale şi Politice. 

Anul acesta chiar, vorbind de ultimele se- 
cole din istoria Republicei venețiene, am în- 
vederat cît e de falsă părerea că ea ar fi 
căzut din lipsă de vitalitate, din îndepărtarea 
de Stat a cetăţenilor ei, din conrupție şi de- 
sarticulare firească. Am adus înainte mani- 
festările populare pentru un regim milenar 
în cursul căruia se făcuse şi atîta bine, văile 
care se ridicau pentru vechiul sistem, cetăţile 
dalmatine care depuneau în biserici steagurile 
Sf. Marcu, procesiunile din Veneţia însăşi, 
care aclamau pe Apostol, „Municipalitatea“ 
impusă de Bonaparte care începea făcînd 
elogiul vieţii politice pe care era silită de 
străin s'o înlocuiască. Și am ajuns la con- 
cluzia că ar fi un mare avantagiu pentru 
biata noastră vreme, dacă s'ar putea întoarce 
la rosturi organice care au mijlocit atîta feri- 
cire oamenilor. 

Căci întoarcerea la tradiție nu înseamnă 
întoarcerea la trecut, ci ţinerea în samă a 
ceea ce din transmisiunea secolilor e încă viu, 
cu adevărat viu în sufletul omenesc,—sufletul 
acesta care primeşte greu lucruri, pe care 
apoi nu le lasă a fi smulse uşor, iar lucru- 
rile care nu se pot înrădăcina decit dacă 
acestea ar dispărea sau ar putea fi pătrunse 
pentru a se ajunge în singurul loc care hră- 
nește, dispar. E legătura cu singura viaţă 
care este, chiar dacă ea se ascunde un mo- 

ment pentru a primi supt pămînt isvoarele 
misterioase şi a răsări mai departe cu un şi 
mai puternic avînt. 

hiar şi aşa, neînțeleasă de intelectuali şi 
duşmănită de Stat, tradiția există : ea susține 
şi ea garantează. Dacă nu s'ar păstra obiş- 
nuinți din ceea ce a fost odată aşezăminte, 
cultură religioasă, cultură şcolară, organele 
blege ale ordinii Statului de teoreme n'ar fi 
în stare să asigure omenirii linişte şi să per- 
mită o colaborare spornică. Ea, ascunsă în 
noi, e încă marea pîrghie prin care se mişcă 
totul, în lipsa hirtiilor birocraţiei noastre sau 
şi împotriva ordinelor cuprinse în decisiile ei 
tără efect. 

Ea, acea datină pe care, în ţările romîneşti 
ocupate de străini, aceştia au respectat-o, 
păstrînd în Basarabia, în Bucovina limba ro- 
mânească, instituțiile moldoveneşti, iar în Ar- 
deal, unde n'a fost un Stat al nostru, toate 
obiceiurile poporului nostru. Dosare întregi 
se pot face din tipăriturile prin care aceste 
guverne, comunicau cu populaţia noastră în 
graiul ei. 

Contra datinei de sute de ani nu se poate 
face nimic prin legile de fiecare zi, care trec 
la cimitirul „Monitorului Oficial“. lar în 
bună înțelegere cu dînsa se poate tace încă 
foarte mult, aştepiind ca un viitor nici mă- 
car înmugurit de-a binele să se desluşească. 


Tradiţia reprezintă şi minimul de poesie, 
care e necesar pentru ca o societate să 
trăiască. In condiţii -grosolan de materiale, 
aceasta îi este cu desăvîrşire imposibil, pa- 
siunile îndreptînd totdeauna pe unii împotriva 
celorlalţi, fără a putea să deie mijloacele de 

a le concilia. Numai formele complexe care 
iese din desvoltarea istorică, însuflețind pe 
oameni, pot să aducă armonizarea prin con- 
tactul sufletesc către care îndreaptă. Numai 
foarte vechi instincte de conviețuire şi cola- 
borare pot să ducă la un asemenea rezultat, 
iar nu trecătoarea asociaţie pentru singurul 
scop care trebue momentan atins. 

Căci tradiţia nu e decît ideia verificată 
asupra realităţii. Avantagiile ei sunt aşa de 
mari, încît societăţile omeneşti preferă să păs- 
treze răul învățat decît să se arunce într'un 
bine cu care simt că nu s'ar putea deprinde. 

Nu cu teoria lui Rousseau despre o socie- 
tate formată teoretic, pe baza unui vot de 
majoritate, se poate realiza un spor de muncă 
şi cîtă fericire se poate atinge. Dar formele 
fără cuprins şi aspiraţiile neîmbrăcate în 
forme nu. represintă măcar, unele şi altele, 
produsul natural al unei desvoltări orga- 
nice, în trecut în cazul întîiu, în forma- 
țiune în al doilea. Imbrăcaţi întrun ridi- 
col veşmînt de care suntem mîndri, reunim 
forme împrumutate din timpuri şi locuri foarte 
deosebite, care nu s'au armonizat niciodată. 
lar, în materie de tendinţe, incomplect expri- 
mate, unele vin din vechea formulă francesă, 
altele din brutalul imperativ bismarckian, al- 
tele, iarăşi, din concepţiile Rusiei sovietice. 
De unde rezultă complecta lipsă a oricării 
consistenţe sufleteşti. 

Dacă forme şi tendinţe ar avea un caracter 
organic, ar fi cu totul altfel. Lucrurile orga- 
nice se îmbină dela sine, căutîndu-se, combă- 
tîndu-se, împleticindu-se şi confundîndu-se, că 
vegetația unei păduri. Dar noi nu ni dăm 
sama de ce viață spiritual neorganică ducem 

pănă într'atita încît aşa-numitul „noi“ nu e 
decît o colecţie întîmplătoare de fiinţe cu totul 
disparate şi neconciliabile. 

um oare se poate guverna o astfel de socie- 
tate ? Cu comandamente necontenit repetate ? 
Printr'o nesfirşire de funcționari căzută asu- 
pra ei şi printr'un val de hîrtie birocratică, 
ori prin agitația neîntreruptă a telefoanelor 
oficiale, mînînd danţul satanic? Cu cît ne 
ostenim mai mult în această direcţie, cu atîta 
furăm mai mult de la munca pe care o pu- 
tem face şi de la fericirea pe care o putem 
gusta. | 

Societăţile bine alcătuite, unite printr'o per- 
fectă organizaţie, acelea se fac dela sine, 
trăesc dela sine, şi în mare parte se şi con- 
duc dela sine. 

In faţa societăţii noastre, cea mai stupid de 
pedantă şi de confusă din cîte au existat, să 
punem o societate antică, naturală, Atena. 
Ea n'a ieşit dintr'o teorie constituţională şi 
nu s'a organizat pe baza unui program. In- 
stituţiile ei au ieşit una din alta fără un crez 
prealabil şi o agitaţie care să-l răspîndească. 
De aceea a realizat armonia, ceea ce înseamnă 
potrivirea între oameni şi între lucruri: Atîta 
lume se conducea cu aşa de puţini funcţio- 
nari, cari nici nu erau funcționari în sensul 
nostru, fiindcă acelaş om era şi soldat, şi ora- 
tor politic, şi judecător, şi preot acasă la el 
şi participînd la serbările publice, socotite, 
prin faptul că adunau pe toţi cetăţenii, o insti- 
tuție de Stat. Şi, aşa fiind, cele mai multe 
lucruri se făceau fără luptă, fără zgomot, fără 
strigăte şi fără scrîşniri, ca într'o casă co- 
mună în care toţi trebue să caute a face aşa 
încît să poată trăi împreună. Intr'o societate 

aşa de evoluată, unde erau concursurile pentru 
funcţii, lefile şi pensiile, codurile, colecţiile de 
legi, grămada de regulamente, multiplele în- 
Chisori, şcolile de Stat, programele oficiale ? 

Fiecare, urmărind scopurile sale, avea în 
vedere şi ce poate primi cetatea: de aceea 
Socrate, care era învăţat să fugă după con- 
damnarea lui, a preferat să bea cucuta. Cris- 
talul format din toate manifestările de viaţă 
nu trebuia ciocnit nici întrun singur colţ, 
pentru ca să nu se sfarme întregul. 

Dar, cînd au venit sofiştii, oameni de dis- 
cuție, predicînd verificarea prin silogism, şi 
cînd metodele lor s'au impus, Atena nu putea 
să fie decît o pradă, gata pentru oricine adu- 
cea instinctiva solidaritate armonioasă care ei 
îi lipsia acuma. Ce era Roma începătoare 
faţă de strălucita cetate elenică ? Un grup de 
răzeşi italici, fără legătură directă cu o Mare 
care şi ea reprezintă numai partea mai săl- 
batecă a Mediteranei. Sărăcie, intelectuali- 
tate mediocră, lipsă de artă, puţine indivi- 
dualități. 

Dar ea reprezinta întregul social şi moral, 
unind cele trei elemente indispensabile : forma 
acoperind cuprinsul, tendința nouă îmbrăcînd 
imediat o formă şi, între lespezile acestea, 
cimentul tradiției intangibile. 


N, lorga 2 


II 
FORMELE CARI SE DUC 


I. RELIGIA 
I 


Orice societate umană sănătoasă trebue să 
aibă o idee principală, dacă se poate ideia 
generatoare, dela care, pe deosebite trepte, să 
plece toate rosturile ei. 

Foarte multă vreme oamenii au trăit supt 
stăpînirea ideii religioase, ideii religioase sin- 
cere şi urmate în toate consecinţile ei, căci 
altfel avem a face cu încă o formă fără cu- 
prins, care contribue la stricarea sufletului 
omenesc. 

Cînd spun : idee religioasă pentru vremu- 
rile mai vechi, adică vre-o cinci milenii pănă 
la noi, cei de vre-o două, trei sute de ani în- 
coace, nu înțeleg un compartiment al vieţii, 
o specialitate, ca să zic aşa, ci cuprind în- 

tr'însa tot ce s'a desfăcut pe urmă în dome- 
niul cugetării, literaturii, artei, care, cu tot 
ceea ce a ajuns a realiza, stau astăzi în faţa 
şi adeseori împotriva unei religii încremenite 
în rituri şi formule, care au devenit aproape 
vane. 

Astăzi, sufletul nostru, pus înaintea unor 
teribile întrebări: de ce trăim, ce rost avem, 
de ce comorile câștigate prin cugetare şi ex- 

periență trebue să se înfunde în oroarea mor- 
smântului, găseşte în religia teologisată a creş- 
tinismului manifestări veştejite, cari nu pot 
sta la întrecere cu ceia ce dă, după aproape 
două mii de ani de desvoltare, filosofia, 
literatura, arta, ştiinţa, care doar nu ni sânt 
oprite de sus, în realisări adesea strălucite. 
Nu mi se poate cere să exprim creştinismul 
mieu în proposiţiile lui Origen şi ale Sfântului 
Clement, sau un catolic în aspra închegare a 
dogmei lui Toma de Aquino. Legea lui Isus 
poate vorbi în mai multe limbi ale graiului, 
de ce nu i-ar fi iertat să vorbească şi în mai 
multe limbi ale spiritului? Revelația se face 
doar după măsura minţii fiecărui timp, și oare 
în orice gând nobil care se îndreaptă către 
imensele mistere ale lumii nu este şi ceva 
care samănă a revelație ? 

A păstra tot ce era făcut pentru alții decât 
noi, cu poesia perimată şi istoria contestabilă a 
unui păcânism abia stropit cu aghiasma re- 
ligiei celei nouă, a ţinea sama de prejudecăţi 
legate de noţiuni şi stări de spirit cari azi nu 
se mai cer menajate,e a voi să impui un tre- 
cut religios fără viaţă şi să împiedeci răsă- 
rirea de noi mlădiţe din tulpina moraliceşte 
aşa de vie a legii creştine. 

Nu-mi ascund greutățile imense ale reali- 
sărilor în acest domeniu, deşi ceea ce au făcut 
oamenii au dreptul tot ei după atâtea gene- 
raţii să schimbe. Dar, cugetător sincer, deşi 
alipit din datorie la tot ce cred cei mici, am 
dreptul şi eu să-mi arăt aici, în această legă- 
tură, îndoieli şi temeri fireşti. 

O religie tolerată nu este o religie, ci nu- 
mai religia crezută, iubită şi urmată are drep- 
tul de a se numi astfel. Odată, era aşa, şi, fără 

ajutorul acelei mari istorii comparate a reli- 
giilor, pe care n'a îndrăznit-o nimeni, voiu în- 
cerca să culeg ceva din notele distinctive ale 
deosebitelor petele religioase. 

Cele două mari civilisații ale Orientului 
asiatic, Egiptul de-o parte, Haldeia şi Asiria 
de alta, rețineau totul în legătură cu zeii. Ei 
singuri există în adevăr. Omul e jucăria ca- 
priciilor lor. Nicăiri el nu poate afla un re- 
fugiu : zeul e şi în lumina soarelui şi în vån- 
tul pustiului. A lui, numai a lui e şi toată 
autoritatea. Regele e umbra divinității. Di- 
vinul trece prin şirul dinastiilor, animând pe 
fiecare o clipă așa cum o rază face din aburi 
de apă curcubeie. Cât priveşte pe oamenii 
obişnuiţi, dacă, în Egipt, trupul încremeneşte 
în mumie şi viaţa sufletului piere, dacă singur 
ka, permanența a ceea ce a fost viaţa, se cere 
încunjurat de ilusiile ei, loc alături cu zeii nu 
este pentru nimeni care a fost un simplu om. 

Afară de rege, fără a cărui formă zeitatea 
ware cum se întrupa, chipul smerit al omului 
nu se poate învrednici să-l încorporeze pe 
zeu.  Animalul mut, deci misterios, se bucu- 
ră de acest privilegiu: boul Apis, pasărea 
Ibis, leoaica Șefchet, crocodilii şi pisicile sacre. 

In Haldeia o fantasie nebună unește în în- 
făţişarea zeului elemente rupte din tot regnul 
animal. Divinul rege asirian e represintat 
cu cap de om, dar cu aripi de vultur pe un 
trup de leu. Represintarea fantastică, pă- 
trunzînd în India, la Arieni, creiază pe Vişnu 
cel negru cu patru brațe, călare pe Garuda 
cu cap, picioare şi aripi de vultur, colorate alb, 
roşu şi aur, 

Grozav despreţ față de om şi grozavă robie 
a lui! Dar el ştie măcar ce este, ce poate fi, 

ce i se îngăduie. El are, în margenile sale, 
liniştea, din care singură iese sigura, marea 
creaţiune. De aceea, în Orient, piramida, hi- 
pogeul imens, pictura templelor, minunea ju- 
vaierelor, toate acele comori de îndeplinire, 
de suggestie, fără care Grecia n'ar fi fost. 
Se putea trăi în ilusia unei fericiri strict de- 
terminate supt aripile vulturului lui Horus şi 
supt sceptrul greu al zeului Asur. 


II 


Religia oamenilor cu ochii în jos spre pă- 
mînt şi dobitoacele lui, spre adîncurile cari 
se pot preface în iad a străbătut şi în alte 
credinţe, unde a fost învinsă de alte porniri 
capabile de a da altfel de oameni, cu alt erez 
şi cu alte direcţii de muncă. 

Ce alta e, în Creta, Minotaurul, fiu al tau- 
ruilui Apis? Ce e alta bufnița de pe moneda 
Eginei, cel d'intîiu metal pecetluit în lumea 
elenică ? Ce e alta însăşi pasărea înţeleptei 
zeițe Pallas Athene? Venind din Asia lor, 
Etruscii au adus cu dînşii religia supersti- 
ţioasă şi obscură care se vădeşte prin sce- 
nele crunte de pe vase. Să nu fie de la 
dînșii şi lupoaica gemenilor şi poate cine ştie 
ce rol religios atribuit gîştelor de pe Capitoliu? 
In creştinismul nostru zboară, păstrînd şi su- 
fixul de plural semit, heruvimii şi serafimii cu 
două şi patru aripi, rude de aproape ale di- 
vinităţilor semi-animalice de pe malurile Ti- 
grului şi Eufratului. 

Altă religie face alți oameni decît aceştia 
ai milului în regiunea muntelui şi a luminii. 
Asirienii s'au haldeisat odată cu cucerirea 

Sudului, precum Romanii, odată cu luarea în 
stăpînire a Greciei, au făcut din Jupiter un 
Zeus şi din Venus o Afrodită. Dar, la înce- 
ut, Asur a trebuit să fie un zeu de lumină. 
umina, lumina pură, neîntrupată, a rămas 
religia Perşilor pur arieni. Religie a sacri- 
ficiului, în care flacăra caută legătura cu cerul. 
Religia morţilor care se curăţă în focul divin 
sau, depuşi pe culmi, se confundă astfel cu 
eterul pur. Şi astăzi parsişii depun pe ai lor 
cari au murit în Turnul Tăcerii, unde corbii 
îndeplinesc ritul purificării. Asupra Indiei 
Brahmanilor soarele varsă binecuvîntarea şi 
norii cari trec sînt vacile lui Indra. Sacrifi- 
ciul este temeiul cultului, dar nu în concepţia 
semită a dijmei, ci în aceea, ariană, a darului. 
Poate că şi asupra insulelor iaponeze, unde 
s'au strecurat pe rînd şintoismul cultului stră- 
bunilor, confuceismul chinez şi budismul tîrziu 
indian, la început, în umbra muntelui tutelar 
Fusiyama, va fi fost o clară religie de lumină, 
ale cării urme s'ar vedea în arta atît de pi- 
torescă şi cu atîtea rînduri de orizonturi. 
Tari pe acest crez cresc, fericiți în legea 
lor, siguri, fără îndoieli, mergînd drept la ţintă, 
perfect solidari, oameni îndrăzneţi şi viteji, 
călări pe caii muntelui şi purtînd la coapsă 
sabia de fier ori sulița de fier la oblînc. 
Dar iată şi altă religie, care, aceasta, ţine 
la un loc, ferm, atîtea milioane de oameni. 
Confucius nu creiază zei, nu interpretează na- 
tura, nu ridică ochii oamenilor în sus; aproa- 
pe nu prescrie rituri. Chinesul său se uită 
împrejur, vede alt Chines, constată alte inte- 
rese, face calculul şi înseamnă suma. Atât. 
Și cel din urmă Negru are o religie mai re- 
ligioasă decît aceasta. In loc de poesie divină, 

o nesfirşită politeță acoperind instinctul cel 
mai crud. 

Dar de mii de ani, pînă la năvala ideilor 
noastre, oamenii aceştia stau într'o relativă 
pace internă. Oricare ar fi valoarea religiei 
care-i domină absolut, ei represintă pînă ieri 
o societate omogenă avînd acelaş principiu Şi. 
urmînd acelaş scop, chiar dacă el n'ar fi de- 
cît continuarea fără sfîrşit a unor forme tot- 
deauna pline, dincolo de cari nu se zbate 
nimic. 


II 


Grecii au trăit în religia lor, dar şi religia 
lor a trăit în şi prin ei, făcîndu-se astfel 
cea mai strînsă legătură între viaţa unui po- 
por şi credinţile lui. 

Aici zeul este la voia omului; e făcut, con- 
diţionat şi desvoltat de dinsul. In afară de 
om, zeul nu este nimic, Împreună cu poesia 
şi, cugetarea elenică, religia este ea însăşi în- 
tr'o perpetuă desvoltare. 

Aici nu poate fi vorba de formule vechi 
de secole, pe cari o lume nouă nu le înțelege 
sau cari nu mai corespund gradului de des- 
voltare al societății. Totul se înnoieşte, dar, 
înnoindu-se, se prinde fireşte de trecut, cores- 
punzînd principiului iniţial, care este încre- 
derea în om, admiraţia pentru om, iubirea de 
„dînsul. Cursul vieţii poporului grecesc ela- 
borează necontenit o religie care e mitologie, 
o mitologie care nu e decît umanitate. Ni- 
meni nu stă uimit şi străin în faţa unei trans- 
misiuni care trece pe lîngă dînsul fără a-l 
atinge. 

Aici nu mai e blocul cristalin şi intangibil 
al Cărţii, al unei singure Cărţi, al Bibliei, 
asemenea cu aceea care nici nu represintă în- 
tła, sincera şi autentica religie a lui Israel, 
ci numai o prefacere şi codificare făcută, după 
liberarea de Cyr din captivitatea babilonică, 
de preoţi formaţi în mediu haldeian, cari-şi. 
îngrijesc interesele de castă. Necontenite pa- 
gini de poesie şi gîndire se pot adăugi la o 
credință care n'a fost niciodată un crez, şi la 
niciun sobor elenic n'a stat în scaun de pre- 
şedinte un fel de Constantin-cel- Mare şi nici 
ostaşii la uşă ca să impuie dogma unor teo= 
logi turbulenți. Pentru a cunoaşte toată re- 
ligia greacă trebuie să citeşti toată literatura 
E ecilor şi să te pătrunzi de toate curentele 
cari au însuflețit-o şi în care toate generațiile 
şi-au înscris închipuirile şi şi-au depus idea- 
lurile. 

Cum nu există o dogmă de la un crez, tot 
aşa nu există o liturgie care să îndatorească 
pe om a se spovedi divinității în limbagiul 
celor morți cu sute de ani înainte — şi ne 
putem întreba dacă la anul 10.000 urmaşii 
noştri, cari ne vor considera poate cum con- 
siderăm noi pe luptătorii cu topoare de pia- 
tră neşletuită, vor fi datori să înnalţe spre 
cer rugăciuni ca acelea pe cari le păstrăm noi 
de la anul 200 sau 300 după Hristos? Ci în 
Atena fiecare cetățean, la vremea lui şi la. 
locul lui, era îngăduit, era chemat şi silit să 
între în slujbă, să îndeplinească pentru partea 
sa ritul. Nu era o clasă usurpatoare de leviţi, 
mijlocitori, neapăraţi şi: exclusivi faţă de zei, 
cel mai pângărit absolvent de seminariu, nu- 
mai pentru că a primit de formă hirotonia, 
avînd dreptul, el, şi nu cel mai sfînt, cea mai 
sfîntă din credincioşi, să vorbească spre ce~ 

ruri. Preotul era doar sacrificatorul şi direc- 
torul de scenă al procesiunilor. 

Aşa s'a creat o societate legată prin tot 
ce dădea unul altuia şi toţi împreună zeilor. 
De aici o literatură care e toată numai o floa- 
re şi o mireasmă. 

Numai cugetarea individuală, anarhică a 
putut sfărîma această armonie. 

Şi Roma a biruit, — pentru ce? 

Şi aici, ceea ce decide e iarăş chiagul prin- 
cipiului unic, universal admis, 

Romanii sînt un grup de ţerani, de răzeși. 
li leagă pe acelaş pământ aceeaş muncă, la 
acelaş hotar acelaş front. IDivergenţe nu se 
încap. Aspiraţii pe deasupra n'are drept să 
încerce nimeni. Literatură, filosofie, artă, şti- 
ință, ei le au numai pentru a-şi păstra rangul. 
E clar că nu trăiesc din aceea şi pentru aceea, 
Dincolo de ce este autoritatea de Stat, impe- 
rium, nu vreau să ştie de nimic. (Gracchii 
vreau să fie altfel; pier. Cicerone se prinde 
a visa greceşte; cade. Astfel Romanii au 
ajuns să fie, îngăduind orice pentru străinii 
rămaşi străini: Greci din cetăți, moştenitori ai 
lui Alexandru-cel- Mare, creatorii formei ne- 
cesare şi eterne, în fața esenței căreia, şi cînd 
îi distrugeau manifestările, Germanii, barbarii 
toţi se închinau adînc. 

Pe lîngă Orientul de granit, Grecia de mar- 
moră, Roma de fier, ce e societatea noastră 
de praf şi fum? 


IV 


In mijlocul unei societăți perfect unitare, 
gata a primi toate naţiile şi toți zeii, apariţia 
creştinismului a trebuit să aducă turburare. 

Era o religie de negaţie şi provocare, inca- 
pabilă de a fi anexată. Cu siguranţa răsplă- 
tirii în ceruri, martirii se îmbulziau. Tot ce 
fusese respectat şi iubit înainte, era desemnat 
acum despreţului şi urii. Societatea „păcii 
romane“ era amenințată să nu mai găsească 
apărători. De-aici persecuțiile, pe cari împă- 
raţii le-au întrebuințat ca ultimul mijloc, şi nu 
cel mai plăcut, de a-şi îndeplini datoria. 

La rîndul său, creştinismul, religie de mo- 
rală universală, dar de pronunţată pecetie 
asiatică, căuta, nu numai să izoleze împeriul, 
dar să-l şi dărîme. Credea că pentru aceasta 
ajunge să-i insulte formele şi să-i distrugă 
aşezămintele. Dar aceasta nu era de ajuns, 
căci imperiul pătrunsese acum şi în acel re- 
fugiu intangibil care e însăşi conştiinţa uma- 
nă. Ea simţia nevoie ca imperiul: să existe, 
şi orice barbari, în .Apus şi în Răsărit, sau 
simţit datori să ajute la continuarea lui. 

Cei doi adversari invincibili îşi stăteau ast- 
fel în față. Niciunul nu voia să abdice, ni- 
ciunul nu putea să fie suprimat. Dar instinctul 
de conservare al lumii nu putea să tolereze 
această veşnică luptă. Nu venise încă vre- 
mea ca oamenii, înnebuniţi, să poată trăi în- 
tr'un veşnic haos. O transacţie se impunea 
în numele umanităţii, şi ea nu putea să fie 
decît o confundare într'o nouă sintesă. 

Creştinismul a păstrat deci mult din ceea 
ce era cea mai prețioasă zestre a sa: morala 
de iubire, deşi, în evul mediu, luptele au 
fost continue şi atîtea ruguri s'au înălțat ca 
să ardă pe necredincioşi. Acesta era apor- 
tul noii religii, care venia cu credincioşii ei, 
câți erau şi cum erau. Dar alții sosiau de-a- 

iurea, fiecare cu ce avea, cu ce moştenise și 
cu ce crease. 

Creştinii începuseră cu folklorul simplu şi 
duios al primelor Evanghelii. Oamenii din 
popor scriseseră pentru popor povestea lui Isus 
cel Bun. La ce folos toată retorica păgînilor? 
Dar iată Luca vrea să povestească acelaş lu- 
cru cărturarilor obişnuiţi cu vechea gramatică. 
Alţii vor urma, aducînd cu dînşii toate mij- 
loacele retoricii şi tot farmecul poesiei, pînă 
atunci primite cu scîrbă, ca un mijloc de is- 

ită al Satanei. Nu sar putea spune dacă 
iteratura antică a cucerit creştinismul sau 
creştinismul literatura antică. Oricum, dacă 
mar fi fost spiritul popular al mulțimilor, şi 
în Apus şi în Răsărit, ce sar fi păstrat din 
sensul, sublim şi smerit, al Evangheliilor, din 
care, de altfel, se înlăturaseră prea copilăroa- 
sele apocrife, şi se crease o imutabilă carte 
de basă ? 

Vechii creştini trăiau în comunitatea ave- 
rilor şi într'o perfectă viaţă-împreună. Bo- 
gaţii trebuiau să intre în rîndul săracilor, fiii 
cei mai iubiţi ai lui Dumnezeu. In curînd 
însă averea nu mai e o piedecă pentru o de- 
săvîrşită viaţă creştină. Ca şi înainte, bogaţii 
sînt stăpînii lumii. Cu sacrul bolșevism s'a 
încheiat. 

Primul creştinism înseamnă idila fără orga- 
nisare.  Diaconi-servitori, presbiteri-bătrîni, 
supraveghetori-episcopi,  papi-părinţi. Dar 
Constantin-cel-Mare înlătură cu vîrful lanţei 
zăgazurile acestei dulci anarhii. Acuma eşti 
în creştinism tocmai ca şi în Imperiu. Oa- 
menii de ordine, păstrătorii autorităţii pot să 
între. 

Adunarea tuturor acestor lucruri deosebite 

se chiamă acum creştinism, „Biserica lui Hris- 
tos“. Ea cuprinde pe toţi, afară de unii bar- 
bari, şi ei convertibili, pentru că a primit 
toate şi admite tot. 

Din nou omenirea se poate apuca, oricare 
i-ar fi sfişierile în domenii secundare, de o 
-operă comună, şi ea face gloria evului mediu. 


y- 


Creştinismul de amestec, „Biserica lui Hris- 
tos“, stăpâneşte deci tot evul mediu, care nu 
se poate închipui în alt cadru şi cu alt suflet. 
De la creştinism pleacă toate autorităţile, în 
numele Stăpînului Divin lucrează toate pute- 
rile. In Răsărit, ortodoxia străbate totul şi 
“totul se face în numele ei. In Apus, puterea 
Miîntuitorului a trecut asupra Sfîntului Petru, 
“Papa e moștenitorul Apostolului, şi de la el 
pleacă, printr'o ungere ca a lui Saul de pro- 
'fetul Samuil, tot rostul împărătesc, care e un 
har. Dar, înainte de toate, toate manifesta- 
ițiile spiritului sînt în funcţiune de religia do- 
minanţă şi la dispoziţia ei. 

Catedrala, operă anonimă, şi adese ori se- 
-culară, e o enciclopedie creștină, în care se 
„găseşte totul, şi în forma cea mai înnaltă. 
„Arhitectura armonioasă e icoana liniştii sufle- 
tului creştin; fațada povesteşte, prin opera 
celor mai de samă sculptori ai timpului, is- 
-toria sacră în ce are mai esenţial. Intr'un 
“interior romanic, frescele desăvirşesc lecţia; 
într'unul gotic vorbesc vitraliile pline de scene 
:sacre. Mai bine decît atît nu poate nimeni 
în materie de artă. Muzica e ce a realizat 
rmai frumos ca sunete geniul timpului; sunetul 


30 


organelor reprezintă o întreagă orhestrație ; 
vocile se unesc în imnuri fără păreche. Dacă 
imutabilele silabe latine sînt neinteligibile, 
predica, uneori în limba vulgară, îmbracă şi 
cele mai înalte idei în cea mai elocventă for- 
mă. Liturghia e înfăţişarea cea mai măes- 
trită a dramei care poate sgudui mai puternic: 
sufletele credincioase: a patimii Domnului şi: 
a răscumpărării omenirii. 

Operă a tuturora, catedrala e deschisă tu- 
turora, oricînd, pentru orice act moral sau 
social.. Acolo se pot ţinea adunări, nu numai 
soboare; acolo se reprezintă pentru popor 
acte din Scriptură sau din „Viețile Sfinţilor“; 
acolo se explică prin reprezentații ceea ce n'a 
spus de-ajuns statuia sau pictura. 

La noi, pînă ieri, biserica de sat, biserica. 
de parohie răspundea tuturor nevoilor sufle- 
teşti. In pridvor, Raiul şi ladul, scene din 
viaţa Sfinţilor; sculptură la uşi şi ferestre. 
In pronaos, înfățişări din viaţa aceluia căruia-i. 
este închinată biserica; în naos, sfinţii ostași 
păzesc; mai sus se desfăşoară rostul pămîn- 
tesc al Mîntuitorului; catapeteasma il reia din 
nou în icoanele ei; în bolți, Isus binecuvîn- 
tează. Cel Vechiu de zile stăpîneşte, Maica 
Domnului cu pruncul la piept mîngtie; în 
altar se înşiră Invăţaţii Legii şi, de-asupra 
lor,  simbolele misterului. Vechile cîntări 
sînt muzica mai dulce a vremii: slujba îm- 
prăştie în cea mai bună formă romăneaşcă ce 
s'a ales mai durabil în poesia începuturilor: 
creştine. 

Loc de loc, ţară cu ţară, e aceeaşi inițiare,. 
şi oamenii se simt deci împreună. 

Intreagă această operă mare şi grea o dă- 
rîmă însă clericii în rîndul întfiu, furîndu-i pe: 

încetul tot conținutul. Puternicii lumii vreau 
de la o vreme locuințe care să rivalizeze cu 
casa lui Dumnezeu; negustorii bogați vin pe 
urmă şi ei: omul mai are la ce se uita. Fres- 
ce profane se întind pe păreţii palatelor, şi 
ele se țin în curent cu timpul, pe cînd bise- 
rica nu spune nimic mai nou. Meşterul pe 
bani, ambițios, înlocuieşte pe devotatul artist 
anonim, Se cîntă ácum şi alte cîntece, cari 
cîştigă urechile oamenilor. O poesie nouă își 
întinde aripile, şi ea e totdeauna la punct. 
Aristotele şi Platon au venit ca să explice 
teologia, şi ei vor isprăvi prin a o mînca. 

Biserica esfe înfrecută, fără că ea să-şi fi dat 
samă de aceasta, şi cei cari o întrec nu re- 
presintă decît sforțări individuale, acţiuni di- 
vergente. 


IL. ȘCOALA 
I 


Intre formele stoarse şi, prin aceasta, pericu- 
loase nu este una care să poată ajunge şcoala. 
Numai urmărind istoric desvoltarea ei, îşi 
poate da sama cineva cît de disparate, de rău 
legate între sine sînt elementele cari o compun. 
ar, înnainte de a le urmări, principalele 
motive pentru cari ea, nu numai că este în 
urma societăţii, dar îi împiedecă înnaintarea 
şi-i împuținează energia, împovărînd-o pe dea- 
supra cu sarcini inutile şi din ce în ce mai 
grele, trebuie arătate pe scurt. 
Intîiu, şi nu de prea multă vreme, ci de 
vre-un secol şi jumătate încoace, Statul a tras 
Ja dînsul o chemare care nu este și nu poate 

să fie a lui. El pretinde ca tot învățămîntul, 
de la şcoala primară, ba chiar de la grădina 
de copii, pînă la universitate şi la şcolile spe- 
ciale, să-i aparţie, el fixînd programele, apro- 
bînd manualele, numind profesorii şi păstrîn- 
du-şi controlul. Şi încă, în ce priveşte şcoala 
elementară, el îşi rezeryă monopolul, cine „se 
pregăteşte'n particular“ trebuind să treacă pe 
la vama lui de examene. 

Dar cine e Statul ? 

El e represintat printr'un ministru de In- 
strucție Publică, recomandat Suveranului de 
un preşedinte de Consiliu care a ieşit din 
votul unor alegători în cea mai mare parte 
neinformaţi şi fără răspundere. El poate fi un 
profesor superior, un profesor inferior, un 
avocat, un medic, un negustor, un croitor, un 
pantofar, un pădurar sau şi un cerşitor. Cît 
partidul „se bucură de încrederea Suveranului“, 
el poate face ce vrea. Eu, tată de familie, nu-mi 
pot creşte copilul după nevoile mele, după 
nevoile lui şi după tradiţiile casei mele, ci 
aşa cum a hotărît cerşitorul, pantofarul, avo- 
catul sau profesorul. E un fel interesant de-a 
înțelege libertatea: libertate de întrunire, li- 
bertate de vorbire, libertate de scris, dar nu 
libertatea sufletului pentru aceia cari mîne 
vor forma societatea. 

Interesant, nu e aşa? Dar nu enumai atît. 
Dacă aş şti că pentru mai mult timp, pentru 
un timp pe care să-l pot cunoaşte, am a 
face cu acesf domn ministru... Dar capricii 
parlamentare, certe de partid, noi manifestații 
electorale, intrigi de Curte îmi vor scoate 
înnainte, de odată, un alt ministru, de alt 
partid şi poate de altă profesiune. Potrivit 
cu concepțiile sale personale, filosofice, so- 

ciologice, istorice, el va căuta să pună pe- 
cetea sa pe un învățămînt care cîtva timp îi 
aparţine. Experiențele se succedă, se ciocnesc, 
se distrug ori se încurcă în felul cel mai 
inextricabil. lar copilul mieu trebuie să treacă 
neapărat, ca un iepure de laboratoriu, prin 
toate aceste experienţe. 

Aşa e? Cine poate zice: nu? Binee? Cine 
poate zice: da? > 

Dar să zicem că, în schimb pentru atîtea 
usurpări şi neajunsuri, Statul cu şcoala lui dă 
ceva, ceva apreciabil şi folositor. 

Dar el are la îndemînă un singur tip și,- 
dacă vrea, ca în năstruşnicul proiect iscodit 
acuma pentru şcoala primară, să treacă din- 
colo, rătăceşte în ilusii ca aceea că se poate 
un „învăţămînt regional“, ca şi cum am şti 
ce este o regiune, ca şi cum părinţii ar fi din ` 
acea regiune şi meniţi a trăi în acea regiune, 
ca şi cum copiii ar avea încă dela şapte ani 
o kenane determinată în acea regiune. 

De fapt, creşterea unui puiu de om nu- 
poate fi determinată decît de cine îl cunoaşte 
bine şi-l observă în fiecare moment. Acela . 
însă nu-i va da să înveţe ce nu poate învăţa 
şi trebuie neapărat să uite, nu-l va ameţi prin 
teorii şi nu-l va zdrobi prin mii de lucruri 
netrebnice. Cum, de altfel, nu-l va încredința 
unor profesori, adese ori de o moralitate oa- 
recare, de un caracter imposibil, cari-şi trag 
dreptul de-a educa pe copiii oamenilor din- 
trun certificat a cărui valoare peste zece ani 
de zile poate să fie nulă. 

Nu numai că partea cea mai mare din lu- 
crurile învățate în această enciclopedie şco- 
Jară nu sînt de niciun folos, dar mă întreb 
care din aceste categorii poate găsi întrebuin- 

ţarea în viaţă întocmai cum a fost însuşit 
pentru moment în şcoală. Insă, cum am spus, 
numai pe cale istorică se poate înţelege al- 
cătuirea şi desvoltarea acestor erezii din cari 
na rămas decît atîta formă cîtă trebuie ca să 
împiedece formarea altui fond. 


II 


Şcoala şi învățămîntul se confundă astăzi 
prea mult. De fapt, şcoala cu ineficacitatea. 
ei a venit peste învățămîntul care exista de 
mult şi-şi făcea toată datoria. 

Din timpurile cele mai depărtate, învăţă- 
mâîntul a fost necesar pentru a se transmite 
anume cunoştinţi, în două domenii: în acela 
al învăţăturii meşteşugurilor şi în acela al cu- 
noaşterii indispensabilelor rituri religioase. 

De aici a plecat tot învățămîntul, pe care 
şcoala, venind de-aiurea, cum se va vedea, şi 
cu alte scopuri, l-a stricat. 

Să cercetăm întâiu primul învăţămînt, şi 
cel mai important, punînd alături, fără a 
face deocamdată prea multă istorie, ce a fost 
şi ce este. 

Vechiul învăţămînt era o transmitere de 
metode, de tehnică, dar şi de atmosferă şi 
spirit, de la cel ce ştie la cel ceva şti. Meş- 
terul lua pe copil sau un număr restrîns de 
copii, la sine, fără să aibă nimic a face cu 
„organe şcolare“, cari nu ştiu, cari nu pot. 
şti, cari nau chemarea de a şti altceva decît 
multă administrație şi puțină pedagogie. 
Adaug că acest meşter nu ieşise din vre-un 
examen de teorie şi că mavea dreptul de a 
preda o viaţă întreagă pentru ceea ce dove- 

dise un singur moment, ci era acela în care 
putea să se aibă încredere din causa unei de- 
stoinicii necontenit dovedite. 

El nu făcea clasa, cu un număr de elevi 
anonimi, necunoscuţi sau aproape necunoscuţi. 
lui, cărora să caute teoretic a li băga în min- 
te cu de-a sila o ştiinţă pe care ei n'o doriau 
şi cu care îşi dădeau seama că mai la urma 
urmei n'au ce face. El ştia rostul fiecărui 
ucenic şi răspundea pentru dînsul părinţilor. 
Răspundea cu toată reputaţia sa. Toţi laolaltă, 

meşter şi ucenici, formau o familie, îndepli- 
niau o operă şi constituiau o reală solidari- 
tate de interese. 

Meşteșugul nu se impunea, căci meşterul 
era gelos pe secretul lui, păstrat cu gelosie 
şi care nu sămăna cu secretul altuia, ci uce- 
nicul fura ce putea. Lucrul căpătat astfel se 
încorpora ființii lui. Căci copilul, tînărul îşi 
amintia cu cîtă greutate l-a căpătat şi înţe- 
legea la ce-i poate servi. Incă dela primii paşi 
de inițiare, înceată şi solidă, el avea în vedere 
„capodopera“ finală pentru care se pregătia, 
— altceva decît examenul de absolvenţă al 
năcăjiţilor teoretici din zilele noastre, cari, la 
capăt, sînt „bucuroşi că au scăpat“ şi caută 
altceva decît ceea ce au învăţat. - 

Dar nu se căpăta numai deprinderea, ci 
mai ales se sorbia spiritul, acel lucru indefi- 
nisabil care pleacă de la un om, pe care 
acesta nu şi-l poate reserva numai pentru 
dînsul și pe care nu-l pot transmite foile nici 
unei cărți. La fiecare ceas, în fiecare împre- 
jurare omul sta înnainte ca un model. Nu un 
sistem, ci un suflet se transmitea astfel, din 
generaţie în generaţie. 

Ei toți lucrau asupra unor realități în cari 

erau prinse interese adevărate. Cine strica 
lucrul, îl plătia, în bani, în pedeapsă, în ca- 
rieră. Nimic nu era acolo jucărie şi în nimic 
nu 'se putea „trage chiulul“ ca în clasele su- 
prapopulate ale învăţămîntului timpurilor 
noastre. 

Din această muncă împreună, cu aceeaşi 
trudă, aceleaşi suferinți şi aceleaşi mulțămiri 
ieşia adesea şi altceva decât transmisiunea 
meseriei. Ucenicul ajungea calfă şi calfa pu- 
tea să ieie pe fata jupînului, împreună cu 
casa, uneltele şi clientela. Era o continuă ri- 
valitate, pentru a o avea pe dînsa şi pe dînsele. 
Altceva decît diploma de absolvire şi ieşirea 
în stradă, fără nicio perspectivă, cu braţele 
încrucişate şi cu buzunarele goale. 

Pe această cale s'a ajuns la minunatele ju- 
vaiere, de o nesfirşită varietate, de atîta ima- 
ginaţie şi  delicateţă din mormintele Farao- 
nilor. Pe această cale, întrînd în prăvălia lui 
messer Tiziano, se forma tînărul Veneţian, în- 
cepînd cu măturarea atelierului, pentru ca să a- 
jungă treptat la suprema onoare a figurii Ma- 
donei, şi de aici bielşugul de talente şi genii 
artistice din binecuvîntata Italie timp de atł- 
tea secole, în cari, peste învățămînt, un astfel 
de învățămînt, nu-i răsărise în minte nimănui 
că ar putea să fie o „şcoală de Stat“. 


HI 


Şi pînä astăzi sînt meşteşuguri cari se în- 
vață, dar nu se predau în şcoli. Se lucrează 
aşa de frumoase juvaere, dar şcoală de „ju- 
vaerologie“ nu există, de şi sînt gata să-i 
fixez programul, cu geometrie, desemn de 

toate treptele, mineralogie, istoria artei şi, 
dacă vreți, şi puțină istorie a. Babilonienilor, 
Egiptenilor, ş. a. m. d. E adevărat că, dacă 
un învăţămînt nu ajunge la şcoală, şcoala îşi 
răzbună distrugînd învățămîntul. Astfel, cînd 
va muri ultimul ucenic al argintarului ieşan 
Elefterie Ropală, nimeni nu va mai şti cum 
se îmbracă o icoană cu argint şi cum se suflă 
cu aur. Tot aşa nu se mai găseşte astăzi ni- 
meni care să poată face o catapiteazmă adînc 
sculptată cu flori, frunziş, animale fantastice 
ai ornamentale, acoperită cu stuc şi po- 
eitä. 

In celălalt domeniu de necesitate a învăţă- 
mântului, cel religios, înnainte de creştinism, 
nu era necesară inițiarea. In Egipt şi Hal- 
deo-Siria, riturile se deprindeau din ochi, dar 
tainele erau reservate preoților. Ca să cu- 
noşti sensul ascuns al cultului lui Amonra, 
trebuia să începi prin a mătura şi spăla les- 
pezile templului şi nimeni nu se îmbulzia 
să-l îmbie, şi cu de-a sila, oricărui mucos din 
clasa a doua de liceu. La Greci, nici nu era 
„misterul, afară de străine şi ascunse culturi 
subterane ca acela dela Eleusis. Invăţămîntul 
religios se găsia la teatru şi pe frontonul 
Partenonului. lar la Romani preotul ştia su- 
perstiția, vraja, şi cetăţeanul numai datoria sa 
civică faţă de zeii oficiali. 

Altfel la creştini. Religia lui Isus nu trebuie 
învățată; ea nu cuprinde crez şi formule. E 
toată poesie şi morală. Dar, când se ames- 
tecă filosofii, nu e tot aşa: fiecare vorbeşte 
altă limbă. Impăratul a fixat apoi cu dela sine 
putere un singur adevăr, şi acela trebuie 
ştiut; e o măsură de precauţie taţă de eresii 
- şi o datorie față de Stat. 

Dar acest învățămînt nu se predă între o 
„oară de matematecă şi una de ştiinți naturale, 
într'o sală albă, goală, unde nişte copii plicti- 
siți fac toate ghiduşiile. Şi cel care vorbeşte 
nu e un tînăr licenţiat în teologie, carea reu- 
-şit la examenul de capacitate, dar a cărui 
-viață însăşi nu inseamnă nimic. Ci, în prid- 
vorul unei biserici, în faţă cu frescele instruc- 
tive, bătrînul preot al parohiei oficiază cînd 
îşi face lecţia. 

BE Nici aici nu mai e simpla formă, ca astăzi, 
ci împlinirea unui act firesc şi util. 

ka Dar, mai tîrziu, faţă de concurența calvi- 
nismului şi a protestantismului, clerul catolic, 
lesuiţii au voit mai mult: să creeze pe creş- 
tinul cult, capabil de a resista la orice ispită. 
Apare astfel şcoala care nu e nici pentru ele- 
vii săi, nici pentru societate în genere, ci pen- 
tru o categorie, bine determinată, de interesaţi. 

Dar idealului iesuit i s'a adăugat sau i sa 

opus, de Renaştere, un altul: acela al omului 
întreg, deplin, armonios, care să facă figură 
bună la o curte, într'o adunare, într'un salon. 
Pentru aceasta trebuie învățate şi deprinse u- 
nele lucruri. In |program vor întra o sume- 
denie de obiecte cari astăzi interesează mai 
puţin şi nu folosesc de loc. 
„fi Acestea se amestecă într'un conglomerat fără 
principiu şi fără direcţie, într'o greoaie enci- 
clopedie, care apasă un moment şi dispare, 
lăsînd numai sentimentul timpului pierdut. 

Va veni apoi şi un alt interes din afară 
care să reţină, să acomodeze şi să exploateze 
această şcoală, care n'a fost un învățămînt în 
vechiul şi sănătosul înțeles al cuvîntului, pre- 
gătind dela primul pas pentru ceva anumit. 

Suveranii absoluţi aveau nevoie să li se 

fabrice printr'o pregătire specială contribua- 
bili supuşi şi soldaţi pentru războaie dinas- 
tice, răpind cît se poate din ceea ce piră 
atunci îşi arogase Biserica, Avem deci şcoala 
T iat din secolul al XVIII-lea a lui losif 
a - 

Ea dă şi funcționari, birocrați acestei mo- 
narhii formaliste. lată însă că în Napoleon 
Liu răsare un om de geniu care înțelege să 
trateze întreaga societate ca o simplă maşină. 
Lui îi trebuie numai funcţionarii casărmii sale 
şi el dă forma definitivă şcolii de astăzi. 

Dar azi nu mai e omul de geniu, nu mai 
e cultul funcţionarului, nu mai e lipsa de ini- 
ţiativă cetăţenească, precum: nu mai e creşti- 
nismul bisericesc şi. omul de lume. Şi totuşi 
avem şcoala pentru ce nu e, şi nu învăţămân- 
tul pentru ce este. 


IV 


Impotriva şcolii de simplă formă, rețintnd 
pentru un scop mai curînd vag copii şi ti- 
. neri cu aptitudini deosebite pe cari-i leagă în 

cadre stricte şi strîmte programe generale şi 
imutabile, stau şi pînă astăzi vechi aşeză- 
minte şi obişnuinţe de învățămînt cari nu se 
pot distruge, şi răsar din ce în ce mai multe 
înjghebări noi practice, pe cari oficialitatea le 
împiedecă de a se lega împreună şi de a se 
organiza. 

Şi astăzi ca şi în evul mediu, un cizmar, 
un croitor iau ucenicii pe cari-i vor şi-i pre- 
gătesc cum li e placul. In deosebitele cariere 
spre cari deschide Universitatea teoretică şi 
pretențioasă,/ se întîlnesc, ta oameni cu 

o inițiare pur practică, de al căror concurs 
nu se poate lipsi societatea. Precum, pe lingă 
arhitectul diplomat, cu lungi ani de studiu, 
este şi maestrul de modă veche, care face 
casa mică pentru omul mic, precum alături de 
inginerul savant este mecanicul format pe 
lîngă alt mecanic, dovedind o putere de gt- 
cire neaşteptată, tot aşa şi dincolo de ce dă 
Universitatea, pe lîngă avocatul cu meşteşug 
de retorică şi ştiinţă de drept roman, e no- 
tarul tradiţional, dela a cărui practică şi ex- 
periență Apusenii au atîta folos, şi unde nu 
„poate răsbate medicul cu titlul de doctor în- 
tîlneşti pe agentul sanitar, adesea o provi- 
dență, pe moaşa care e silită a face şi medi- 
cină şi chiar pe arhaica babă, pricepută în 
buruieni şi în masagii. 

Toate, ocupaţii cari nu se învață perfect 
scolastic, dar cari totuş prind aşa de bine.... 

Venind acum la creaţiunile noi şi libere ale 
societăţii, încă de la jumătatea secolului al 
XIX-lea, cînd America se ţinea în vechile 
forme englese, fără a da nimic de la dînsa, 
un ministru frances cu orizont, Victor Duruy, 
-şi-a dat samă că un număr de frumoase lecţii, 
une ori învăţate pe de rost, la Sorbona, nu 
sânt de ajuns ca să formeze pe un cercetător 
istoric, şi de-aceea a întemeiat, fără certificate 
la început, fără diplome la sfîrşit, o „Şcoală 
de Înalte -Studii“, în care pentru orice materie 
nouă, după orice metodă personală, orice pro- 
fesor, fără niciun concurs, poate ținea lecţiile 
pe cari le vrea. De fapt, nici nu e şcoală în 
vechiul înțeles al cuvîntului, ci, fără catedră 
şi fără catalog, o experiență pregăteşte, într'o 
atmosferă de perfectă camaraderie, experien- 
ţele viitoare. În aceeaşi epocă, pentru a avea 

profesori de liceu, s'a creat „Şcoala Normală 
Superioară“, cu singura teorie a unui număr 
de conferinţe răzlețe şi cu tendința încercării 
directe asupra elevilor. Pentru ca Franţa să 
aibă arhivişti și bibliotecari, s'a întemeiat 
„Şcoala Documentelor“ (École des Charfes). 
ŞI exemplul dat astfel pe lîngă Facultatea de 
Litere va fi urmat pe încetul şi în celelalte. 
Avem astfel la Bucureşti, în faţa Facultăţii 
de Științi, o şcoală de electricieni şi una care 
dă chimiști practici, la cari deseori lumea re- 
curge cu plăcere. 

Plante noi ieşite din semințele pe cari le 
transportă în zborul său vintul vremurilor. 

Dar şi cadrele, în ciuda rutinei de Stat, în- 
cep să se fărimițeze. Pe cînd, de pe tribune 
libere, se răspîndeşte prompta şi vioaia ini- 
țiare prin conferinţe pe cari le ţin oameni 
cărora li se cere numai să vorbească despre 
lucruri noi într'un chip interesant, America, 
interzicîndu-și amestecul oficial în predarea 
meseriilor, nu chiamă elevi la şcoala eicu un 
singur program, ci dă copiilor. şi tinerilor îm- 
preună, mari şi sănătoase clădiri, puindu-li la 
dispoziţie clădiri în cari profesorii nu sînt 
alta decît nişte călăuzi prin suggestie, în loc 
să fie nişte transmițători prin impunere. lar 
la Universităţi întră cineva adesea din viaţa 
activă pentru ca, atunci cînd vrea, şi de cîte 
ori vrea, să se întoarcă înnapoi în ea. Şi e 
sigur că acest învățămînt va sfirşi prin a se 
organiza. 

In fruntea formelor politice cu care s'a 
ocupat secolul al XIX-lea, cu ale lui revo- 
luții şi fabricări de -constituții, este fără în- 
doială regimul supt care omenirea a trăit 
atîtea veacuri înainte de epoca noastră: 
monarhia. 

Francezii de la 1789 aveau înaintea lor ca 
represintant al principiului monarhic pe una 
din cele mai inofensive ființi care au purtat 
o coroană: pe Ludovic al XVI-lea. O lume 
întreagă de „filosofi“ striga totuşi împotriva 
lui: într Rai în „tiran“, încunjurat de-o în- 
treagă lume de adulator. parasiți, vedeau ei 
pricina tuturor relelor. Incapabili de a face 
o deosebire între ce era o simplă desordine 
financiară, între ce înseamnă o crisă a pro- 
ducţiei şi a bogăției şi între ce poate fi o 
răspundere politică, ei credeau că în înlătu- 
rarea regelui şi întemeerea unei republice se 
află leacul pentru toate nenorocirile naţiei. 
Ludovic al XVI-lea a perit pe eşafod, dar 
prin voia străinătăţii biruitoare fratele său a 
recăpătat stăpînirea asupra Franciei scurse de 
cea mai măreaţă şi istovitoare din tragediile 
războinice. El a putut să moară pe tron, dar 
al treilea frate a trebuit să-şi caute un loc de 
agonie peste graniţă. Regele poporului, Lu- 
dovic-Filip, a avut aceeaşi soartă. Chemat ca 
să facă ordine împotriva muncitorimii revol- 
tate, Napoleon al III-lea n'a supravieţuit celei 
d'întiiu înfrîngeri. Aceasta pentru ca a treia 

republică să se sperie rău de chipiul gene- 
aja Boulanger, să ajungă a se emoţiona 
de domnii Maurras şi Daudet şi să permită 
a se afişa proclamaţiile insultătoare ale du- 
celui de Guise, „loan al II lea, regele Fran- 
ciei“, 

După războiul cel mare, popoarele însîn- 
gerate şi zăpăcite şi-au căutat nu odată sal- 
varea în republici, oricare ar fi caracterul lor 
ideal și social. Le avem astăzi în Franța, 
unde republica s'a afirmat prin posibilitatea 
de-a birui, în Portugalia, în Spania, în Ger- 
mania, în Austria, virtual în Ungaria, apoi 
în Cehoslovacia, în Polonia, în Lituania, în 
Letonia, în Estonia, în Finlanda, în Grecia, 
în Turcia. Regalitatea, a rămas de un 
caracter ce samănă foarte puţin cu al trecu- 
tului, afară de Anglia, unde firma regală 
peste instituţii medievale se păstrează neclintit. 
Astfel regalitatea italiană priveşte sforțările 
unei dictaturi ministeriale, cea suedeză tră- 
eşte din teoria că autoritatea supremă e de- 
dublată între rege şi Statele suverane care 
formează Parlamentul, cea norvegiană e ca 
o magistratură republicană şi cea daneză tot 
aşa; cea olandeză e o datorie de recunoştinţă 
față de Casa de Orange; fără a vorbi de 
caracterul cu totul special al monarhiei alba- 
nese, intrument indispensabil pentru a împie-. 
deca luptele de clase. Regalitatea belgiană ca 
şi cea iugoslavă fac parte din cultul eroilor, 
iar noua regalitate românească se cere a fi 
încă definită în caracterul şi drepturile sale. 

Avem noi a face şi aici cu o formă fără 
cuprins, de un constituționalism perfect şi 
nul, sau supt forma aceasta monarhică se 

pot grupa elemente de viaţă reală în dome- 
niul politic, care nu şi-ar putea găsi o altă 
întrupare? E e problemă de cea mai mare 
importanţă, şi pentru monarhişti şi pentru 
aceia cari, legaţi de vanitatea cuvintelor, cred: 
că ajunge a spune: președinte în loc de rege: 
şi a permite schimbări de persoană, la fie- 
care patru sau zece ani, pentru ca totul să se: 
schimbe spre bine. 

Pentru “aceasta e necesar să aplicăm şi în: 
acest domeniu aceeaşi metodă care ni-a per- 
mis să introducem o oarecare clarificare şi în 
celelalte. 

Cred că metoda cea mai bună este aceea 
de a judeca monarhiile, în afară de caracterul 
însuşi al monarhilor, după cum ele sînt: sau: 
continuarea unor vechi stări istorice de ca- 
racter organic, sau înjghebări aşa-zise con-- 
stituționale create pentru a împiedeca o răs- 
turnare de regim, sau, nu ctitorii monarhice: 
pentru o naţiune, ci, cum e în fasa din urmă 
la noi, ctitorii naționale pentru monarhie. 


IL 


Monarhiile din întîia categorie, acelea care- 
ele au întemeiat ţara şi strîns împreună so- 
cietatea, trăesc în conştiinţa poporului şi 
atunci cînd, momentan sau statornic, au dis- 
părut. O abdicare sau o revoluţie n'ajung- 
ca să şteargă secole întregi de trecut necon- 
tenit creator. 

Avem trei exemple şin societatea euro- 
peană de după marele războiu. 

Reichul german nu sar fi putut face fără 
o Prusie tare. Dar Prusia toată e o crea- 

țiune a  Hohenzollernilor. Electoratul de 
Brandenburg, pe care l-au căpătat ei la în- 
ceputul veacului al XV-lea, venind din ca- 
stelul lor suab, nu putea servi decât ca o 
basă. Un Albert Achile a pornit ofensiva 
noii constituiri. Peste cîteva decenii, un alt 
Hohenzollern, sărind în altă ţară, pentru a 
deveni mare maestru al Ordinului Teutonic, - 
trece la protestantism şi secularisează teri- 
toriul călugărilor. Mai tîrziu, în secolul al 
XVII-lea, urmaşii lui lasă acest teritoriu rudei 
din Berlin. Marea Baltică e încă a Nordi- 
cilor şi Suedezii țin Pomerania. Marele Elec- 
tor cîştigă pentru dînsul acest term. Cînd 
lui Frederic l-iu îi trebue o coroană regală, 
el nu ține samă de nimic decît de mîndria 
lui. Işi iea titlul din Prusia, moşie a unor 
vechi barbari păgîni, şi-şi zice „rege în Pru= 
sia“, dar, peste tot ce aparține poporului ger- 
man ca nație, succesorii vor prusianisa, deci 
degermanisa, toată moștenirea Marelui Elec- 
tor, toți locuitorii ei fiind de-acum înainte 
supuşi prusieni ai regelui Prusiei. Fiul lui 
Frederic l-iu, Frederic- Wilhelm, dă acestei 
țări făcută de dinastie, un tezaur şi o armată. 
Frederic al II-lea o acopere de gloria victo- 
riilor sale, îi dă un prestigiu şi un sens, mo- 
ral; a anexat Silesia şi puţin a lipsit să 

oată alipi Boemia, trăgînd o graniță dreaptă 
2 sudul regatului său. După mari suferințe, 
Frederic Wilhelm al III-lea biruie prin Blü- 
cher pe Napoleon I-iu însuşi. Romantismul 
lui Frederic Wilhelm al IV-lea a contribuit 
în felul său la o creştere de autoritate mo- 
rală. lar Wilhelm l-iu, avînd norocul de-a 


găsi pe Bimsarck, s'a putut încorona împărat 

erman în galeriile lui Ludovic al XIV-lea 

ela Versailles. 

Dar iată că, printr'o greşală mai mult a 
altora decît a lui, cel de-al doilea Wilhelm 
cade. In plină republică dela Weimar, cu 
un preşedinte fost muncitor, imperiul trăeşte 
însă în suflete. Un feldmareşal se impune 
ca nou preşedinte fiindcă a fost feldmareşal. 

In noua sa situaţie -îl înconjură respectul 
datorit unui monarh. Când patima populară 
ridică sus pe un Hitler, omagiul faţă de Hin- 
denburg e o necesitate pentru dictator, şi 
amândoi privesc pe Hohenzollerni mari şi 
mici cu sentimente care samănă cu ale sol- 
daţilor față de foştii comandanți. 

lată o altă ţară de monarhie veche: Un- 
garia. Arpadienii, binecuvîntaţi de papa, au 
creat-o. Oricine moşteneşte coroana Sfân- 
tului Ştefan, cu sens mistic, se încorporează 
la sacra regalitate. Dar cel din urmă din ei 
se prăbuşeşte. Coroana însă aşteaptă, şi titlul 
regal rămîne. Ceva din pompa medievală 
înconjură pe amiralul Horthy. 

Habsburgii au cusut din petice Austria, 
reunind sub aceeaşi coroană „Statele eredi- 
tare“. Acuma, Împărat nu mai este. Dar 
republica socialistă lunecă în mâna unui can- 
celar care guvernează cum vrea, şi fără par- 
lament. 

Statele, popoarele formate de dinastii se 
întorc dela sine spre amintirea lor ca spre o 
datorie. 

Să nu ne înşele exemplul Franciei. Acolo, 
țară şi popor sînt o creaţiune a regilor. Ei, 
Capeţienii, au reunit şi contopit provincii şi 
neamuri deosebite: Normandia întemeiată de 
Norvegieni, Flandra flamandă, Bretania, du- 


47 


cat al unei rase distincte, cele două Bur- 
gundii, aşa de germanice, Alsacia cucerită, 
Lorena căpătată prin tratat, Provența roma- 
nică, regatul visigot de Tulusa, Aquitania 
bască. - Unde te întorci, e opera acestor mo- 
narhi, în oameni şi lucruri cu ceva adaos 
dela Napoleon l-iu şi mai ales dela al treilea. 

mai mare operă de ctitorie nu se poate 
închipui. 

Burghezia franceză, originară din vechile 
republici cetăţeneşti, ţine la o republică în 
care oricine poate ajunge, dar în aclamaţiile 
care primesc pe Suveranii străini la Paris 
este ceva care, peste capetele lor, caută, în 
ciuda decapitării lui Ludovic al XVl-lea, 
acest trecut. 


II 


Existența monarhiei constituționale este da- 
torită ignoranței şi confusiei, ceeace explică 
forma ei bastardă. 

Oamenii din Franța în 1789 credeau că știu 
'ce este în Anglia, dela care, până la repu- 
blică, au căutat să împrumute formele monar- 
hiei constituționale şi parlamentare. 

Ei vor fi crezut probabil că e vorba 
de emiterea unor idei de libertate pe care să 
le fi presintat un număr de cugetători, pentru 
ca în jurul lor să se fi purtat o luptă şi să 
se fi câştigat pe rând mai multe posiţiuni iar, 
la urmă, să se fi stabilit o nou stare de lucruri. 

De fapt nu e nimic din toate aceste închi- 
puiri. Avem a face cu instituţiuni pur feodale : 
a parlamentului şi cu aşa-zisă „constituţie“, 
care nu e decât recunoaşterea de către rege a 

unor vechi instituții, de origine tot feodală, 
pe care el le cuprinde întro aşa numită 
„cartă“. 

Pentru servicii şi ajutoare pe care nu le 
prevedea Dreptul Feodal nescris, seniorul 
avea datoria, firească, de a-şi întreba vasalii, 
cari, atunci şi numai atunci, se strângeau în 
adunare şi hotărau ce trebue făcut. Pe lângă 
lorzi, tovarăşii cuceritorului, erau acolo clerici, 
reprezentanţi ai oraşelor privilegiate şi aşa- 
numiții „cavaleri ai comitatelor“. Aceştia din 
urmă. nu arătau nicio grabă de a-şi parăsi. 
ocupațiile şi a se primejdui pe drumuri ca 
să participe la hotărîrea care se putea lua şi 
fără dânşii. Aveau dreptul să aducă anume 
observaţii cu privire la administraţie, de fapt 
simple plângeri, fără ca satisfacția lor să fie 
în legătură cu impozitele de votat. Periodici- 
tatea parlamentelor, chemarea lor în chip 
regulat, e o cucerire mai târzie. 

lar, în ce priveşte „constituţiile“ engleze, 
„cartele“ regilor englezi, începând dela Henric 
l-iu, nu sînt altceva decât o colecţie de pri- 
vilegii, în folosul singurei clase domnitoare, 

Toate aceste lucruri, strict şi strâns engleze, 
sînt în legătură, nu numai cu trecutul, dar 
cu însuşi spiritul poporului englez. Ele pre- 
supun, pentru a nu fi periculoase, atâtea aşe- 
zăminte medievale, atâtea tradiţii, atâtea obiş- 
nuinţi, care nu sînt aiurea şi nu se pot stră- 
muta acolo, prin care se împiedecă orice 
dictatură a ideilor abstracte. 

In ţerile romanice şi în cele germanice, care 
s'au luat după dînsele, aşa-numitele revoluții, 
imitații nepotrivite ale celei, şi ea întîmplă- 
toare, dela 1789, au răsturnat tronuri fără să 
:se aştepte la un aşa de mare rezultat. Şi s'au 

găsit înaintea unor întrebări politice pe care 
nu le puteau resolva decât copiind în pripă 
ce aveau la îndemână. La 1830, revoluționarii 
au fost numai câţiva deputaţi disolvaţi, ple- 
bea nestăpânită a Parisului şi băieții dela 
Politehnică în uniformă militară; armata era 
toată în jurul regelui. La 1848, în Franţa, 
iarăşi câțiva politiciani nemulțămiţi, câţiva 
muncitori mînaţi de invidia socială şi nici 
măcar băieţii dela Politehnică ; pe regele Lu- 
dovic-Filip l-a speriat mai mult frica rudelor. 
La Viena, în acelaş an a fost-o simplă de- 
monstraţie de studenţi, înaintea căreea a că- 
zut un întreg regim. Lucruri de plîns şi de 
rîs. Uneori Suveranul, ca să nu fie răsturnat 
de stradă în forma materială, s'a distrus sin- 

ur pe sine în ordinea morală, constituționa- 
izându-se. 

Ce înseamnă aceasta, se poate vedea în 
orice monarhie constituțională pînă astăzi şi 
în chipul cel mai clar şi la Francezii repu- 
blicani. 

Să ne aducem aminte ce spune, în memo- 
riile sale, un om de valoare preşedintelui Poin- 
car€ despre dificultățile unui şef de Stat 
căruia preşedintele consiliului nu-i dă voe 
să trimeată o simplă telegramă către Papa şi 
să apară pe frontul de luptă între soldații 
cari-şi apără cu desperare patria. 

Dar cine este un preşedinte de. consiliu în 
monarhia constituțională, unde el are dreptul 
de-a executa programul său, de-a face numi- 
rile sale şi de a scrie pagina de istorie pe 
numele său? 

E şeful unui cabinet impus sau admis de 
majoritatea parlamentarilor. Dar cine sînt par- 
lamentarii ? Aleşii majorităților alegătorilor. 

Dar ce e majoritatea alegătorilor? Unul mai 
mult de partea care a biruit. Unul care poate 
să fi fost în ziua aceia beat, bolnav sau ne- 
căjit. El, acel unul, va fi stăpânul ţării şi va 
influenţa asupra soartei omenirii. 

Se înţelege că în aceste condiții monarhia 
constituţională e pentru Suveran o ofensă, 
iar pentru ţară o cheltuială inutilă. 


IV 


O categorie deosebită a monarhiilor este 
cea condiționată, cu o anumită misiune care 
i-a fost încredinţată fie de biruvitorii asupra 
acestei națiuni, pe care deci îi represintă și 
faţă de cari e răspunzătoare, fie de națiunea 
însăşi, care nu poate resolvi anumite probleme 
fără de amestecul acestui fel de monarhii. 

Ea poate fi deci, sau cu termen, până la 
îndeplinirea întreagă a acestei misiuni, sau 
permanentă, problema pe care e chemată a 
o soluţiona prelungindu-se indefinit. 

Cîteva exemple, cel din urmă dela noi, şi 
deci capabil de a ne interesa mai mult, vor 
învedera aceasta, 

După căderea lui Napoleon l-iu, învingă- 
torii puteau să deie Franciei regimul pe care 
l-ar fi vrut: Napoleon al II-lea, fiul arhiduce- 
sei austriece Maria-Luisa, deci nepotul de 
fiică al împăratului Francisc; cine ştie ce re- 
publică inofensivă; un suveran improvizat 
ca Eugeniu de Beauharnais, fiul Împărătesei 
losefina şi soțul unei princese germane. S'a 
ales Bourbonul Ludovic al XVIII-lea pentru 
că unul din învingători, Ţarul Alexandru, 
avea tendinţe şi dinastice şi liberale şi fiindcă 

pretendentul se afla în Anglia, care doria sä 
introducă pretutindeni formele sale parlamen- 
tare, subt un om fără valoare personală şi 
fără ambiție. 

Noul rege trebuia deci să domnească în 
anume forme şi cu un anume spirit. Altfel 
întrebarea : cine trebue să guverneze Franța 
se punea din nou. 

acă, mîne, dintr'un motiv sau din altul, 
formele sovietice ar dispărea în Rusia, 
cei Patru, admițând că legătura lor ar ţinea 
înă atunci, ar avea chemarea şi puterea de-a 
ecide asupra alcătuirii unei Rusii nouă. 
Dacă sar hotărî pentru o restabilire a mo- 
narhiei, i s'ar cere de sigur să ţie samă de 
ce s'a petrecut şi să nu încerce o periculoasă 
întoarcere integrală la trecut.. lar, dacă ar 
proceda altfel, restabilitorii ţaratului ar putea 
face obiecţii celui aşezat în scaun de dânșii. 
lată acum casuri când nu biruitori streini, 
ci naţia însăşi atribue o misiune cuiva. 
= Voturile franceze la 1848 au mers către 
pretendentul Ludovic-Napoleon cu un anume 
sens. El avea datoria să sfarme anarhia mun- 
citorească suită pe baricade, să protege bur- 
ghesia în munca şi economia ei, să refacă 
material şi moral Franţa şi să-i recapete pres- 
tigiul. Cât a observat acest pact tacit, pe 
care nu trebue să-l confundăm cu o constituţie, 
atîta timp el a fost, cu toate protestările ideo- 
logilor, un şef de Stat ascultat şi iubit. Cînd, 
subt unul măcar din aceste raporturi, el n'a 
putut corespunde sarcinii sale, Imperiul al 
doilea a căzut. 

La noi, în 1866, s'a realisat ceea ce de două 
generaţii cereau spiritele cele mai luminate 
şi mai prevăzătoare: dinastia străină. 

Ce a îndemnat oare pe aceşti oameni inte- 
ligenți şi plini de experiență să exprime o 
asemenea dorință? 

Era poate lipsa de stimă şi de iubire față 
de neamul lor, care avea un aşa de lung şi 
de important trecut? Fără îndoială că nu. 

„Era oare credinţa că sîntem o ţară încă 
înapoiată, căreia numai un strein respectat 
şi temut ar putea să-i deie civilizația occi- 
dentală ? Carol l-iu şi-a închipuit-o cîndva, 
şi s'au găsit, în Germania lui de origine ca 
şi în România noastră, destui cari să-l întă- 
rească în această convingere. Dar nici el, nici 
ei, n'aveau dreptate. O civilisație nu se cân- 
tăreşte după întreţinerea străzilor şi numărul 
felinarelor, ci e un lucru de ordin moral. 

Era poate pentrucă n'aveam oameni, iar per- 
sonalitatea prinţului de Hohenzollern, locote- 
nent în armata prusiană, era aşa de cunoscută 
încît să trebuiască a atrage atenţia noastră 
mai presus de personalitatea oricui? Dar 
Moldova avuse un om atât de superior, 
creator de primul rang, cum a fost Mihai 
Sturza, un om aşa de nobil ca Grigore Ghica, 
iar în Muntenia Bibescu fusese un distins 
spirit romantic şi Ştirbei arătase de ce este 
capabil un om de autoritate, fără a mai vorbi 
de toate însuşirile adunate în Cuza-Vodă, 
întemeetor al unei lumi nouă. Prinţul Carol 
era un tânăr onest cult, simpatic, şi-atita tot. 

Atunci de ce a tost chemată, respectată, mai 
tîrziu şi iubită, încunjurată de avantagii ca 
nicio altă regalitate europeană, dinastia străină? 

Pentru că ea trebuia să îndeplinească o 
misiune, cu Constituţie sau fără: să împiedece 
luptele pentru tron între aceia cari se întâm- 
plaseră să aibă un Domn în familie şi să 

împiedece frămîntarea pentru putere a clien- 
telelor boiereşti, mascate pe urmă supt firme 
ideologice de partide apusene. 

Cu amatorii de Domnie din fericire sa 
sfîrşit. 

Dar rămîne a doua parte dintr'o misiune 
precisă : a se asigura libera concurență a me- 
ritelor şi în viaţa politică, în loc ca monarhia 
să se puie la remorca partidelor ori să creeze 
însăşi, astăzi, partide care s'o stăpînească 
mîne. 


vV 


Mărgenită la aşa-numitele atribuții consti- 
tuționale, Suveranul atîrnînd de un prim-mi- 
nistru, pe care trebue să-l asculte, însă are 
voe să-l dea afară, Monarhia sau surogatul 
ei cu termen, care e presidenţia de republică, 
nu sînt decît forme care se duc. Niciun om 
cu bun simţ nu va admite că a face pe un 
rege sau împărat sau prinţ să cetească maie- 
stos şi solemn înaintea parlamentului un text 
pe care nu l-a redactat şi'n care n'are voe 
să se amestece este un act care să ridice au- 
toritatea de care astăzi este aşa de multă ne-. 
voe. 

Oricare i-ar fi originea, monarhia trebue 
să fie activă, fireşte potrivit cu originile şi 
cu chemarea ei. Intru aceasta ea se poate 
sprijini pe un caracter reprezentativ mai mare 
decît al oricărei altei puteri în Stat. Membrul 
unei dinastii poate vorbi şi în numele operei 
îndeplinite de înaintaşii săi şi anume cu atît 
mai mîndru, cu cît ei au fost mai nume- 
roşi şi isprava lor mai însemnată. Suveranul 
poate obiecta oricării încercări ministeriale 


94 


de a face operă socială numai pentru că par- 
tidul reprezintă o anume clasă, că el înfăţi- 
şează  naţia întreagă cu toate clasele ei, 
oprindu-şi astfel de pe o cale periculoasă 
sfătuitorul său momentan. Cînd se vorbeşte 
de partid, el poate obiecta că nici acest cu- 
vînt măcar nu se găseşte în actul constitu- 
țional pe care a jurat. să-l observe. Cînd îi 
răsare cineva înainte cu încercarea de a dis- 
truge ceeace a făcut înaintaşul, şeful Sta- 
tului poate răspunde că iscălitura sa pusă 
supt opera ameninţată nu e o simplă forma- 
litate, ci-l angajează cu toată credinţa și onoa- 
rea sa, aşa încît o schimbare nu poate rezulta 
decît din convingerea că o cer neapărat îm- 
prejurările, iar nu dintr'un singur vot de club. 

Cine însă poate îndeplini, în afară de dîn- 
sul, de Suveran, ceva atît de important în 
viaţa unei societăți ? 

Dar pentru aceasta se cere ca Suveranul, 
şi Statul însuşi, pe care-l conduce şi-l întru- 
pează, să-şi mărginească strict cercul de 
acţiune, pentru ca nu cumva un amestec ne- 
contenit, nedorit şi adeseori incompetent să 
compromită şi Coroana şi Statul şi autori- 
tatea publică. Nimic nu e mai periculos pen- 
tru monarhie decât wilhelmianismul, adecă 
ediția contemporană a neronismului. Cei din- 
tîiu ani de domnie ai fostului Suveran german 
au dat dovada unei mari inteligenţe, unui 
deosebit talent, unei adevărate patimi pentru 
acțiune şi unei pretenţii universale. La ma- 
nevre făcea discursuri pe care le-ar fi admi- 
rat advocaţii, în cartea de aur a primăriei 
din Berlin învedera cunoştinţa lui Homer, 
exprimîndu-şi crezul că „nu e bine stăpînirea 
mai multora, ci unul singur să fie stăpîn“ ; în 

materie economică, apăra ideia canalelor, în 
chestii externe se bătea cu Anglia. lar rezul- 
tatul a fost că Bülow, cancelarul său, l-a de- 
savuat în plin parlament şi că, după înseşi 
mărturisirile fiului său, teribilul împărat a 
trebuit să se pună în pat, dar nu şi-a putut 
izgoni ministrul. 

Ce exemplu a fost în schimb Carol Í al 
României | Il vedeai rar, dar cînd trebuia, şi 
ştia să deie oricărui cuvînt, oricărui gest al 
său întreaga autoritate cuvenită. În jurul său, 
ca intim, n'a stat nimeni. Și a fost bine aşa. 

Monarhul modern şi consilierii săi trebue 
să-şi dea seama de un lucru hotărîtor. So- 
cietatea îşi ajunge ea însăşi în cele mai multe 
domenii. Ea, mai veche decît toate formele 
de guvern, nare nevoe să i se spună cum 
să-şi facă şcolile, cum să-şi orînduiască spi- 
talele, cum să-şi organizeze muzeele, cum să-şi 
desvolte cultura, cum să se roage lui Dum- 
nezeu. Nu un politician cu cîteva clase ori 
un monarh nu încă format au să i-o spue, 
trecînd peste atîția oameni bătrîni, serioşi şi 
pricepuţi. Oricine are, neapărat, dreptul de 
a se compromite, dar nu şi acela de-a scădea 
autoritatea necesară care-i este încredințată. 

Statul să-şi ție funcţionarii lui, poliția lui, 
jandarmeria lui, diplomaţii lui, armata lui. 
Monarhul să asigure continuitatea şi să im- 
puie respectul. lar încolo lumea cere numai 
să fie lăsată'n pace ca să elaboreze încet şi 
sigur formele noi care se desfac din vitali- 
tatea de astăzi. 


III 
REALITĂȚILE CARI VIN 


I. INCERCĂRI DE ORGANIZARE 
POLITICĂ 

Societatea, căreea i sar întoarce atribuții 
luate de Stat, fără ca el să fie în stare a le 
îndeplini cum trebue, are nevoe, fireşte, de 
o anumită organizație a ei pentru ca să reia 
sarcini părăsite de-atîta vreme. Căci nu fie- 
care în parte, ca individ, poate să lucreze la 
îndeplinirea unei misiuni care a devenit așa 
de complicată tocmai prin amestecul stăruitor 
al Statului. : 

Odată, societatea avea organe care au fost 
prigonite şi distruse. i 

Asupra lor, ca şi în general asupra lucru- 
rilor odată înlăturate prin violență, se poate 
reveni numai cu greu. 

Existase odată, cu un Stat slab, cu o monar- 
hie de simplă presidență, o lume de provincii 
care fuseseră la început State și de cetăți 
trăind într'o stare de aproape desăvîrşită au- 
tonomie. Dar, pe lîngă acțiunea, prigonitoare, 
a regalității însăşi asupra cetăților, umilite 
şi sărăcite, peste tot acest complex de for- 
mațiuni organice trecuse ruloul compresor al 
revoluţiei franceze şi se exercitase acţiunea 
de măruntă fărâmiţare a regimului napoleo= 

nian abstract, lucrînd cu individul ca atare. 

La aşa ceva nu se poate întoarce Apusul, 
și cu atît mai puţin noi înşine, cari n'am avut 
cetăți, oraşele noastre fiind numai o aglome- 
rație de sate cu bisericile lor, lîngă strada 
negustorilor, cercul bisericii şi colțul boierilor 
sau boierinașilor. Satul singur, temeiul vieţii 
noastre istorice, originea concentrărilor noas- 
tre de mai tîrziu, poate fi ocrotit şi desvoltat 
iar, în ce priveşte provincia românească, Ba- 
sarabie, Bucovină, Ardeal, Banat, ea a fost 
numai opera trecătoare a străinului, şi e o 
greşală că totuşi o păstrăm întru cîtva. Re- 
gionaliştii noştri ar trebui să înțeleagă un 
lucru; că, îndeplinindu-se un program boilic 
oarecare, ei, mai puţin pregătiţi, s'ar găsi, în 
locul unei colaborări la Bucureşti cu genero- 
zitatea fraţilor, acolo la ei într'un necontenit 
conflict cu naţionalitățile, cărora nu li se 
poate răpi dreptul şi cari nu au niciun motiv 
de cruţare. 

Dar nevoile zilei de astăzi trezesc pretu- 
tindeni tendinţi de nouă organizare, care sînt 
vizibile mai ales în America, iar, în Europa, 
cu deosebire în ţeri de o mai răpede evoluţie, 
deci în Germania mai mult decît în Franţa. 

Aceste tendinţe sînt: unele de ordine ma- 
terială, altele de ordine morală. 

Cele dinttiu vin, natural, din noile condiții 
ale muncii, din noile forme ale distribuţiei. 
Oamenii se grupează, oricare ar fi originea 
şi calitatea lor, oricare ar fi chiar cultura şi 
averea fiecăruia — şi, în Italia, d. Mussolini 
a văzut-o foarte bine, — după natura ocupa- 
ţiilor lor. Aceasta nu exclude, neapărat, şi 
grupările de clasă, dar puterea acestora, a 
sindicatelor şi uniunilor, care au trebuit să 

fie reglementate de Stat, dar au luptat dese 
ori contra intereselor lui, este în scădere faţă 
de un solidarism pe care criza e chemată a-l 
accentua din ce în ce mai mult. 

Aceste formaţiuni de interese statornice se 
pot coalisa între dinsele, formînd factori de 
viață modernă aşa de puternici, încît Statul 
se pleacă în calea deslănțuirii lor. 

Astfel, cînd, în America, sînt alegeri pen- 
tru Congres sau pentru Prezidenţia Repu- 
blicei, ce mai înseamnă vechile partide, care 
dau astăzi doar liste de candidaţi, republicanii 
şi democraţii, nume de pură datină şi pro- 
grame de mult perimate? La înmormântarea 
unui Taft, fost preşedinte şi pe urmă șef al 
Justiţiei, câteva cilindre singure represintau 
legăturile de club. Incolo, cine se_luptă, chel- 
tueşte şi caută să decidă sînt tovărăşii de 
ordine economică, şi războiul alcoolului nefiind 
decît unul din aspectele legăturilor dintre ca~ 
pitalist şi muncitor, care nu trebue să bea 
ca să lucreze mai mult şi mai sigur. 

Ce rol însemnat joacă astăzi în Germania 
taberele grupărilor de agricultori, de mari in- 
dustriaşi, Konzernurile de industrii care pot 
să ajungă stăpânii întregii societăți germane? 

Şi, în domeniul financiar, oare un grup de 
bancheri nu este astăzi mai mare pe lumea 
întreagă, capabil să dăslănțuiasă şi să tae 
crisele, şefii de Stat si şefii de guvern stînd 
adesea înaintea lor ca nişte umili servitori ? 

Mai puţin observate, asociaţiile morale au 
urmări care surprind şi sperie şi pe politi- 
cianii cei mai siguri de sine şi mai prevăzători, 

N'a fost uimire pentru toţi când Italia s'a 
desfăcut din legăturile ei politice şi, la glasul 
unui poet, a pornit în direcţia cealaltă? N'a 

dat tot ea uimitorul spectacol neaşteptat al 
milioanelor, care au creat regimul fascist? Și 
cine ar fi crezut că în Germania un om fără 
trecut şi fără merite va fi ridicat la cea mai 
tiranică dictatură de o astfel de neaşteptată 
asociaţie a spiritelor ? 


II 


In societăţile de astăzi o autoritate se ivește 
de la sine, care se aşează alături de autorita- 
tea monarhică, oricare ar fi caracterul acesteia, 
şi o poate înlocui, permanent sau numai pro- 
visoriu. 

Spiritele uşoare, dintre oamenii de stânga, 
stăpâniţi şi fermecaţi de formula democratică, 
mai pură şi mai exclusivă în Franţa, se pare că 
nu au înţeles dece şi pot să condamne aceste 
manifestații spontane pe care Statul basat pe 
vechile principii caută a le combate in zădar, 
tratînd asemenea manifestații de: dictatură. 

Cercetarea deosebitelor „dictaturi“ arată 
lesne că nu este vorba de acelaş fenomen, 
presintîndu-se pretutindeni în aceleaşi forme 
şi aducând pretutindeni aceleaşi resultate. 

S'a vorbit şi la noi de dictatură, calificaţie 
pe care au prins-o îndată ziariştii şi cugetă- 
torii democraţiei apusene, când regele s'a 
adresat la un om fără partid mare şi fără 
intenţii de a guverna pentru partid, care apoi 
s'a adresat şi el corpului electoral şi acesta 
i-a dat încrederea sa. Atitudinea romantică a 
cîte unui ministru care voia să se arate gro- 
zav n'avea nimic a face cu fondul. lar cîteva 
decrete de dizolvare sau de înlăturare a unor 
funcțiuni superflue nu ieşiau întru nimic din 

datina terii. Niciodată nu s'a guvernat ţinîn- 
‘du-se samă mai mult de situaţia în parlament 
şi de opinia oricui era represintată într'însul. 

Sa pus în legătură pretinsa dictatură ro- 
mânească de-acum vre-un an cu dictatura 
spaniolă care a costat pe Alfons al XIII-lea 
tronul. Dar nu era nici o asămănare. Regele 
Spaniei n'a chemat la putere pe Primo de 
Rivera. Acesta n'a urmărit puterea, care i sa 
impus de un grup de ofiţeri. E adevărat că 
presa a fost înfrîntă şi că, un timp, n'a func- 
ționat parlamentul. Dar scopul ce se urmăria 
era bine definit: un moment de odihnă şi de 
muncă în luptele dintre partide. 

In Portugalia vecină, regele fusese omorît 
împreună cu moştenitorul tronului pentru că 
„dăduse „dictatorului“ Franco sarcina de a 
scăpa ţara de parasitismul politicianilor. Fiul 
mai mic al celui asasinat a trebuit să abdice. 
Preşedinţia de republică a unui militar, care 
guvernează cu parlamentul, n'are nimic a 
face cu regimul lui de Rivera. 

Italia trebuia să se apere contra comunis- 
mului înstăpînit în fabrici şi chiar la ţară. 
Reacţiunea foştilor luptători organizaţi a dat 
.atotputernicia d-lui Mussolini, care e astăzi 
cel mai straşnic creator în toată Europa. 
Aici însă nu e republica de caracter permanent, 
ci, lângă rege, provisoratul de cârmuire al 
unui om de genială energie. 

In Germania, un om fără trecut ajunge a 
dispune de atâtea milioane, hotărînd şi asu- 
pra. drepturilor de progenitură ale supuşilor 
săi. El se adaugă la un preşedinte de repu- 
iblică, şi acesta profesează sentimente de cre- 
dință față de suveranul său exilat. 


62 


In Austria este şi preşedintele de republică 
şi şeful de guvern care face tot ce vrea. 

Ungaria se declară regat, dar un regent pe 
care nu l-a ales nimeni, ci s'a trezit aşa la 
locul lui, nu dă drumul regelui să se în- 
toarcă. 

In Turcia un ofițer a luat pentru sine toată 
puterea până întratâta încît e o crimă de 
Stat-să porți altă pălărie şi să întrebuinţezi 
altă ortografie decît acelea pe cari le vrea 
d. Mustată-Chemal, şi preşedinte de repu- 
blică şi şef de guvern. 

„Şi mai este o „dictatură“ pe care n'o vede 
nimeni, dar a cării putere se simte în inima 
tuturor cetăţenilor unei ţeri civilisate, o dic- 
tatură de asentiment general, neavînd altă 
bază decît cea morală, Dar în ce măsură! 
E dictatura preşedintelui Masaryk. 

De unde vin ele însă toate ? De la princi- 
piul concurenţei meritelor, pus, dar nu şi ob- 
servat, de marea revoluţie franceză. Merite 
fără specialitate politică, de oare ce pînă nu 
vine cineva la guvern nu se ştie de ce este 
capabil, iar de la o guvernare la alta apar 
alte probleme, care cer alte însușiri. Oameni 
întregi, nu oameni de specialitate, oameni de 
risc, nu de oportunitate, oameni cari să fie 
legaţi numai de misiunea lor. 

Naţiunile, tot mai strîmtorate, se îndreaptă 
fireşte către dinşii. In ce chip ei se pot înţe- 
lege şi conlucra cu monarhiile permanente sau 
preşidenţiile alese, acesta este un lucru, care, 
variază de la o ţară la alta şi de la o epocă 
la altă epocă. 


II. MIJIRI ECONOMICE 
I 


Cum se operează în ordinea culturală cu 
noțiuni demodate, ca şcoala, şi în ordinea po- 
litică de-asemenea, cu termeni ca „republică“, 
„monarhie“, „constituţie“, în sensul vechiu al 
cuvîntului, tot aşa se face, de multe decenii 
şi pînă la zădărnicia conferinţilor mondiale 
de ieri, cu noţiuni economice şi sociale aşa 
de perimate cum sînt „capital“, „muncă“ „plus- 
valoare“, „concepția materialistă a istoriei“, 
„lupta de clasă“, repetîndu-se lucruri de mult 
demodate cu privire la. „producerea, împăr- 
țirea şi consumarea bogățiilor“. 

In schimb, nu se văd toate semnele de so- 
lidarizare a ziselor clase, de nouă alcătuire 
organică şi de schimbare a sensului noţiunii 
chiar de muncă, pe care le cere şi le impune 
epoca noastră. 

Nu se poate să nu zîmbesc atunci cînd cu- 
getători cari nu ştiu nimic din istorie sau ştiu 
ce se ştia pe la 1850, vorbesc cu patos, po- 
trivit cu acea doctrină a materialismului eco- 
nomic, de veşnicia şi necesitatea luptelor de 
clasă, care ar fi fenomenul de căpetenie în 
desvoltarea omenirii. Dar la Atena, ca şi în 
republiciile italiene din evul mediu, dacă este 
o luptă de caracter economic, ea se poartă, 
după rosturi general umane, ba chiar şi ani- 
malice, între „graşi“ şi „slabi“, „graşii'““ de 
astăzi putînd fi „slabii“' de mîne, căci nu e 
nicio permanenţă de condiţie. Cum, de altfel, 
această luptă imensă şi confuză nu pleacă de 
la un principiu, nu urmăreşte un scop, şi, 

dacă dă accidente istorice, nu face istorie. 
Mari solidarităţi legale sînt de fapt situaţiile 
cari se văd mai des în aceste două epoci din 
istoria omenirii. 

Nu se poate vorbi, într'un atelier anterior 
secolului al XIX-lea, de capitalism şi de mun- 
citori. Lumea lucrează împreună, micul mă- 
turător de scînduri avînd să ajungă şi el, la 
vremea lui, patron. 

Invențiile de la sfîrşitul secolului al X VIII-lea 
au creat fabricile. Cele d'înttiu, în Anglia, 
erau foarte adese ori ale inventatorilor înşişi, 
simpli maieştri, iar cei întrebuinţaţi la ţesă- 
torii şi uzine neavînd nici o pregătire şi ade- 
sea nicio permanență, fiind mai mult oa- 
meni fără căpătiiu, veniți de pretutindeni şi 
meritînd foarte puţin interes. Contactul între 
negustorul cu banii, muncitorii de fabrică şi 
ţeranii din împrejurimi îl vedem astăzi foarte 
bine din povestea, pe care am dat-o în re- 
centul mieu volum de documente ale compa- 
niei greceşti din Braşov, a unei încercări in- 
dustriale în Țara Birsei. 

O „chestie muncitorească“ s'a pus întîiu în 
Anglia şi Franţa de pe la 1820—30 din mo- 
tive deosebite, cu totul speciale, şi care, n'au 
nimic a face cu iluziile marxiste de ieri sau 
astăzi. Englezul, om al Bibliei, şi-a pus în- 
trebarea de ce nu s'ar purta grija acelor oa- 
meni săraci muncind obscur în condiţii subt 
demnitatea umană; de aici „socialismul“ lui 
Owen. Francezul, fiu al Marii Revoluții, s'a 

întrebat de ce n'ar putea să aibă oricine ceea 
ce iese în chip firesc din mijloacele sale na- 
turale valorificate prin muncă ; de aici saint- 
simonismul şi phalansterele lui Fourier. 

Și una şi alta nobile concepţii, hotărît o- 

puse grosolanului materialism de mai tîrziu. 
De o parte, religiozitatea engleză, care în- 
nalță, acţiune asupra sentimentelor omeneşti, 
fără care nu se poate face nimic durabil. De 
alta, cultul francez al muncii renovatoare prin 
care se poate ajunge oricît de sus şi căldura 
unui activism înflăcărat. care a dat omenirii 
istmurile de la Suez şi Panama şi zăgăzuirea 
Nilului, ca şi minunile expozițiilor universale, 
în epoca lui Lesseps şi Eiffel. 

Alături însă, America lucrează numai pen- 
tru cîştig, cu oameni veniți de oriunde. Eu- 
ropa se uită cu atenţie şi interes. Apostolii 
renovaţiei călătoresc peste Ocean: Owen în- 
suş, List, Chevalier. Se întîmplă că un re- 
gim politic şi social de comprimare, al lui 
Napoleon al III-lea, ocroteşte concepții eco- 
nomice mărgenite, brutal materialiste, în a- 
celaş timp cînd -positivismul filosofic al lui 
Auguste Comte închide cerurile metafisicei. 
Karl Marx, spirit evreesc de factură france- 
ză, vine întreg de-acolo, cu teorii azi aşa de 
învechite şi a căror zădărnicie o invederează 
falimentul revoluției socialiste din Rusia. 

Dar dela el încoace totul s'a schimbat. Știm 
mult mai mult decît la 1860, şi în .economia 
politică. Capitalurile nu s'au concentrat în 

„mîna cîtorva oameni, ci mii de acţionari sînt 
interesaţi într'o întreprindere, ei putînd fi înşii 
muncitori şi chiar muncitori săraci. (Condu- 
cătorii sînt tehnicieni, participanţi şi ei la 
muncă. Cele două tabere, neted deosebite, nu 
se mai văd. 

Apoi întinderea industriei opune în fiecare 
ţară un centru producător altuia, cu capita- 
lişti şi muncitori cu totul. Concurența între 
eri formează blocuri de solidaritate națională 

integrală. În marele războiu naţiunile în total 
s'au încăerat pentru satisfacţii materiale. Și 
autarchia de astăzi, necruțătoare, duşmană a 
umanităţii, pune fiecare nație în faţa celor- 
lalte, făcînd să tacă glasurile de învrăjbire 
socială. Industria, toată industria ca şi agri- 
cultura, toată agricultura, stă astfel gata de 
luptă, cu frontul de mitraliere la graniţă. 


II 


Nimic n'a fost mai folositor pentru demo- 
darea vechilor noţiuni în domeniul economic 
decît criza ultimului timp. 

Ea a strîns lumea aşa de mult între mar- 
genile fiecărui Stat, în cit clase care se duş- 
măniau au ajuns să-şi dea samă de nevoia 
neapărată a unei colaborări continue şi sin- 
cere. S'a văzut că, în concurenţa teribilă între 
autarchii, capitalişti şi muncitori pot să cadă 
împreună. Vechile visuri de „Internaţionale“ 
au trebuit să se risipească atunci cînd sa 
constatat că fabrica unuia caută să omoare 
fabrica celuilalt cu tot ce se găseşte 'ntr'însa: 
fără deosebire. Insuccesul sforțărilor sovie- 
tismului supt forma Internaționalei a treia în 
lumea muncitorească din centrul şi apusul 
Europei este şi el plin de învățăminte. Fie- 
care se uită cu îngrijorare în jurul casei sale. 

Dar orice operă de cuminte şi onestă cola- 
borare creiază neapărat tactorul moral, fără 
care de altfel nimic nu se poate face şi nimic 
nu se poate înţelege. 

Materialismul economic s'a dovedit din ce 
în ce mai mult neputincios: e orb cine nu 
vede. Peste desgustul de dînsul, omenirea se 

îndreaptă către o nouă ordine morală. Fără 
trezirea sentimentelor bune între oameni şi - 
grupurile de oameni, fără o înviere a iubirii, : 
toată această civilizație e osîndită să cadă la 
pămînt ca s'o prade Chinezii şi Negrii. 

In această ordine morală nouă, care-şi va 
rîde de toate superstițiile şi pedanteriile noas- 
tre, cu terminii tehnici predicați de pe cate- 
drele din Berlin şi compromişi în conferințile 
internaționale, însăşi noțiunea muncii va trebui 
să-şi schimbe total sensul. Acea noţiune pe 
care o îmbrăcăm într'un cuvînt unguresc care 
înseamnă şi tortură: chin, pe când avem fru- 
mosul cuvînt latin de /ucru, care înseamnă: 
cîştig, spor, iar lucrătorii, cu capitalist cu tot, 
sînt colaboratori pentru spor şi cîştig. 

Nu ştiu ce spirit semitic de sinagogă vor- . 
bareţă şi leneşă a creat acea oroare morală 
care este osînda lui Adam, sortit să lucreze 
pentru ispăşirea păcatului său, noţiune care a 
intrat apoi prin creştinism în atitudinea părţii 
celei mai bune din lume față de orice activi- 
tate (mă întreb cum trebue să judece această 
pedeapsă teribilii noştri concurenţi, Japonezii). 

Lucrul, activitatea este de fapt aa 
esențial în viața esențială a lumii. Cel mai 
mic fir de iarbă ni dă aceeași lecție ca și 
marile sisteme planetare. Chiar atunci cînd 
activitatea creatoare, însuşire divină, nu pro- 
cură o satisfacție imediată, are cineva măcar 
simțul liniştitor al datoriei îndeplinite. 

E adevărat că supt pămînt rădăcinile, ins- 
tinctele, se luptă necontenit dar ele rămîn 
acolo supt pămînt, pe cînd în libertate şi lu- 
mină cotorul înnalță frunză şi floare. In viaţa 
economică facem contrariul : ascundem partea 
izbîndei, a triumfului şi scoatem la iveală 
numai asprimea rădăcinilor pline de ţernă. 

Intre religiile viitorului, cea d'intîiu trebue 
să fie a muncii curăţite, dorite, iubite. Visul 
Saint-simonienilor trebue neapărat prefăcut în 
realitate. 

Dar pentru aceasta se cer schimbări esen- 
țiale în sistemul actual al muncii de fabrică, 
în care s'a ajuns acolo, încît fabrica există 
pentru ea însăşi. 

Nu i se poate cere acelui care face anonim 
numai o parte dintr'un lucru să simtă o deose- 
bită plăcere într'un rezultat care nu oglindeşte 
întru nimic personalitatea lui şi în care opera 
lui, asemenea cu a măgarului orb care scoate 
apa dintr'un puț spaniol, nu se poate recu- 
noaște nici de dînsul nici de alții. 

Între ce poate da maşina şi ce pretinde su- 
fletul uman trebue să se găsească un mijloc 
de înţelegere. Se va zice că astfel producția 
scade; se poate, dar nu ne dăm seama oare 
că fabricăm în mare parte obiecte pe cari 
societatea nu le cere, cari rămîn nevîndute, 
uzînd în acelaş timp şi materia primă, care 
nu se poate reface, Şi sănătatea umană, care 
nu se mai poate, drege ? 

Făcînd printr'o colaboraţie însufleţită ce 
trebue şi cum trebue, lucrătorul ar găsi cu 
prisos un timp, nu pentru neacțiune, ci pentru 
o acţiune culturală prin care singură îşi poate 
cîştiga întreaga valoare de om. 


III. PROBLEME FINANCIARE 
I 


Aceleaşi discuții nesfârşite şi cu tot atîta 
folos se fac, dela marele războiu încoace, din 

lună în lună şi din an în an în jurul concep- 
ţiilor învechite din domeniul financiar, gră- 
mădind înaintea bietei lumi ilusie peste ilusie 
şi desilusie peste desilusie. 

le privesc două domenii: al monedei şi al 
budgetului. 

In ce priveşte pe cel dintîiu, nu se observă 
în deajuns că discuţiile zădarnice n'au măcar 
farmecul noutăţii. 

Cercetînd pentru alt scop anii dintîiu ai re- 
vistei „Convorbiri literare“, am găsit o dare 
de samă a lui A. D. Xenopol despre un 
tratat de economie politică de I. Strat, în care 
se găsesc față'n faţă păreri despre monedă 
care şi astăzi împărţesc pe economişti în zodia 
valorisării, devalorisării şi revalorisării. 

Pentru Strat moneda este o marfă: mai 
multă, mai ieftină, mai puţină, mai scumpă. 
Pentru Xenopol, este şi altceva: regulariza- 
rea schimbului şi marea ajutătoare a circu- 
laţiei : sunt bani mulți, circulaţia este răpede, 
ca şi cum orice circulaţie, şi cea mai febrilă, 
mai desordonată şi mai anarhică, ar repre- 
zenta scopul principal pentru care trăeşte o 
societate economică. 

Aceasta e doctrina berlineză, a „naţional- 
economiştilor“, a căror influenţă s'a exercitat. 
prin elevii lor asupra lumii întregi. 

Lipsesc prea mult reprezintanţii unei a treia 
concepţii: că moneda a ajuns să fie un sim- 
plu indice de valoare şi poate nici cel mai 
simplu, nici cel mai practic, de care se leagă 
o mistică a încrederii, care-şi are originile în 
psihologia necontenit schimbătoare şi une- 
ori, ca astăzi, violent schimbătoare, a popoa- 
relor. 

Metoda istorică, bine înţeles cea cu totul 

liberă, care pleacă de la faptele singure, iar 
nu acea, falsă, care le spune unei diformaţii 
cerute, de principii prestabilite, poate să fie 
folositoare şi în acest domeniu. 

La început autarchia individuală n'a avut 
nevoe de niciun schimb. Pe urmă un început 
de specializare, a creat schimbul acesta. Un 
obiect se dădea pentru altul, socotit de aceaş 
valoare; la noi sistemul a continuat pe alo- 
curea şi până în sec. al XVII-lea cînd în con- 
tracte se vorbia de, bani, dar, în realitate, cir- 
culau, preţăluite numai într'o monedă neexis- 
tentă, obiectele înseși. 

Dela o vreme un obiect mai rar, mai trans- 
portabil, mai frumos şi mai util a fost ales 
ca element mijlocitor în locul schimbului di- 
rect. Astfel, la început, secerile preistorice, 
cari se găsesc şi la noi, barele sau lingourile 
de metal—şi, pe la 1600, tezaurul Sultanului, 
pentru a falsifica moneda, prefăcea monedele 
în lingouri și apoi lingourile în monede—,bu- 
căţile masive de metal preţios cari aveau o 
permanență prin aceea că numărul minelor şi 
producţia lor rămâneau aceleaşi pentru multă 
vreme. 

Pe asemenea bucăţi de aur şi de argint se 
adăugia printr'o pecetie garanţia de autenti- 
citate. Instinctiva necesitate de frumuseță a 
poporului grecesc a prefăcut aceste bucăţi 
de o formă brută în monedă. 

Cu vremea au fost multe monede, dar din- 
tre dînsele s'a ales pentru uzul internaţional 
aceea care se bucura de o mai bună reputaţie; 
astfel în prima parte a evului mediu, moneda 
de aur bizantină, pe care un rege indian, ală- 
turînd-o cu cea corespunzătoare a regelui 
Persiei, ajungea la concluzia că Bizanțul este 

mai tare decît țara acestuia; besanf în fran- 
țuzeşte ajunsese a reprezinta ce esțe mai bun 
şi în ordinea morală. Florinul florentin a 
avut apoi aceeaş hegemonie, ca şi, în Orient, 
prin unele părţi şi pînă astăzi, talerul Mariei 
Teresei. 

Hîrtia-monedă, apärînd în Anglia secolului 
al XVIl-lea, pentru ca Law să încerce a o 
încetățeni şi în Franța, a pus problema pe o 
bază abstractă, dându-i ca bază încrederea, 
un fenomen psihologic, variabil, capabil de 
toate ezssirele şi de toate refacerile, căci 
controlul material, supravegherea de fiecare 
moment sânt imposibile. Catastrofa finan- 
ciară provocată de războaiele napoleoniene, le- 
găturile inextricabile. ale unor economii națio- 
nale înebunite de succesele lor au supțiat tot 
mai mult această bază, scăzîndu-i materiali- 
tatea incontestabilă. 

S'a ajuns acolo astăzi, încît moneda bună 
e aceea pe care o crezi bună şi care deci 
poate fi mai bună sau mai rea printr'o iluzie 
sau printr'un artificiu. 

Să nė gîndim la danţul de ieri şi de azi al 
dolarului. 

Dar situaţiile morale instabile nu admit ne- 
contenita violare brutală a teoriilor şi confe- 
rinților. Cu cât vor fi ele mai multe, cu atîta 
va merge mai rău. O întreagă concepţie tre- 
bue uitată, o întreagă practică părăsită. i 

De la sine, viaţa popoarelor găseşte forme 

noi. Câte monede de necesitate n'a creat 
marele războiul Fabricantul american bate 
monedă pentru muncitorii săi. 
“ Moneda n'a fost totdeauna de Stat şi poate 
să înceteze de-a fi exclusiv a Statului, pe 
care-l încurcă şi-l compromite. Să revină la 
ce este, la ce poate fil 

Dar, între State, nu spune oare nimic for- 
mula, care mijeşte, a schimbului direct de 
mărfuri, în care Statul n'are alt rol decît acela 
că garantează şi adună? 

Rusia sovietică l-a practicat ieri, Romînia 
îl propune azi. 


II 


O altă dogmă din lumea veche este a bud- 
getului pe care mai mult decît un ministru 
de Finanţe îl consideră ca fiind ținta de că- 
petenie a sforţărilor sale, uitând că, lucrul de 
căpetenie fiind starea morală din care vine 
munca onestă şi ordonată a unei societăţi, 
budgetul se subordonează unor necesităţi care 
vin din toată starea economică şi sufletească 
a ei. 

Se consideră astăzi acest budget ca fiind o 
formă dacă se poate invariabilă timp de un 
an a unui proiect de echilibrare a veniturilor 
şi cheltuielilor unui Stat, cu menţinerea cît 
se poate de deplină a salariilor cuvenite 
funcţionarilor săi. 

În ce priveşte aceste salarii, se consideră 
prea adesea legătura lor cu Statul ca avînd 
caracterul unui contract, de care zisului Stat 
nu i-ar fi permis să se depărteze. Şi de-aici 
o întreagă ror pi cu care funcționarii 
ar avea şi dreptul de-a se sindicalisa, intrînd 
eventual şi în luptă cu Statul, pentru a se 
respecta ceea ce ei consideră ca fiind dreptul 
lor intangibil. 

Concepţia e cu totul greşită. Funcțiunea 
de Stat şi întrebuinţarea la un patron sînt 
două lucruri cu totul deosebite. Funcţionarul 
nu este altceva decît coboritorul pacific al 

leuzilor cari încunjurau pe regele germanic 
din vremea invasiilor, avîndu-şi partea din 
pradă, cîtă era. Apoi au fost devotaţii servi- 
tori ai regelui absolut. Chiar în unele indus- 
trii care sînt în legătură cu interese mari ale 
societăţii, nesuferitoare de zăbavă, niciun con- 
ducător de Stat cu constiinţa răspunderilor 
sale nu poate să îngădue mişcări greviste. 

Cercetînd lucrurile istoric, budgetul nu se 
înfăţişează în viaţa englesă aşa cum îşi închi- 
pue cei mai mulți din păstrătorii unui calcul 
general, unic şi centralisat. Vechii regi ai 
Angliei cereau vasalilor lor o contribuţie care 
varia după necesităţile Coroanei; socoteala 
sumei acordate se făcea numai între Suveran 
şi agenţii săi; nici vorbă de prevederi ale 
unor încasări pe cari nu le făcea regele prin 
oameni ai săi. Nici vorbă de plata regulată 
a unor salarii stabilite odată pentru totdeauna. 

Funcţionarii din vechiul regim occidental 
cumpărau funcţiile lor şi se plătiau de aceea 
cari aveau nevoe de serviciile lor. lar insti- 
tuțiile işi aveau fiecare înzestrarea lor în 
moşii, în venituri de la oraşe, în vămi, ş. a. 
m. d. O socoteală de venituri şi cheltueli 
echilibrate s'a făcut în Anglia abia pe la 1760 
cu această „pungă“ (Bougeffe) a regelui şi, peste 
vre-o douăzeci de ani Necker, însuflețit de 
abstractul spirit filozofic al timpului, a încer- 
cat-o în Franţa. 

Vechiul regim ne pare nouă, cari am primit 
formele, netede şi dure, ale revoluţiei franceze, 
cofuus şi difus. Dar e înainte de toate foarte 
practiz. Şi de la dînsul avem de reintrodus, 
potrivit tocmai cu multiplicitatea şi delicateţa 
relațiilor băneşti în lumea noastră contempo- 
rană, anume lucruri esenţiale. 

Statul nu va mai fi încurcat numai atunci 
cînd va reveni la localismul budgetar atît de 
mult despreţuit, cînd fiecare grup îşi va căuta 
de micile lui venituri şi de micile lui cheltuieli, 
Statul rezervîndu-şi doar grija, care nu poate 
fi îmbucăţită a armatei şi forţei publice. 

El va trebui să restabilească în cea mai 
largă măsură sistemul înzestrărilor în locul 
icolaa al plăţilor, cum am încercat s'o fac la 
Instrucție prin proiectul de economii din Mai 
1931. 

lar funcţionarii vor trebui să înțeleagă acest 
lucru elementar că şi ei cu lefile lor trebuesc 
supuşi fluctuaţiilor de ani buni şi ani răi la 
care sînt supuse toate categoriile muncitoare 
ale unei societăţi. 

A complica tocmai pentru a simplifica este 
şi în acest domeniu formula vremii. 


PARTEA A Iba 


“VECHEA ȘI NOUA EUROPĂ 


I. VECHEA EUROPĂ 


I 


La început o definiție a Europei, de care 
ne vom ocupa în aceste lecții. 

De ce Europă e vorba? 

A fost cîndva o Europă care a dispărut şi 
care nu mai poate fi înviată, vechea Europă. 

Este apoi o altă Europă, neunitară, tăiată 
în bucăţi, care există numai pe hartă, şi o 
Europă pe care vor s'o creeze unii-cugetători 
ai vremii noastre şi eu mă îndoiesc că vor 
reuşi. 

In vechea Europă, care a murit, era o uni- 
tate politică şi o unitate morală. De exemplu, 
oamenii de pe vremea lui Cuza-Vodă, cînd 
se gîndiau la viitorul ţării lor, n'aveau nici- 
o grijă, erau încredințați că-i păzeşte Europa. 
Astăzi, cînd e vorba de viitorul ţării, ne gîn- 
dim la două lucruri: unii, optimişti pînă la 
naivitate, socot că prin sistemul pactelor, în 
a căror eficacitate eu nu cred, au asigurat 
acest viitor, alții, mai cuminţi, se gîndesc la 
crearea unui suflet de apărare şi la găsirea 
formelor materiale pentru a se asigura. 

Oamenii dela 1850—6o se înşelau puţin 
cînd credeau în acea Europă care li are grija, 
dar aveau şi dreptate în parte, căci exista pe 
atunci o Europă politică unitară, pe care nar 
putea-o realiza toate pactele de azi, cu toate 
sforțările diplomaților, Europa aceasta de 

pacte poate fi asămănată cu ceea ce povestia un 
călător din secolul, al XVII-lea despre Turci: 
Dorind să aibă o hartă a Imperiului otoman 
s'au şi luat măsuri să se alcătuiască hărţi ale 
provinciilor, cari, fiind diferit alcătuite, nu 
puteau alcătui un tot unitar. Comparînd 
această Europă a pactelor: balcanic, baltic, 
poate mediteranean, cu Europa unitară, se 
înțelege uşor că nu -se va ajunge la nimic. 

Odinioară nici nu exista noţiunea Europei. 
De unde vine această noţiune? Eu cred că 
ideia aceasta de Europa modernă vine dela 
ceva foarte vechiu. La 1648, prin tratatele, 
zise din Westfalia, care de fapt sânt tratatele 
din Münster şi Osnabrück, s'a fixat pentru 
întîia oară echilibrul european. Tratatele cu- 
prindeau de fapt angajamentul reciproc, măr- 
turisit şi scris, că nimeni nu se va întinde 
atît de mult ca să strice rosturile şi interesele 
celorlalți. Aceasta e teoria compensaţiilor, în- 
tilnită şi la noi. In urma războiului balcanic 
diplomaţii noştri s'au străduit să capete şi ei 
ceva, măcar o bucăţică de Silistră. Fără să 
fi luat parte la războiu, echilibrul balcanic 
cerea un cîştig şi pentru noi. 

Echilibrul european a dominat foarte multă 
vreme. El a determinat şi împărţirea Polo- 
niei. Cînd regele Prusiei, Frederic al II-lea, 
lua ceva pentru ţara lui, Maria-Tereza a 
Austriei şi Ecaterina II-a a Rusiei se întrebau 
numai decît ce trebue să le vie lor? Astfel, 
datorită acestei tendințe de a se păstra schis 
librul european, se alcătuiau tot felul de pla- 
nuri curioase, ca acel al lui Hertzberg, mi- 
nistrul lui Frederic- Wilhelm al Il-lea, care, 
dorind să aibă Danzig şi Thorn pentru Prusia 
lui, a propus Turcilor să cedeze ceva din teri- 

toriul lor Austriecilor, iar aceştia să dea 
ceva Polonilor, cari în schimb să lase Prusiei 
oraşele amintite. 

Sistemul european a fost ridicat mai sus şi 
desăvîrşit prin opera revoluţiei franceze şi 
prin opera lui Napoleon |. 

In ce priveşte revoluţia franceză, cei mai 
mulți dintre d-voastră aveţi idei false. Invă- 
ţămîntul transmite cel puţin jumătate din ast- 
fel de idei false. Manualele în cari sunt 
cuprinse aceste idei se fură unele pe altele, 
iar profesorul de cele mai multe ori crede 
în ele. 

Se crede de obiceiu că Francezii cu ideile 
lor proprii şi numai pentru ei au făcut Revo- 
luţia, care este socotită ca fiind cea dintii. 
Dar revoluţia franceză nu este prima şi nu 
cu ea începe istoria contemporană. 

A fost întîi revoluţia americană, de o im- 
portanță mult mai mare, fiind un lucru aşa 
de nobil, sacru, moral şi profund uman. 

Pe de altă parte, chiar în apropierea Fran- 
ciei s'au făcut mişcări revoluţionare înainte 
de anul 1789. 

Astfel la Geneva, apoi în Ţările-de-jos, la 
Bruxelles şi în Olanda. 

Revoluţia franceză vine după toate aceste 
încercări şi nu este făcută pe baza unor idei 

ur franceze. Ideile ei au fost răspîndite prin 

ranţa, dar ele sînt ieşite din cugetarea euro- 
peană, sînt rezultatul ultim, forma ultimă a. 
cugetării Renaşterii. Revoluţia franceză n'a 
fost făcută ca un act numai francez şi numai 
pentru Francezi, ci, întocmai ca revoluţia ru- 
sească din vremea noastră, în care pot intra. 
toate naţiunile, a fost concepută în sens uni- 
versal, internaţional, o revoluţie general umană. 

Mişcarea revoluționară rusească a pornit cu 
mari ilusii : credeau că în cîteva săptămîni toată 
lumea poate fi transformată. Aşa au gîndit şi 
Francezii: ei primiau delegaţiile tuturor po- 
poarelor cari voiau să scape de vechiul regim. 
În Anglia se plantau arborii libertăţii la în- 
ceput, se alcătuiau societăți secrete pentru 
răsturnarea ordinii monarhice, şi cine știe 
dacă Anglia mwar fi devenit şi ea un teren 
pentru revoluţie, de m'ar fi fost acel frîu 
caracteristic acestui popor cumpătat şi tradi- 
ționalist, care intervine la ei întotdeauna în 
momentul necesar. 

Revoluţia din 1789 a declarat că-i pentru 
toți oamenii şi a mai adaus că ea nu vine să 
cucerească: ea numai liberează. Dar s'a în- 
tîmplat că, atunci cînd au ajuns să libereze, 
nu s'au mai îndurat să plece şi au făcut toate 
acele rechiziții şi prădăciuni prin cari şi-au 
pierdut încrederea populațiilor pe cari le-au 
eliberat. 


II 


Acum s'au îmbogăţit muzeele din Paris cu 
lucruri luate din palatele şi bisericile italiene. 
A fost prin urmare o Europă revolufionară cu 
idei de libertate şi fraternitate, după Europa . 
compensafiilor şi a echilibrului european stabilit 
la anul 1648. In afară de Europa revoluţio- 
nară rămîneau doar regiunile scandinave, Ru- 
sia şi Turcia. 

Inainte de a vorbi de sistemul lui Napoleon, 
„ar fi de menţionat şi aceea ce văzuse cineva 
în acest gen înainte de anul 1648. Pe la anul 
1610, regele Franciei Henric al IV-lea, cel 

care a fost apoi asasinat de cuțitul lui Ra- 
vaillac, visase o Europă nouă, organizată în 
aşa fel ca să se ție seama de interesele şi 
drepturile fiecărui popor. 

Vine apoi Bonaparte, Napoleon I cu sis- 
temul lui. La început păstrează republicile, 
mai mici sau mai mari, create de revoluţie, 
mai tîrziu creiază o Europă monarhică, alcă- 
tuind acele multe regate pe cari le dădea în 
stăpînirea rudelor sale şi cari depindeau de 
monarhia lui. Fiul lui şi al Mariei Luiza, acel 
duce de Reichstadt, care a intrat apoi în 
mînile familiei sale din Viena, a fost numit 
regele Romei. In Italia de Nord, la Milan, 
stăpînirea fiului primei sale soţii, a losefinei, 
stăpînirea vice-regelui Italiei Eugeniu de Beau- 
harnais, a lăsat multă vreme amintiri plăcute 
în mintea populaţiei. Papa era considerat ca 
un fel de patriarh al acestei împărăţii euro- 
pene, iar Roma era socotită ca a doua capi- 
tală a lui Napoleon. 

Europa lui Napoleon Iiu e o Europă de 
sisfem, de administrare, venită după Europa 
revoluționară, care, am spus, era una de idei, 
şi aceasta urmînd după Europa de pofrivizi 
maferiale, 

Europa lui Napoleon s'a sfărîmat la căde- 
rea lui. Biruitorii au început să-i schimbe 
sistemul care desigur ar fi dat bune rezultate. 
S'a alcătuit astfel Sfânta Alianţă, care însemna 

un element smuls din sistemul lui Napoleon. 
Aceasta cerea să nu se mai facă nicio revo- 
luţie, iar, dacă totuş s'ar face undeva, să se 
adune un congres de Suverani şi acesta să 
delege armata unei țări pentru potolirea miş- 
cării. Astfel Francezii au avut de înlăturat 

mişcarea din Spania, iar Austriecii au căpătat 
delegație în Italia. 

Toată Europa liberală s'a ridicat contra sis- 
temului Sf. Alianțe; liberalismul în această 
luptă a creat o nouă şi strînsă legătură între 

opoarele Europei. Europa liberală, în locul 

fintei Alianțe, a creat un sistem care a cuprins 
toată lumea. Erau legăturile cele mai strînse 
între revoluționarii dela 1848. Comandantul 
revoluţionarilor maghiari din Ardeal, care a 
intrat şi în Moldova, era Bem, un Polon, şi 
Bălcescu căuta o înţelegere cu Kossuth. 

Deci iată un plan de legătură între Unguri 
şi Poloni pentru izbînda liberalismului. La 
1830 fusese revoluţia polonă, care fiind repri- 
mată, învinşii se împrăştie în toate părţile. 
Revoluţia din 1848 din Berlin a fost făcută 
şi din îndemnul Polonilor refugiați. Revolu- 
ţionarii poloni au încercat să stabilească le- 
gături cu toate popoarele din Balcani. Şeful 
lor dela Paris, principele Czartoryski, a trimis 

delegaţi şi la noi, la laşi şi Bucureşti. 

- Cînd a căzut revoluţia din 1848, la Paris şi 
Londra s'au întîlnit refugiații din toate ţările. 
Era acea Europă liberală care lupta contra 
sistemului vechiu. Revoluţionarii aveau şi un 
„suveran“, vestitul Mazzini, respectat de toţi 
ca geniul ce trebuia să transforme Europa. 

S'a întîmplat însă că unul din liberalii dela 
1848, nepotul lui Napoleon, care se ocupase, 
şi de chestii sociale, dar naţionalist convins 
Ludovic- Napoleon, a ajuns Împărat francez 
Păstrînd în minte internaţionalismul revoluţio” 
nar, dar cu amintiri dela unchiul său, a or- 
ganizat Europa peste rămăşiţele Sfintei Ali- 
anţe. O Europă care să nu mai aibă războiu. 
El ar interveni în toate părţile unde sar ivi 

conflicte. Vedem astfel cum, după războiul 
Crimeii, voia o Polonie refăcută şi o Românie 
unită. In ce priveşte Italia, s'a gîndit la trei 
Italii, cea de Nord, a casei de Savoia, Italia 
Papei şi Italia de Sud, cu dinastia înrudită cu 
Napoleon. Sentimentul adînc pentru dreptatea 
naţiunilor l-a făcut să sprijine şi Italia în uni- 
ficarea ei, şi Germania. Această atitudine era 
pentru el o datorie de conştiinţă, dar a fost o 
greşeală politică, datorită căreia a căzut el la 
1871, atacat de Germania unificată şi părăsit de 
Italia nesatisfăcută. Dar, înainte de-a cădea, 
Napoleon se gîndia la încă un congres. Prin 
congresul dela Paris din 1856 sau alcătuit 
țările noastre şi constituția ţării. Convenţia 
a fost dată de diplomații „Puterilor garante“ R 
Rămînea ca tot ce ne-ar amenința să cadă în 
sarcina acestor Puteri. Practica însă a fost 
mai puţin frumoasă decît teoria: la 1877 Pu- 
terile ne-au lăsat în drum, deşi îşi luaseră 
angajamentul să ne ocrotească. 


HI 


Şi Rusia crezuse în „Europa“: la 1877 ea 
voia să intervină în Peninsula Balcanică, dar 
numai ca mandatară a Europei, şi ea porneşte 
războiul pe socoteală proprie numai cînd spe- 
ranţa de a mai primi mandatul o pierduse. 

Bismarck a voit să păstreze Europa unitară 
a lui Napoleon al III-lea, prin ameninţarea 
armatei celei mari germane şi prin congrese, 
Astfel chiamă el congresul dela Berlin ca să 
modifice tratatul dela San-Stefano, care crea- 
se o Bulgarie scăldată în cele trei mări: 
Adriatica, Marea Neagră şi Marea Egee. 

Schimbările aduse de congres nu au fost prea 
însemnate ; totuş ideia Puterilor europene 
continuă. Ea dăinuia şi pe timpul războiului 
dintre Grecia şi Turcia şi pe timpul celuia 
dintre Sirbi, şi Bulgari. Intervin şi acum 
Marile Puteri, spunînd că în anul 1878 a fixat 
hotarele în Balcani, că ele trebuie să rămînă 
neschimbate, deci Grecii, deşi bătuţi, n'au 
nimic de dat Turcilor şi nici Sîrbii Bulgarilor. 
In 1912 „Europa“ a spus Balcanicilor să nu se 
bată, iar, aceştia neascultînd, „Europa“ i-a 
poftit la Londra, unde nu s'a ajuns la nimic. 
Turcii se ridică din nou; dovadă că Europa 
aceasta nu mai funcţiona, că puterea ei era 
numai aparentă. 

După tratatul de la Bucureşti, Viena chiamă 
imediat pe beligeranţi la ea. Cunoaştem lupta 
regelui Carol I pentru păstrarea celor hotă- 
rîte la Bucureşti. Cînd interesele unora şi ale 
altora au dus la izbucnirea marelui războiu, 
n'a mai rămas nimic din vechea Europă: ea 
era vizibil moartă. 

Europa aceasta veche mai înseamnă însă 
şi altceva. A fi European însemna a avea o 
anumită stare de spirit. Vechea politeţă eu- 
ropeană, acea cruțare a altuia, acea morală 
sprijinită pe libertatea omului şi pe respecta- 
rea drepturilor oricui, a mur;t şi ea. Nu mai 
ponte | fi vorba de ea acum cînd se petrec 

ucruri ca acele de ieri din Rusia, sau ca acele 
petrecute la Viena, la Berlin sau aiurea. 

Gîindul însă că a fost o Europă face pe mulfi 
oameni să creadă c'ar putea-o reface, 

In Europa veche era măcar pace şi siguranţă, 
Amoralitatea din societatea noastră se explică 
prin aceea că oamenii sînt nesiguri de viață, 
avem ceva asemeni stării de spirit a societăţii 

din secolul al XIV-lea, în timpul ciumei ce- 
lei mari, atunci cînd Boccaccio a scris po- 
veştile sale hazlii şi puţin cuviincioase, ca 
între oameni ce vor muri mîne şi cari vreau 
să se bucure de puținul ce-l mai au de trăit. 

Aceia cari vreau să facă Europa cea nouă 
nu pornesc dela o ideie morală, nu plîng lipsa 
de pace şi nu tind să recapete siguranța, 
nici nu se inspiră dela ideia umană a cruţării, 
ci numai dela ideia unor anumite necesități 
economice, unor anumite interese ale capita- 
lismului. Ei vreau să facă o Europă econo- 
mică. Se adună astfel „economiștii“ tuturor 
țărilor şi fac aranjamente cari de sigur dispar 
încă de a doua zi. Lucrul de căpetenie pen- 
tru aceşti contingentatori nu e omul, ci preţul, 
care e de-asupra omului. Contingentarea, aşa 
cum e şi cum se face, e numai o încă în- 
curcătură. 

Dar, după cum Europa cea veche nu se 
poate să învie, tot aşa Europa cealaltă, eco- 
nomică, nu se poate să se realizeze. S'a în- 
cercat alcătuirea unei Europe centrale, în care 
țările din aceste părți europene trebue să intre, 
de vreau sau nu vreau, dar nu pentru ca ele 
să trăiască mai bine, ci pentru ca ţările din 
Apus să-şi poată desface mai uşor produsele 
lor industriale şi mai uşor să le vîndă unei 
asociații decît fiecării țări în parte. Toate 
acestea sînt însă reverii zadarnice. 

Delaisy avuse un plan foarte ciudat în ce 
priveşte alcătuirea noii Europe. Se întreba 
el de ce nu se vînd mărfurile? Fiindcă nu 
sînt drumuri. Mai observa apoi că în țările 
puţin mai sălbatece oamenii cari nau nicio 
întrebuințare se găsesc în număr mare. 

El îndeamnă deci să se folosească aceşti 

oameni pentru crearea unei Europe a dru- . 
murilor. lată deci şi Europa şomerilor şi a 
şoselelor. 

Toate încercările de a alcătui o Europă în 
felul acesta sînt visuri de teoreticiani. Cu toate 
acestea, atîtea amintiri de trecut şi multe alte 
lucruri se țin împreună, împotriva propune- 
rilor cari nu se pot realiza. Iluziile acestea 
cari nu se pot realiza le lăsăm la o parte, şi 
în conferinţa viitoare vom privi Europa în li- 
mitele între cari figura în atlasele de pe la 
1880 şi vom vedea ceeace este nou în această 
Europă şi ceea ce este numai aparență de 
noutate. 


II. APARENȚE DE EUROPĂ NOUĂ 


I. HARTA NOUĂ 


D-voastră aţi văzut în conferinţa precedentă 
cum înţeleg eu Europa: un înţeles obişnuit, 
fără să împărtăşesc părerile pretenţioase ale 
unui Delaisy, cu toate acele împărțiri ale Eu- 
ropei în benzi; mă gîndesc la Europa cu care 
am fost deprins. 

Dacă ne uităm la Europa de azi, aparența 
noutăţii e foarte puternică: evident că se 
poate vorbi deci de o Europă nouă. Şi, cînd 
am fixat ciclul conferinţilor din anul acesta, 
am plecat dela recunoaşterea faptului că Eu- 
ropa de acum douăzeci, treizeci de ani şi 
aceasta de acum sînt două lucruri cu totul 
deosebite. 

Să vedem cari sînt aparențele credinții că 
există o lume nouă, căci noutatea e numai 

aparență, şi cari sînt elementele spiritului ge- 
neraţiei de azi? Sînt şi oameni cari aparţin 
altei generaţii şi se cred datori să împrumute 
ideile unei generaţii mai noi. Sînt oameni 
cuviincioşi, de o vîrstă respectabilă, cari citesc, 
poate numai pentru a fi în spiritul tineretului, 
cărți cari sînt pe gustul acestora. 

Tot aşa e în ce priveşte ideile de Europa 
nouă. O stare de spirit cu privire la aceasta 
nu e numai a tinerilor: sînt mulți de o vîrstă 
mai înaintată cari pentru a avea o aparenţă 
de oameni tineri nu se dau în lături dela 
nimic, 

Pentru multă lume există convingerea că pînă 
pe la 1918—1920 umanitatea era într'un fel şi 
de atunci a intrat într'o fază nouă. Am spus 
încă dela începutul lecţiei că această noutate 
e numai aparentă. Europa nouă este realizarea 
de către războiu a unor tendinţe în aparență 
noi, dar care în realitate sînt foarte vechi, cu 
mult înainte de războiu. Se poate întîmpla ca 
unii tradiţionalişti să fie mult mai noi decit 
cei cu pretenţii de inovaţie.  Umanitatea se 
găseşte în momentul de faţă în situaţia unui 
cal care s'a rupt din ham; nu înseamnă că 
avem un cal nou, calul e tot cel vechiu şi 
după ce s'a desfăcut din legături. 

În această conferință nefiind vorba decît 
despre aparențele noi în Europa, cari sînt 
acele aparenţe ? 

Este întîi harta, complect transformată. 
Ea nu mai corespunde cu harta veche. Fie- 
care dintre noi însă rămîne cu viziunea vechii 
hărţi, cu toată schimbarea. Europa de acum 
e cu totul alta şi e una cu totul neprevăzută. 
Sînt lucruri cari cad așa de prăpăstios că 
întrec orice prevedere. Formele acestea apă- 

rute după marele războiu sînt foarte curioase: 
multe sînt viabile, altele, după părerea unor 
spirite critice mai ascuţite, sînt foarte puţin 
viabile. Unele din aceste forme sînt atît de 
curioase încît ni-ar fi foarte greu să zugrăvim 
spre exemplu hotarele noii Germanii cu cu- 
loarul dela Danzig, prin care trecînd cu trenul 
eşti acum într'o ţară, acum în alta. 

La Universitatea din Bucureşti, domnul de 
Montfort, care se ocupă cu Ţările Baltice, 
într'o interesantă conferinţă a vorbit despre 
aceste state, arătînd ce sînt ele. La urmă, 
cum, potrivit obiceiului francez, cel care pre- 
zida conferinţa trebuia să spună cîteva vorbe - 
asupra ei, eu i-am spus să dea Dumnezeu să-i 
trăiască aceste State, al căror viitor îl vedea 
trecînd peste secole înainte. Asupra soartei 
acestor State Baltice eu mă îndoiesc, căci, 
cum vreţi d-voastră ca uriaşul rusesc, care li 
stă în coastă, să fie împiedecat să respire la 
Baltică de asemenea stătulețe? Tot aşa de greu 
îşi poate cineva închipui că acelaş uriaş va 
putea fi oprit în expansiunea sa spre Orient, 
în Manciuria, de către laponezi. 

Am văzut deci că au apărut după războiu 
creaţiuni de acestea noi, unele cari au dorit 
să trăiască, au luptat pentru aceasta, altele 
cari s'au trezit trăind, fără aproape so fi 
cerut. Unele au cerut şi au fost create po- 
trivit conştiinţii lor naţionale, altele au ieşit 
de pe urma pomenii ce s'a făcut cu ideia 
naţională. 

Mai multe din aceste State pretinse naţio= 
nale pau nici măcar limba literară; se tru- 
desc să şi-o găsească. Un exemplu vechiu de 
asemenea Stat este Norvegia, care sa des- 
părțit de bună voie de Suedia, formînd un 

Stat deosebit. Au schimbat şi numele capi- 
talei, — eu am apucat încă vechiul nume, 
Cristiania, pe care l-au înlocuit astăzi cu Oslo 
pentru motivul că li amintia stăpînirea străină 
a regelui danez Cristian. 

Dacă Norvegienii trebuiau să uite amintirea 
daneză în ce priveşte capitala, o altă amin- 
tire trebuia înlăturată, căci în timpul stăpînirii 
daneze scriau în limba daneză. Limba literară 
norvegiană a început, atunci să se creeze. Sa 
făcut cu ea ceea ce s'a făcut cu limba poetică 
pt acea limbă care în secolul al 

IX-lea a avut reprezintanți ca Mistral 
şi care de o bucată de vreme nu mai este la 
modă. Alcătuită din elemente populare şi din 
texte foarte vechi, un amestec de. arhaism şi 
vulgaritate, această limbă era întocmai cum 
ar fi dacă noi am crea o limbă literară din 
elemente arhaice luate din textele măhăcene 
şi din elemente vulgare luate din graiul ma- 
halagiilor din Bucureşti. 

Azi în Norvegia sunt două feluri de-a scrie. 
In ce priveşte operele de istorie, politică, cele 
de ştiinţă, se scriu în norvegiana cea veche, 
influențată de limba daneză, iar poesia, ro- 
manul se scriu în limba nouă alcătuită. Björn- 
sterne Björnson scria altfel decît Henric 
Ibsen. 

Un caz interesant este al lIrlandezilor; 
aceştia au creat o ţară nouă-nouţă, Se în- 
tîmplă lucrul acesta, foarte curios, că, în An- 
glia însăşi, în Țara Galilor, se vorbeşte limba 
celtă, iar în Irlanda nu e cunoscută decît în 
anumite văi pierdute, iar Irlanda, care-și caută 
şi pînă azi limba literară, lucru curios, e Stat 
național celt. 

Apoi gîndiți-vă d-voastră la truda extra- 

ordinară a celor din Estonia şi Livonia pen- 
tru: a-şi forma limba națională. 

In ce priveşte Lituania, ea a mers multă 
vreme cu Polonia. Au avut aceeaşi dinastie 
de pe la sfirşitul secolului XIV- lea, iar con- 
stituțional s'au unit în a doua jumătate a 
secolului al XVI-lea, înainte de domnia lui 
Mihai Viteazul la noi. Legătura aceasta strinsă 
a amestecat şi familiile. Poeți poloni ca Mic- 
kiewicz şi alţii sînt de origine lituaniană, 
precum mulți Lituanieni sînt de origine po- 
lonă. Sau certat pentru Vilna, şi au închis 
graniţa. Astăzi vechea capitală a Lituaniei 
se găseşte în Polonia. Este între aceste ţări 
una din cele mai ciudate uri naționale. Lite- 
ratura lituaniană e plină de elemente polone. 
Lituanienii fac tot ce pot ca să iasă din 
Polonismul care e adînc intrat în ei. Astfel 
din polonul lablonowski pot face acum lablo- 
nauskas: ski de ieri s'a transformat în 
auskas de azi. 

Cazul Rutenilor şi al Ruşilor Mari e iarăş 
foarte interesant. In Ucraina se încearcă 
formarea unei tradiţii literare, pe baza unei 
limbi cu totul deosebite de cea rusă, ceea ce 
e foarte greu, cînd ştim că aceste țări au avut 
o viaţă aşa de împletită. 

Dela un capăt la altul al Europei am văzut 
alcătuindu-se State de acestea naţionale, unele 
a căror creare a fost cerută de toată lumea 
şi cîştigată în urma luptelor îndelungate pen- 
tru triumful naţionalităţi, ca Polonia, altele, 
ca Albania, create pentru satisfacerea cerin- 
ților unui grup de aristocrați intelectuali. 
Ştim cît de mult au luptat pentru crearea Sta- 
tului lor Polonii, Irlandezii sau Norvegienii, 

dar nimeni nu cunoşte o luptă pentru crearea 
Estoniei sau a Livoniei. 
Intre statele acestei Europe noi este deci o 
mare deosebire, care nu se poate vedea pe ` 
hartă, dar se învederează studiind istoria lor. 
Sunt state cari au dorit să fie şi şi-au cucerit 
existenţa prin lupte şi sacrificii şi altele cari 
s'a întîmplat să fie, cari s'au creat nu pentru 
o necesitate a lor, ci pentru satisfacerea cîtorva 
oameni şi cari acum îşi caută formele spe- 
cifice. 


II. SCHIMBĂRI INTERNE: DIOTATURILE 


Toate aceste schimbări ale Europei repre- 
zintă prefacerea hărții, dar sint şi schimbări 
inferne, cari sunt numai aparente, — eu nu le 
cred reale. Astfel nu numai în ce priveşte 
graniţile, ci şi în ce priveşte ordinea internă 
avem o serie de schimbări, cari nu-s noi, ci 
o revenire la formele vechi. 

In vechea Europă de monarhii şi republici 
era o stabilitate care nu se mai găseşte azi, 
cînd trăim necontenit într'o stare de pro- 
vizorat,. 

Cine se gîndeşte la transformarea Germa- 
niei, vede cum dela regimul lui Wilhelm al 
Il-lea, monarhul considerat aproape ca un 
zeu, s'a ajuns la republica democratică; moşia 
Hohenzollernilor a intrat supt constituția dela 
Weimar. Cînd vine apoi Hitler, e cu totul 
altceva: avem acum o fuebrerocrafie. 

Aceste lucruri se întîmplă puţintel pretu- 
tindeni: în toate părțile apar forme noi, pe 
Cari lumea nu le-a cunoscut. Ce este un pre- 
şedinte de republică înţeleg toţi, ce-i un mo- 
narh de asemenea, dar ce-i d. Stalin în Ru- 

sia sau d. Hitler în Germania, acestea sunt 
lucruri de acolo, pe cari nu le poate pricepe 
oricine şi de oriunde. 

` [In ce priveşte Italia, acolo avem un rege 
cu o viaţă aproape ca a oricărui cetăţean 
italian. Se ocupă cu numismatica sau cu orice 
alte îndeletniciri, cătînd a se scutura de po- 
litică ; un monarh în afară de rosturile mo- 
narhice. Toată grija ţării e lăsată în mînile 
d-lui Mussolini. Din sistemul „ducelui“ pre- 
tinde a fi ieşit, în forme mult mai brutale, 
fără omul de geniu, fără constructor, fără cel 
ce face o ţară întreagă, fihrer-ul din Ger- 
mania. 

Toate acestea nu sunt în fond lucruri noi; 
avem a face cu o repetare a tiraniilor ita- 
liene din secolul al XV-lea. Tiranul nu era 
ceea ce credeţi. d-voastră: un om nelegiuit, un 
om rău, un stăpîn care obţine ascultarea su- 
puşilor săi prin mijloacele cele mai condam- 
nabile ; din potrivă, tiranul putea fi un om de 
o foarte mare valoare. El era cineva care 
guverna după bunul său plac, prin geniul său, 
numai pentru meritele sale personale, vitejie, 
curaj, fără să aibă niciun drept legal asupra 
societăţii pe care o guvernează. Astfel era 
un Sforza la Milan, ridicat numai pentru ca- 
litățile sale şi recunoscut pentru acestea ca 
stăpîn. Această recunoaștere şi acceptare a 
valorii personale a cuiva, această încredințare 
în mînile cuiva cu însuşiri extraordinare. este 
o tradiţie în Italia d-lui Mussolini. 

Avem deci şi în ordinea internă o serie de 
schimbări, cari dau ilusia noutăţii; ele însă 
nu sînt nouă în ele însele, ci sînt întoarcerea, 
conștientă, la lucrurile vechi, altădată exis- 
tente. 

Din aparenţa aceasta a lucrurilor noi s'a 
creat însă o conştiinţă care-i alta decît cea 
a generaţiilor precedente, şi e natural să fie 
aşa cînd eşti încunjurat de State ce n'au exis- 
tat, cînd forma hărții e cu totul nouă, cînd 
eşti supus la regimuri a căror origine n'o 
ştii, — şi, adaug, cînd ceteşti o literatură cu 
versuri ca „Ploaia ploii plouă“, sau cînd în 
artă ai toate acele schime fără rost, vedenii 
de apocalips. 

Lumea deprinsă cu aceste elemente își face 
din ele o mîndrie şi nu recunoaște că avem 
a face numai cu o nenorocită farsă trecătoare. 

Totuş ea crede că s'a cîştigat o.mare bă- 
tălie, că sîntem cei dintîi cari rupem cu tra- 
diția lumii vechi şi .cu aceea a Renaşterii, 
că ne ducem în toate domeniile spre crearea 
unei lumi alta decît cea veche. Vom vedea în 
altă conferință care e punctul dela care pleacă 
acea strîimbătură care, desvoltată în anarhia 
contemporană, este singurul lucru nou. 


II. STAT ŞI NAȚIE 


D-voastră ați văzut în conferinţa de ieri cum 
după războiu au apărut mai multe State cu ca- 
'racter naţional, unele cerute, altele necerute 
de nimeni: un fel de pomană cu ideia naţio- 
nală s'a făcut la conferinţa de pace. 

Mulţi s'au dovedit chiar incapabili de 
«ceeace au primit, şi nu ştiu ce să facă cu tot 
ce-au cîștigat. Nici un om cuminte nu do- 
reşte să li se ia înapoi ce li s'a dat, dar tre- 
‘buie să se înveţe a şti ce să facă din acele 
lucruri, cari nu erau nici în conştiinţa lor 

naţională şi pentru cîştigarea cărora nici n'au 
făcut vreo sforţare. 

Cîndva a venit la mine, aici, la Văleni, un 
Danez, bun prieten al mieu. A doua sau a 
treia întrebare pe care mi-a pus-o a fost 
aceasta : „de ce la d-voastră, în România, cea 
mai mare parte de lume e prost îmbrăcată?“ 

lată ce i-am răspuns eu: „Pentru că din 
războiu am cîştigat şi noi şi d-voastră, dar 
ne-am bătut numai noi“. Se ştie că Dane- 
marca la încheierea păcii a luat o parte din 
Slesvig; i s'a oferit Sleavigrul întreg, dar a 
refuzat partea în care nu se vorbeşte limba 
daneză. Fără să fi intrat în războiu s'au în- 
temeiat şi Statele Baltice.  V'am arătat că 
nici Albania ma luptat pentru cauza sa 
naţională, n'a făcut sforțări pentru a-şi cîș- 
tiga statul. 

In această conferință va fi vorba despre 
felul cum înţeleg Statele acestea naţionale ros- 
tul lor național. Se înţelege ca un fel de drept 
ideia de-a face să domnească de la un capăt la 
altul al ţării aceeaşi limbă, servită de o sin- 

ură şcoală : noi nu facem aşa, şi facem foarte 
Eine; la noi nu se impune minoritarilor să în- 
veţe la școala Statului. 

Sînt ţări, ca Albania, cari au înlăturat 
învățămîntul particular ; acolo s'a făcut stati- 
ficarea complectă a tuturor şcolilor. 

In Turcia lui Mustafà Chemal s'a făcut 
acelaş lucru. Inainte şcolile creştine se țineau 
de 'congregaţii bisericeşti, foarte vechi si ad- 
mirabile şcoli, pe cari regimul chemalist le-a 
desfăcut de Biserică şi le-a desființat. Toată 
lumea obligată să meargă la şcoala lui Che- 
mal-Paşa, după noua orînduire. : 

In Bulgaria se pare că se pregăteşte ceva 

la fel: de cînd a venit ca dictator d. Chimon 
Gheorghiev, s'a suprimat tot ce era intervenţie 
particulară şi s'a hotărît ca tot învățămîntul 
să fie al Statului. 

lată deci trei ţări numai cu şcoală de Stat, 
cu învățămînt exclusiv naţional. 

La noi, odată, d. Goga şi-a exprimat pă- 
rerea că naţionalităţile sînt nişte fragmente 
cari trebuie să dispară, neavînd viabilitate. 
In ce mă priveşte, de la început am fost îm- 
potrivă. Fiecare cetăţean îşi plăteşte impozi- 
tele, în puterea cărora are dreptul să se folo- 
sească de bunurile publice ale Statului. Ce-ar 
fi, spre exemplu, să laşi numai pe Romîni să 
umble pe şoselele Statului? Sau ce-ar fi să 
iei hotărîrea ca la o fîntînă să vie în cutare 
proporţie Romînii, iar! minoritarii numai în- 
trun anumit număr? Nu trebuie uitat că nu 
totdeauna interesează numărul, ci alţii pot 
veni în număr mic şi să aibă acelaș folos 
ca şi noi, dacă îşi umplu vasele mai bine 
decît noi. Acelaş lucru cu o clasă de elevi: 
dacă un număr orecare din elevii noştri s'a 
ridicat de-asupra minoritarilor, cauza noastră 
e câştigată. Sunt principii elementare peste 
cari nu se poate trece. Că demagogia poate fi 
satisfăcută cu ele, asta e altceva. 

Am spus că o curată nebunie e și răpirea 
drepturilor elementare ale cetăţenilor cari nu 
sînt de naționalitatea d-tale. Cu ce drept îi îm- 
piedeci de a-şi trăi viaţa ? Cu ce drept te con- 
sideri tu, chiar fiind cel din urmă din naţia 
ta, superior celui dintîi din altă nație ? 

Naționalismul acesta nou, care pune pe stea 
lucruri ce lovesc orice fel de principiu Sel al 
şi moral, introduce în viaţa Statelor şi alte 
tendinţe la cari nu s'ar fi gîndit cineva. Spre 

exemplu, să nu mai cumpărăm dela nimeni 
nimic, să facem autarchie, toate nevoile să le 
satisfacem în ţara noastră, să ne mărginim la 
ceea ce putem avea noi în hotarele acestei 
țări, E o curată nebunie, căci cel care nu 
vrea să cumpere dela altul, doreşte să vîndă 
la toți. Şi, atunci, vedem ţări cari nau pă- 
mînt agricol şi ar dori totuş să aibă semă- 
nături, ţări cari n'au păduri şi cari se încă- 
păținează să nu cumpere lemn. 

Este mult mai cuminte să faci bine lucruri 
de care ești capabil decît să încerci de toate 
prost. Ce-ar fi să înceapă a căuta un ono- 
rabil matematic soluţii în domeniul filologic, 
în care nu poate? Ori, dacă ți se strică ceva 
la uşă, să nu cheltueşti în afară, ci să dregi 
singur şi, cum nu eşti lăcătuş, să strici mai rău? 

Sunt ţări care au sărbători ale autarchiei. 
Italia, de exemplu, nu poate produce destulgriu. 
Totuşd. Mussolini,pentrua face să nu-l cumpere 
dela nimeni, încurajează aşa de mult culti- 
varea lui, încît singur stă trei oare la batoză. 

Și aceasta după atîtea secole în cari oameni 
cari se băteau între ei au ajuns să ajute şi să 
se înțeleagă, după atîtea secole în cari s'a 
creat o civilizaţie de aşa fel că nicio țară 
nu poate fi neinfluențată de ţările vecine. 
Nu se poate tăgădui influenţa pe care roman- 
tismul francez a primit-o dela romantismul 
englez şi dela cel german; nu scapă vederii 
noastre faptul că literatura italiană medievală 
a fost adînc influenţată de cea franceză; de 
asemenea niciun naţionalist italian nu va 
putea nega că în secolul al XVIl-lea şi al 
XVIII-lea italian au pătruns nenumărate in- 
fluențe din Franţa. 

După toate acestea e deci o nebunie să te 
închizi în forma de autarchie de orice natură 
şi să excluzi tot ce-i în afară de tine. 

Totuş în Germania nouă, de o bucată de 
vreme este această tendință de a afirma că 
“(Germania n'a primit dela nimeni nicio influ- 
ență. A recunoaşte elementele străine intrate 
în civilizaţia ta nu e nicio scădere. Idealul 
constă în a lua cît mai mult dela toți, în a 
le potrivi, în a găsi o formă de armonizare şi în 
a crea ceva potrivit ţie, propriu naţiei tale. 

Noi trăim în mijlocul acestui naționalism 
care nu admite nimic din afară, naționalism 
fără politeţă, cu jandarmeria la spate, trist 
element din pretinsa Europă nouă. 

Căci noutatea aceasta e numai aparentă, o 
noutate de diformare, de caricaturare. 

Și î a ce priveşte moda artistică din zilele noa- 
stre, la originea ei e arta neagră amestecată cu 
elemente ge cea asiro-haldeiană. Toate ab- 
surdităţile de azi sînt o imitație. La fel imi- 
tăm şi în domeniul muzicei. In America mu- 
zica ajunge uneori a fi o icnitură de sunete 
negre, cu acel ritm tăiat, cu acea sete de 
ciocniri tari, cari deranjează nervii. La fel 
sînt danţurile. 

Cu mult mai mult în alte domenii sînt false 
elemente nouă, — şi de aceia spun: diformare şi 
caricaturizare, — care nu se razimă pe nicio 
convingere şi nu creiază niciun devotament. 
Dar a cîştiga sufletul cuiva cu orice formă, 
înseamnă ceva, pe cînd a cîştiga formele în- 
seamnă să adaugi încă la ipocrizia vătămă- 
toare oricărui Stat. 

După ce am vorbit despre caracterul ge- 

neral al acestui naționalism de epilepsie bru- 
tală, de care e vinovată o anume stare de 
spirit, să venim acum la alte forme ale sen- 
timentului naţional. 


Despre un naționalism de la început, nu 
poate fi vorba. De fapt, naționalismul este un 
produs tîrziu, foarte frumos şi foarte folositor, 
al desvoltării civilizației umane. 

Sunt oameni cari vorbesc de o istorie națio- 
nală a Asirienilor, Haldeenilor sau a Egip- 
tenilor. Este tot ce poate fi mai absurd. 
Ei erau legaţi de o religie, erau în serviciul 
unui zeu şi datoria fiecăruia era să facă din 
zeul său zeul lumii întregi; lupta era între 
zei şi pentru zei. Numai Evreii au avut un 
zeu care nu se împrumută nimănui. 

Toate cele ce se ştiu despre popoarele ori- 
entale exclud orice sentiment naţional. Acesta 
ar presupune şi o istorie naţională, dar, în 
afară de decretele regale ale Orientului, în ele 
nu întîlnim niciun capitol de istorie şi cu 
atît mai puţin de istorie națională. 

Chinezii au avut numai o înşirare crono- 
logică. 

Indienii mau scris niciun rînd de istorie, 
Literatura indiană, cu imnuri, cu epopei ca 
Ramayana şi Mahabarata, cu piese ca Sa- 
cuntala, nu cuprinde istorie. Sînt popoare 
cari n'au avut nici umbra ideii naţionale. 

Credem apoi că civilizaţia greacă începe cu 
ideia naţională. Grecii n'au avut niciodată 
ideia unităţii greceşti decît la jocurile olim- 
pice, la întreceri fizice şi poetice; nu veţi găsi 
o definiţie a ceea ce-i Helenul în toată litera- 
tura greacă. Ei trăiau în cetăţi şi, cîte cetăți, 
atîtea feluri de-a trăi. 

După aceea crede cineva că Romanii au 
venit cu o conştiinţă naţională, cu un îndemn 
de-a cuceri toată lumea pentru ei? Nici de- 
cum. Ei au însemnat la început o comunitate 
rurală, fară nicio conştiinţă naţională. Au 
trebuit să cucerească țărmul occidental al Pe- 
ninsulei Balcanice pentru a nu fi prădați de 
pirații din Marea Adriatică; prin urmare nu 
dorul de a cuceri, ci interesele Italicilor i-au 
făcut să intre în războiu. 

Roma a intrat apoi în maşina monarhiei 
divine, lăsată de Alexandru-cel- Mare. N'a 
fost nici de cum o cucerire avînd la bază o ideie 
naţională romană, ci cea mai deplină îngă- 
duință de a-şi păstra fiecare naționalitatea. 
Imperiul roman era tovărăşia tuturor națiuni- 
lor supt legile romane şi supt oblăduirea 
împăratului. : 

Vine în urmă evul mediu. Cu acea sfä- 
rîmare de State, cum ar putea crede cineva 
în necontenita luptă dintre State naționale ? 
Dar pînă în secolul al X-lea evul mediu n'are 
nici măcar un instinct naţional. 

Acum, dispărînd din usagiul comun limba 
general latină, lumea constată cu mirare că 
fiecare vorbeşte altfel. Trebuie să aştepţi pînă 
în secolul al XII-lea, pînă pe la 1200 şi chiar 
pînă dincolo de această dată, ca să vezi pe 
cineva mergînd la Locurile Sfinte şi gîndin- 
du-se, de acolo, din depărtare, la „dulcea 
Franţă“. Dar nici acesta nu e sentiment na- 
țional; ci dragostea pentru Jocurile de unde 
au plecat, pentru faza pe care au părăsit-o, şi 
nu pentru poporul francez. 

In epoca modernă fiecare se socotia în le- 
gătură cu un anumit rege; cutare era omul 
regelui german, cutare al regelui francez; era 

un nafionalism prin monarhie, iar monarhia 
tinde să devină europeană, ca aceea a lui 
Ludovic al XIV-lea. 

In secolul al XVIII-lea nu există un cu- 
vânt care să exprime ideia naţională. A 
aparținea unei naţiuni nu era mai mult de 
cît a fi internaţional, precum în evul mediu era 
silit cineva să se recunoască naţional, nepufind 
fi internaţional. De altfel, cuvântul „naţiune“ 
în evul mediu nu avea de loc înţelesul ce i-l 
atribuim astăzi. Insemna o comunitate strînsă 
pe baza unui privilegiu primit de la un Su- 
veran, o grupare omenească avînd anumite 
drepturi politice cuprinse întrun document 
pecetluit.  Saşii cred că au venit în Transil- 
vania ca o naţiune înţeleasă în sensul nostru 
de ieri. Dar de loc: în secolul al XII-lea ei 
erau un grup de oameni cu anume privilegii 
de la regele Ungariei. 

Pentru revoluția franceză „naţia“ era tot 
una cu „popor“, poporul în massă, acea po- 

ulație care, împreună cu pescăresele din Ha- 
ele Parisului, venia şi urla în faţa regelui, 
amenințind pe deputaţii Adunării. Regele şi 
aristocrații erau în afară de „naţiune“. Deci 
înţelesul e tocmai contrar celui din evul mediu: 
De o parte e „națiunea“ formată dintr'un 
grup de privilegiați, de altă parte, „națiunea“ 
reprezentată tocmai prin acei cari se ridică 
împotriva privilegiaţilor. 

Naționalismul adevărat în fasa lui primă 
datează dela începutul secolului al XIX-lea. 
Inainte de aceasta oamenii aveau doar o con- 
ştiinţă că fiecare vorbeşte altă limbă şi că 
sînt stăpîniți de Suverani deosebiți. 

In secolul al XIX-lea, prin războaiele Re- 
voluţiei, ale lui Napoleon, lumea s'a cunoscut: 

sa văzut acum cîte popoare sînt, şi e ştiut 
că întîlnirea cu oameni cu cari nu semeni te 
duce la definiţia proprie. Chiar războiul mon- 
dial a contribuit foarte mult la întărirea deo- 
sebirilor dintre naţiuni. Când Negrul sau Gal- 
benul s'a bătut cu Germanul, a învăţat lu- 
cruri ce nu le ştia înainte. 

In admirabila povestire a lui Sienkiewicz, 
Barfek învingătorul, vedem cum ţeranul polon 
Bartek ajunge la ideia de naţionalitate. Așezat 
întrun anume loc al luptei din care singur a 
văzut el lucrurile, a ajuns la convingerea că 
Polonii sînt albi, Francezii negri, iar Nemţii 
mai răi și decât Francesii. 

La începutul secolului al XIX-lea şi la 
sfârşitului celui de al XVIll-lea avem răz- 
boaiele revoluţiei şi ale lui Napoleon, care, 
nu trebuie uitat, n'au fost purtate de profe- 
sionişti. Înainte erau soldaţi plătiţi, cari se 
cruțau reciproc. Așa au fost condottierii. 
Războaiele despre cari vorbim au fost pur- 
tate însă de toată lumea, nici măcar de oa- 
meni recrutaţi potrivit unei legi, ci de tineri în 
cea mai mare parte veniţi la întîmplare. Toată 
lumea satelor a participat la războiu. Şi atunci 
nau mai putut rămînea lucrurile ca înainte, 
cu o singură cultură, cea franceză, a claselor 
de sus. S'a ivit atunci literatura romantică, 
acea literatură care se interesează de orice , 
este în legătură cu omul. Literatura clasică 
se interesa numai de anume subiecte şi le 
prezinta numai în anumite feluri. Supt in- 
fluenţa literaturii noi, care scormonia trecutul 
şi scotea la iveală poesia populară, s'a creat 
un nafionalism al intelectualilor, al poeților, al 
'cugefăforilor, al istoricilor, forma cea mai înăl= 
făfoare ce o putea îmbrăca naționalismul. 

Noi am avut naționalismul lui Eliad, în care 
se mai găseşte ceva din naționalismul uni- 
versal a secolului al XVIII-lea francez, deşi 
mai tîrziu l-a cucerit romantismul italian. 
După el am avut naționalismul lui Cîrlova, 
Alexandrescu, Bălcescu, Kogălniceanu, etc. 

Naționalismul românesc în forma lui cea 
mai nobilă, cea mai neperitoare, trebuie văzut 
în Eminescu, care sa hrănit din tot ceea ce 
cuprinde viaţa poporului său, peste deosebirile 
sociale, confundînd aceste elemente cu tot 
ce-a împrumutat el din naționalismul german 
sau şi dela multe alte popoare. 

A doua formă de naționalism e cea a na= 
fionalismului vieții politice, care vine din stre- 
curarea în clasele politice a naţionalismului 
format în clasele intelectuale. E epoca în care 
încep războaiele pentru unitatea Italiei, a Ger- 
maniei, epoca în care pornesc războaiele şi 
răscoalele din Peninsula Balcanică, pentru 
crearea Statelor naționale, pentru completarea 
Statelor naţionale, pentru învierea Statelor 
slave şi pentru refacerea Greciei de odinioară. 
E un sentiment şi o gîndire naţională, care 
pătrunde în clasa politică şi are atîta valoare 
cîtă valoare are clasa în care a trecut. E o 
formă de naționalism mai general ca prima, 
în care intră tot oameni cu simțiri nobile, 
| duioase, oameni sensibili. Bălcescu, în „Isto- 
ria Românilor în vremea lui Mihai Viteazul“, 
e numai iubire dela început până la sfîrşit. 

La noi erau înainte de războiu trei colegii 
electorale de votare. Stăpînise odată cole- 
giul I, apoi a venit cel de al II-lea, şi, în urmă, 
ca influență, cel de al II-lea. Cei cari for- 
mau clasa politică dinainte de sufragiul uni- 
versal au luat ideia naţională a romanticilor şi 

au aplicat-o potrivit cu creșterea, inteligenţa 
şi sentimentele lor. Era un naționalism care 
putea să discute, să se îndoiască, să se înţe- 
leagă cu adversarii, putînd admite şi ideile 
altora ; un naționalism acceptabil pentru orice 
om bine crescut, adecă pentru orice om care 
are în el puţină umanitate. 
venit apoi democrafia demagogică de azi, 
democrafia populară a masselor. "Ţara este a 
tuturor, a acelor ce ştiu ca şi a celor ce nu 
ştiu ce ar face cu ea; cel din urmă dintr'o 
nație votează alături de şeful Statului, deși e 
absurd să-l pui să voteze, să se exprime 
asupra unui lucru pe care nu-l înţelege. 

In ce priveşte cultura sufletească a unui 
om, eu cred că trebuie să fi învăţat, să fi 
citit cineva ceva, dar se mai cere şi altceva: 
să fie însufleţit de-un ideal de care să se mai 
fi însufleţit şi alte generaţii dinaintea lui: 
se cere şi o tradiţie de familie. Apoi mai 
trebuie să aibă cineva şi o atmosferă încun- 
jurătoare. Altfel ai naționalismul, crud şi brut, 
al bîtei şi revolverului. 

Naționalismul acesta, supt a treia formă a 
sa, înseamnă însă scoborirea unei nobile idei 
în fund şi tragerea a tot ce este urit şi întu- 
necat din locul unde razele luminii, din ne- 
norocire, wau putut pătrunde. 


IV. „ENTUSIASMUL CREATOR“ 


Vin acum la un alt caracter al Europei 
noi, caracter a cărui punere la punct ar putea 
să vă intereseze şi să vă folosească în ace- 
laş timp. lată în ce fel ar putea să vă folo- 
sească. Nu e nimic mai plăcut şi mai frumos 

decît un om care are entusiasm. Eu l-am 
avut întotdeauna față de anume idei şi față 
de anume persoane, dar cu foarte mult simţ 
critic. M'am ferit de a crede despre cineva 
că-i foarte bun înainte de a-l cunoaşte. Oa- 
menii cei mai răi pot avea în ei părți fru- 
moase, precum în cei mai buni se pot găsi 
părţi rele, urîte. 

Entusiasmul în sine, un fel de entusiasm 
naiv, copilăresc, mi-a fost întotdeauna cu de- 
săvîrşire repulsiv. Dacă aş avea să aleg un 
om rece, pe care nu-l poţi încălzi cu nimic, 
l-aş prefera pe acest mai îngheţat hiperborean 
entusiastului care se aruncă în neştire dintr'o- 
parte în alta, care se izbeşte de toate zidu- 
rile. 

Este un entusiasm sincer şi altul prefăcut, 
de care se folosesc anumiţi oameni, pentru a 
se prezinta mai bine. Cei mai mulţi dintre 
aceştia, cînd li faci cunoştinţa de aproape, 
vezi că nu sînt sinceri, că sinceritatea lor e 
numai un fel de-a se presinta. In legătură cu 
această falsă sinceritate, putem întîlni sau 
oameni absolut nesinceri sau cu o sinceritate 
succesivă, care se schimbă dela un moment 
la altul şi se poartă dela o persoană la alta. 

Pentru această categorie de entusiaști, eu 
am găsit cîndva un nume, care a prins: se- 
cături entusiaste. Am apucat vre-o trei gene- 
raţii de acestea, şi am avut de atitea ori a face 
cu oameni din această categorie, că, dacă i-aş. 
fi oprit pe lîngă mine, aş fi alcătuit cel mai 
mare partid politic. 

De ce vă vorbesc eu despre lucrurile ace- 
stea? Pentru că d-voastră sînteţi o generaţie: 
entusiastă, şi toată Europa e plină de ase- 
menea oameni, cari se entusiasmează de idei 

pe cari nu le-au pătruns şi de persoane pe 
cari nu le-au cunoscut. 

Inainte de-a te sui pe un munte, trebuie să 
ştii că există muntele, că e bine să ajungi în 
vârful lui, că de acolo vei avea privelişti ad- 
mirabile şi nu vei fi în pericol să cazi în. 
prăpastie; în rîndul al doilea trebuie să crezi 
că vei putea urca pînă sus, fie şi cu oare- 
care osteneală, iar în al treilea să te adresezi 
unei călăuze, unui ghid, unui om care ştie 
multe, care cunoaşte locurile şi a mai condus 
şi pe alţii, unui om puternic, de o sănătate 
care să nu se îmbolnăvească şi să te lase în 
mijlocul drumului, unui om, în sfîrşit, de care 
eşti sigur că e onest şi că nu va căuta să te 
buzunărească. 

Dar ce face entusiastul din momentul de 
față? Se suie pe munţi de unde e sigur că ` 
nu va vedea nimic şi că-şi va rupe gîtul, își 
ia călăuzi despre a căror lipsă de onestitate 
poate fi dela început convins. 

Entusiasmului acestuia nu i se mai zice 
însă, astăzi, entusiasm, ci este acoperit cu 
formula, nouă, a misticismului. 

Vezi tineri solizi, graşi, bine îmbrăcaţi, 
avînd o viață de familie foarte plăcută, cu 
două, trei posturi, îi vezi cum, atunci cînd 
sînt în fața dumitale, cînd îşi dau sama că 
sînt observați de cineva, îmbracă o poză din 
acestea neînțelese, îşi iau o atitudine de en- 
tusiaşti, pe careo acopăr cu formula misti- 
cismului. Altceva e cînd sînt singuri; atunci 
sînt şi ei oameni normali, oameni ca toţi cei- 
lalţi. Căci sînt două feluri de oameni: unii, 
cari sînt totdeauna la fel şi alții cari îşi schimbă 
atitudinea, îşi modifică felul de-a fi după mo- 

ment, după interese, după oamenii în faţa că- 
rora se găsesc, 

Un exemplu ar fi părintele Gala Galaction, 
Grigore Pişculescu pe adevăratul său nume, 
care a scris fel de fel de lucruri, unele chiar 
bune. In „Istoria literaturii româneşti contem- 
porane“, pe care am terminat-o, am vorbit 
imparţial şi de partea bună din literatura aces- 
tui scriitor. Dar, pe lîngă acele lucruri bune, 
este o bună parte de literatură orientată în 
sensul acesta mistic: astfel: Scrisori către Sim= 
foroza, din cari lipsesc doar conversații par- 
ticulare cu Domnul Nostru lisus Hristos. 

E caracteristică în acest fel de literatură 
povestirea aceea cu un preot dela Dunăre şi 
o Sîrboaică din Cladova, din a căror viață 
se face o întreagă tragedie evident „mistică“. 
Preotul devine mistic, Sîrboaica la fel; ea 
stă să moară, el trece Dunărea şi se prăbu- 
şeşte în faţa ei. Evident, acesta nu e clerul 
nostru : în această literatură bolnavă, cu de- 
desupturi mistice, nu găsim nimic din ceeace-i 
caracteristic preoților noştri, cari trăiesc ca 
noi aceştialalți. 

Misticismul acesta se arată în diferite forme, 
în genere deosebite de misticismul adevărat, 
şi degenerînd în caricatură, căci, după tra- 
gedia adevărată a vieţii, care a fost războiul, 
noi trăim într'o caricatură tragică. Un fel de 
„secăturism entusiast“ a cuprins nu numai Ro- 
mânia, dar Europa întreagă. Cu totul altceva 
decît ce a fost misticismul, care vom vedea 
în ce fel s'a transmis pînă în zilele noastre. 

Misticismul poetic se înfrăţeşte cu un mis- 
ticism politic. 

După războiu, omenirea ne mai fiind în- 
drumată ca înainte, popoarele sau lovit de 

foarte mari greutăți. Sufletul post-belic, cît 
mai este, crede că nimeni nu-l mai poate scăpa 
decît o minune. 

Umanității de după războiu îi trebuiesc 
: forme=minune şi oameni minunaţi. Nimeni nu 
Sar fi gîndit la aşa ceva înainte de războiu, 
cînd toată lumea păstra o conştiinţă liniştită. 
Dacă erai German, ştiai că ai un împărat, că 
împăratul are un cancelar şi nu mai aşteptai 
pe omul minunat, care nu mai „soseşte, cu 
mijloacele lui minunate, pe cari n'are de unde 
le scoate. 

In loc însă ca lumea, după războiu, să-şi 
dea sama că dificultățile se înving prin pu- 
tere, că puterile trebuiesc educate aşa fel ca 
să fie la înălțimea greutăților, s'a ivit formula 
aceasta a apelului necontenit la minune și la 
făcătorul de minuni. S'a întîmplat că în unele 
cazuri apelul a ieşit bine. Sint oameni în 
adevăr minunaţi, cari au ajuns la ceva; dar 
“sînt şi alţii cu cari nu sa ajuns la nici un 
rezultat. 

O singură dată s'a întîmplat să existe un 
„adevărat om de minune, şi acesta e d. Mus- 
solini. 

Mussolini e un ctitor, un creator înăscut, 
„ceea ce pentru omul politic e lucru principal. 

Om politic este cineva care vede o situaţie, 
vede ce se poate face în acea situaţie, îşi dă 
“sama ce poate face el, iar, dacă e convins 
-că nu poate face nimic, se dă la o parte. 
Altfel se poate întîmpla ca bietului Baratieri, 
“foarte bun general în timp de pace, care nu 
-s'a dovedit tot aşa de priceput în războiu, 
atunci cînd a băgat armatele italiene în de- 
-sastrul de la Adua. 

N'am avut şi noi iluzia unui Napoleon care 
ar fi fost generalul Iliescu? 

Dar un om politic nu trebuie numai să 
vadă o situaţie, să-şi dea sama ce se poate 
face şi ce-ar putea face el în acea situație: 
trebuie să treacă imediat la faptă, să se apuce 
numai decît de lucru. 

Şi dictatorul italian face aşa. Un om mo- 
dest, pe care să nu nil închipuim că vor- 
beşte necontenit, că nu face decît se laudă, 
că învîrte ochii ca să sperie lumea: un om de. 
necontenită muncă. Imi spunea cîndva că 
sînt mai multe feluri de democraţii, dar cea. 
mai bună este realizată atunci cînd ai reuşit 
ca prin acţiunea ta să faci ca societatea în 
care trăieşti să fie puţin mai fericită ca îna- 
inte. 

Cu un astfel de om nu mai e nevoie de mis- 
ticism, ci de muncă şi de disciplină. Astfel 
el a ridicat Italia, a schimbat-o cu desăvir- 
şire. 

Operele cele mai cutezătoare de pe vremea 
Romanilor şi pînă acum, el le-a făcut. A dat 
şomerilor de lucru, a răscolit trecutul, a în- 
tărit presentul, a deschis căile Siito rulat 

Cînd a fost vorba de imensul viaduct de 
la Veneţia şi n'a avut piatră, a întrebuințat 
cărămida, înviind practica romană, şi a ştiut 
să oprească înoirea modernă tocmai la punctul: 
dela care, dacă ar fi înaintat, ar fi stricat mi- 
raculul medieval şi bizantin al Veneţiei. 

Misticul însă nu procedează astfel. Plecînd 
de la confuzie, el o întreţine interesat, fiindcă. 
plina lumină l-ar distruge vădindu-l. Cu pri- 
vire la actualul şef al Germaniei, cineva care- 
cunoaşte bine situaţia de acolo spunea că 
Hitler este un „iluminat“, care, trăind în mis=- 

tica lumină a lui, nu vrea să știe de nimic 
ce există în afară de el, şi nu poate să-şi dea 
samă de realităţile cari-l Încunjoară. lar no- 
bilul popor german, care în secolul al XIX-lea 
a dat atitea lucruri minunate, poporul lui 
Hegel, al lui Goethe şi al lui Schiller, se aş- 
terne în faţa unui pictor fără talent, în fața 
unui orator de frase goale, în fața cui na 
făcut nimic ca operă durabilă de cînd a cerut 
pentru sine poporul german, cu tot ce are şi 
cu tot ce poate. 

Mişcarea aceasta o întîlneşti acum trecută 
şi în Austria. In ce ne priveşte, nouă ni con- 
vine să existe o Rusie deosebită de Germania, 
cu o Vienă nenorocită, slăbită de luptele ne- 
contenite, cari se întîlnesc acolo; dar putem 
înţelege şi alte concepţii. Acolo apare Doll- 
fus, despre care nu se ştia nimic înainte, dar 
şi-a atribuit, cu puterea unei convingeri mis- 
tice, dreptul de a trage în toți cei cari sînt 
contra concepțiilor lui. 

Astfel, datorită acestor mişcări, dintr'o parte 
şi de alta, în locul Vienei intelectualiste, a 
Vienei fine, un fel de Paris oriental, avem cu 
totul altă Vienă: Viena național- socialistă, 
Viena comunistă—şi împotriva lui Hitler şi îm- 
potriva lui Dollfus, — Viena dollfusistă—îm- 
potriva lui Hitler şi a socialiştilor. Dar a 
face din Vienezii de altädatä nişte oameni 
anatici, pasionați în politică e numai opera 
misticismului nesănătos. 

Mai rămâne ca la noi, la Bucureşti, să vezi 
deodată  încăierîndu-se partizanii diferiților 
„chemaţi ai Providenței“ , de cari, poate, s'ar 
mai găsi cîțiva oameni de bun simţ, cari să 
rîidă. Am avea de o parte legiunea cămăşilor 
albastre, de altă parte ar fi legionarii lui Co- 

dreanu, cu cămăși verzi — dacă nu mă înşel 
asupra colorilor,—fără a mai pomeni altă că- 
mășerie salvatoare, toți cu aierul că vor a ni 
spune: voi cari aţi făcut România, voi cari 
aţi luptat pentru. această ţară, nu însemnați 
nimic faţă de noi, cari n'aducem nici trecut, 
nici talent. 

Din fericire noi avem un admirabil țeran, 
care nu crede decît ce vede. 

Dacă mişcări de acestea mistice, în numele 
salvatorilor chemați să mîntuie o naţiune, 
dacă încercări ale amatorilor de minuni cari-şi 
ridică în frunte pe omul ce-l socot ei înzestrat 
cu acest dar au reuşit aiurea, e o fericire că 
la noi bunul simţ a rezistat. Cu atît mai mult, 
cu cît poporul nostru, bun, deprins totdeauna 
să asculte, ar cădea toropit în braţele aces- 
tor nebuni, sau ale celor cari ar deveni nebuni, 
chiar de p'ar fi fost înainte, pe cînd, aiurea, 
amintirea secolelor de libertate păstrează o 
putință de reacțiune. 


V. MISTICA NOUĂ 


In conferința precedentă v'am arătat cum 
în momentul de faţă, cu scuza aceasta de mis- 
ticism, se improvizează tot felul de conducă- 
tori de State, cari n'au nicio valoare şi cari 
nu ştiu pe ce căi să ducă poporul a cărui 
soartă li s'a încredinţat. 

Toţi fericitorii aceştia de țări, cari vin cu 
făgăduieli extraordinare pe cari nu le pot în- - 
deplini şi cari dela un timp încep să fie traşi 
la răspundere pentru tot ce au promis şi nu 
pot da, reprezintă partea cea mai caracteristică 
dintr'o viață politică de improvizații. 

Dar stăpînitori de Stat ajung astăzi oameni 
de aceştia socotiți minunațţi, iar, dacă întrebi, 
fie şi pe omul cel mai cult, cu cel mai des- 
voltat spirit critic, de ce încearcă acest fel 
de-a conduce, îți va răspunde că aceasta n'6 
. face numai el, aceasta o face toată lumea. 
La Varşovia un mare profesor german spunea 
că au ajuns acolo datorită unei mistici a tine- 
retului. 


Ce este această mistică şi cum s'a ajuns la 
ea, dela cel mai feroce realism, care era dela 
1860—70, vom vedea în lecţia de azi. 

Misticismul a existat şi înainte. Germania 
este foarte mîndră că a avut în evul mediu 
misticii ei, cari s'au manifestat în literatură 
şi în alte domenii de creațiune. Şi a fi cineva 
mistic, pe vremea aceea, însemna a fi în le- 
gătură cu întreaga mentalitate a societății în 
mijlocul căreia trăia. A fost o vreme cînd 
lumea credea în adevăr că are comunicaţii de 
acestea de-asupra şi dedesuptul naturii. 

Egipteni mistici n'au existat niciodată. Se 
închinau zeului Apis, dar aceasta nu trebuie 
să se confunde cu închinarea societăților eu- 
ropene faţă de anume divinităţi politice. 

Nu există un misticism egiptean, după cum 
nu există unul haldeian. Desigur, mintea unui 
Haldeian era altfel desvoltată decît a noastră; 
ei puteau trăi şi dincolo de ceea ce înțelegeau, 
pe cînd noi trăim numai în lucruri pe cari le: 
înțelegem. Se cunoaşte traiul acestor locuitori 
ai Mesopotamiei-de-jos, pe lingă cari Asirienii 
erau aceia ce au fost apoi Romanii față de- 
Greci. 

Mitologia lor este o mitologie foarte curi- 

oasă, stăpînită de părerea că, dacă zeul e 
numai animal sau numai om, nu e complect, 
ci trebuie să aibă elemente și dintr'o parte şi 
«din alta. De aceea îl reprezintă ei cu cap de 
om şi cu trup de animal. 

Fără îndoială, un popor care cugetă ames- 
tecat, caricatural, confuz, dar confuzia nu esfe 
misficism, 

Grecii vechi au în religia lor o anumită 
mistică, nu toţi. Ori de cîte ori e vorba de 
Greci, se grăbeşte cineva să creadă că a exis- 
tat un popor grecesc unitar, acelaş dela o 
graniță la alta. Dar unul e Grecul de pe 
coastă şi altul e Grecul din interior. 

In viața Grecilor e de admis o schim- 
bare în momentul coboririi barbarilor dela 
Nord, a lliro-Tracilor, şi e de dat o mare în- 
-semnătate acestui moment. Multă vreme, în- 
tre elementele cari veniau din arta nordicilor, 
acea artă stilizată, geometrizată, şi între ele- 
mentele vechi greceşti naturaliste a fost o 
continuă luptă. 

Nu putem vorbi de o Grecie unitară: alt- 
ceva e Grecia de la Delphi şi din insule şi 
altceva e cea dela Micena și Tirint. Clădi- 
rile acelea haotice, mormintele căptuşite cu 
plăci de aur, monumentele unei civilizaţii 
sumbre mi-au făcut impresia de ceva cu totul 
străin de Elada, ca o civilizație orientală care 
a poposit aici. 

Avem, prin urmare, mai multe feluri de a 
fi Grec.: Şi atunci şi religia lor este în chip 
firesc o colecție de mai multe culturi, poate 
deosebite între ele ca origine. Niciodată n'a 
existat un cult grecesc care să fie acelaş la 
„Atena, la Sparta, la Teba şi la Corint. 

Intre elementele cari s'au amestecat în re- 

ligia grecească sînt, fără îndoială, şi unele de 
natură mistică. Era misticism în cultul dela 
Eleusis, în toate acele renumite mistere, cari 
se celebrau în templul zeiţei Demeter. Pirvan 
făcea chiar osebirea între cultul cerului senin 
şi acela al întunericului. De asemenea se gă- 
sesc elemente mistice şi în felul cum preote- 
sele zeului Bacchus, acele vestite bacchante, 
celebrau misterele zeului lor. 

În parte, mistica aceasta poate fi de origine 
europeană, traco-ilirică, de unde să fi trecut 
la Greci, cu zeii urâţi, sîngeroşi, cruzi, altceva 
decît acea Aphrodită care era pentru Greci 
personificarea frumuseţii ideale. 

Patria însă a acestui misticism, patria ade- 
vărată de unde au venit elementele lui, trebuie 
să fie Asia. De cîte ori ieşim din lumina 
clarității, din cîntărirea logică a realităţii, de. 
cîte ori credem în lucruri pe cari nu le putem 
pătrunde, de cîte ori facem din închipuirea 
noastră un mijloc de comunicaţie cu lumea 
din afară şi cu divinitatea, de atîtea ori noi 
sîntem Asiatici. 

Roma a reprezintat la început tot ceea ce se 
poate mai clar, mai limpede, ajungînd uneori 
chiar pînă la un practicism vulgar. La bază 
a fost întotdeauna ţăranul sănătos. 

Dar Roma, o obşte ţărănească la început, 
s'a întins întîiu asupra Italiei, apoi, mînată de 
interese de ordine materială, a trecut şi dincolo 
de Peninsulă, a cucerit popoare după popoare, 
dar în fond Romanul a rămas acelaş cetă- 
ţean practic de mai înainte. Din cucerire în 
cucerire, Roma a ajuns, într'un timp, fără voia 
ei, la stăpînirea lumii întregi. Cu ordinea ei, 
a fost chemată în toate părțile. Imperiul păcii 
era o necesitate a timpului. Ea n'a pornit 

deci din dorinţa de-a domina lumea, ci puterea 
ei a fost chemată de dorul nestăpînit al ome- 
nirii de-a avea pretutindeni autoritatea. 

Dar niciodată Roma nu s'a gîndit să trans- 
forme popoarele supuse ; fiecare a rămas cu 
vechile sale rosturi, şi ea a împrumutat dela 
ele tot ce s'a putut. 

Cînd sa ivit creştinismul, Roma a spus: 
„In Panteonul nostru, alături de ceilalți zei, 
primim şi pe Dumnezeul vostru“. Conilictul 
creştinismului cu Roma a venit de acolo că 
mau voit creştinii să-şi puie pe Dumnezeul 
lor alături de zeii păgîni, n'au voit să recu- 
noască pe niciun alt Dumnezeu şi, mai mult 
Chiar, mau mai voit să se închine Impă- 
ratului. 

La un moment, în Roma a pătruns însă 
misticismul, reprezintat mai ales prin ele- 
mente siriene. Culturi noi, doctrine ca aceia 
a răscumpărării, ceremonii religioase, cari au 
trecut mai tîrziu şi în creştinism. Inceputul bo- 
tezului creștin, cu apă, pleacă dela ideia răs- 
cumpărării păcatelor prin ceremonia sîngelui 
cald al taurului sacrificat; botezul cu sîngele 
animalelor a fost la origine. 

Mai tîrziu, aceeaşi ideie a răscumpărării 
de păcate e represintată de indulgenţele date 
de Papi. 

Tot felul de influenţe din Orient încep să 
pătrundă la Roma.  Misticismul numerelor 
îşi avea partizanii lui numeroşi aici. Pita- 
goricienii formau o sectă destul de întinsă. 

Nu de multă vreme d. Carcopino a crezut 
că a descoperit un templu pitagorician. D-sa 
a suggerat că şi exilarea poetului Ovidiu la 
Constanţa noastră, la vechiul Tomis, trebuie 

pusă în legătură cu aceea că a fost partizan 
al unei secte mistice. 

Creştinismul venit din Asia Mică e mult 
mai mult sirian decît evreesc, cum se crede 
de obiceiu. Iudaismul este un lucru de con- 
tabilitate : atîta dau lui Dumnezeu, atîta 
aştept să-mi dea. Dar sufletul Sirianului e 
altfel. Şi în religia creştină a fost dela înce- 
put un misticism sirian, pe lingă fondul ebraic 
şi pe lîngă idila galileiană, de pastorală, cu 
sentimentul de frăție rurală, care tace să dis- 
pară orice deosebire socială, să nu se mai 
ştie de ranguri, să trebuiască a socoti frate 
pe oricine ţi-ar răsări în cale. 

Pe urmă numai, creştinismul a început să su- 
fere influenţe din afară. A devenit elen cînd 
Pavel a început să explice. 

In sfîrşit a primit influența Romei, care a 

ierarhizat şi disciplinat, căci Roma trăia prin 
ierarhie şi disciplină. 
__ Dar înainte de aceasta creştinismul mersese 
la Alexandria, vatra misticismului. Acolo, e 
amestecat iudaismul cu ceea ce venea din cu- 
getarea filosofilor alexandrini: cu Plotin şi 
alţii, a răsărit o întreagă desvoltare în sens 
mistic la Alexandria. 

Misticismul deci şi-a avut vatra în Siria, 
apoi în Alexandria şi pe urmă a trecut la 
Bizanţ. Bizanțul în desvoltarea civilizaţiei 
umane a fost şi o vatră de misticism, o con- 
tinuă elaborare a misticismului, care nu s'a 
împrăştiat nici atunci cînd civilizația bizantină 
a fost cucerită de Turci, ci acest misticism 
a trecut la formele bizare supt care îl întîlnim 
la Muntele Atos. 

Dela o bucată de vreme, în evul mediu, s'a 

produs un fel de elaborare a misticismului 
depărtat sirian, dînd o formă personală sim- 
patică, de umilinţă, de înțelegere şi frăție cu 
întreaga natură: aceea a Sfintului Francisc. 
„Fericitul“ acesta vorbia cu pasările cari zboară, 
cu fiarele sălbatice, cu pietrele, cu pămîntul, 
cu lumea, cu soarele, în sfirşit cu orice ele- 
ment din natură şi creaţiune: toate pentru el 
şi tovarăşii lui, „sărmăneii lui Hristos“, erau 
frate şi soră. 

Impotriva rigidului din religia catolică, îm- 
potriva creştinismului oficial sec, uscat, s'a 
ridicat creştinismul acesta de milă, de iubire, 
de umilință şi de suferință, credința aceasta 
vie şi curată. 

Trebuie să facem o foarte mare deosebire între 
misticismul. acestă de iubire a naturii, de pana 
teism, al Sfintului Francisc, care însuflefeşte şi 
divinizează foafe lucrurile, şi misticismul din vrea 
mea noastră, care scuză violența, încurajează gros 
solănia şi aventura şi care merge pînă la a preoa 
slăvi chiar crima, 

Dar evul mediu s'a mîntuit; a venit cultura 
Renaşterii, întoarcerea la spiritul elenic, cu- 
noscut mai întîiu în forma romană. (Oamenii 
au revenit la cultul raţiunii; de aici a ieșit 
doctrina lui Descartes: „cuget, deci sînt“, şi 
doctrina care a dominat secolul al XVIII-lea: 
„nimic nu există în intelectul nostru înainte 
de-a fi fost în simţuri“. 

Secolul al X VIII-lea înseamnă cel mai în- 
gust raționalism care a existat vreodată: 
toate sînt supuse cugetării, din care cauză 
epoca n'are poesie. Poezia este o armonie 
care nu poate fi nici realizată, nici expli- 
cată numai prin rațiune, ea este un lucru 

delicat care se înțelege integral, şi cu alte ele- 
mente decît cele ale rațiunii. 

Secolul al XVIII-lea, raționalist cum era, n'a 
înţeles religia, n'a înțeles literatura, n'a înţeles 
arta, care este acum adesea o minoderie 
uşoară, o copiere, dincolo de care nu se vede 
nimic. 

Dar omenirea nu rabdă mult timp să fie 
astfel scăzută. Urînd orice tendință de rațio~ 
nalizare, lumea s'a avîntat în anarhia roman- 
tismului, negînd orice legături normale şi 
ridicînd la rangul frumuseței cu totul alte 
idealuri decît cele cunoscute pînă atunci. Ro- 
mantismul fără frîu a mers pînă la ultimele 
margini. In ţările latine n'a creat un curent 
mistic, dar în Germania da; acolo avem mis- 
ticismul lui Zaharia Werner. . 

Tendinţa mistică de pe la 1830 continuă şi 
astăzi în Germania, unde avem şi în catoli- 
cism, pe de o parte, Biserica veche, şi pe de 
altă parte, Biserica nouă, revoltată contra 
Romei, la fel cu Biserica vie a Ruşilor. 

Peste această epocă romantică, pe la jumă- 
tatea secolului al XIX-lea, datorită desvoltării 
muncii omeneşti, datorită creaţiunilor şi desco- 
peririlor făcute în toate domeniile de activitate, 
datorită drumurilor de fier şi navigaţiei, care 
acum începe să aibă altă importanţă, în urma 
descoperirii valorii aburului, s'a produs o îm- 
bogăţire a societăților europene. Omenirea a 
trecut astfel la un regim de interzicere a me- 
tafizicei şi de înlocuire a ei cu positivismul 
lui Auguste Comte, cu acea filozofie a rea- 
lului, a lucrurilor existente. 
© Vor veni astfel ani de muncă şi linişte, de 
acumulare a averilor, de cîştigare asigurată a 

situaţiilor materiale. Va fi, după 1850, o 
epocă de iubire pentru ştiinţile pozitive; şcoli 
reale se vor introduce pretutindeni, lecţiile 
fizicei şi chimicei vor fi aplicate în fabrici. 

Realismul va pătrunde în literatură. Astfel 
puternicul Normand, Gustave Flaubert, va 
observa de aproape elementele vieţii curente. 
lar Emile Zola, biruind domeniul epic din el, 
îşi pune în minte să zugrăvească halele Pari- 
sului şi în presintarea acestui mediu else arată 
un admirabil-de scriitor al vulgului. 

In domeniul artei avem şcoala „naturală“ 
a peisagiştilor francezi, de care a fost influ- 
ențat şi Grigorescu al nostru, şcoală din 
care avîntul spre ideal era cu totul înlăturat. 

In ce priveşte viaţa politică, în locul reve- 
riilor de odinioară ale socialiştilor, în locul 
visurilor sociale ale Saint-Simoniştilor, cari 
se supuneau autorităţii unui „tată“, a bunului 
părinte Enfantin şi se duceau la Constantino- 
pol să găsească şi o „mamă“, în locul aces- 
tora apare acum economia politică a lui Mi- 
chel Chevalier şi „Capitalul“ lui Karl Marz. 
Iar, în locul revoluţiei glorificate, acum se face 
apel la autoritatea lui Napoleon al III-lea ; lui 
i se încredințează întreaga societate franceză 
spre a garanta bunurile burghesiei, pe cari în- 
cepuse să le adune. In Germania acelaş rol îl 
va avea Bismarck. 

Dar faţă de această constrîngere începe un 
nou curent mistic, foarte sincer încă înainte 
de războiu. Acest misticism îl întîlnim în lite- 
ratura germană şi de foarte multă vreme în lite- 
ratura engleză, în acea admirabilă poesie a 
lui Tennyson, a lui Swinburne. 

Şi în alte domenii se observă această pă- 
trundere a misticismului : opera marelui cuge- 

tător Thomas Carlyle este cu totul străbătută 
de elementele noului misticism. 

Se ştie ce a fost acest profet al vechiului 
Israel, pentru ţara lui: un îndrăzneţ al socie- 
tăţii, un dătător de direcţii, care ameninţă și 
mîngtie în acelaş timp. 

Prin predicaţia publică a lui Carlyle şi prin 
noua literatură engleză, acest misticism sin- 
cer, parte din vechiul romantism, s'a răspîndit 
şi în restul Europei. 

A venit apoi războiul, care a creat o ge- 
neraţie de oameni cari au cetit foarte mult, 
dar fără alegere şi fără îndrumători. 

Aşa că este cu totul fals să se creadă că 
misticismul vremii noastre ar fi plecat din 
spiritul lui Tennyson, al lui Carlyle sau al Ame- 
ricanului Emerson, care, în cele două opere 
ale sale: „Oamenii representativi“ şi „Condu- 
cerea vieţii“, cuprinde o întreagă filosofie 
mistică. 

Generaţia nouă n'a plecat dela o inifiere life= 
rară, Ştiind lucruri puţine şi considerîndu-le 
dintr'un singur punct de vedere, cei zguduiţi 
de războiu, sub-hrăniți, neavînd în faţă lec- 
ţia de fiecare zi a autorităţii ci, din potrivă, 
mereu în ochi, în timpul războiului, cu deslăn- 
ţuirea pasiunilor şi a destrăbălărilor, oamenii 
de după războiu şi-au creat o religie a vio- 
lenţei, pe care wau dreptul s'o reclame nici 
dela misticismul plin de iubire al Sfintului Fran- 
cisc şi nici dela misticismul unui Tennyson 
sau al unui Carlyle. X 

Este întrebuințarea unui cuvînt rău înţeles 
pentru a scuza o serie de acțiuni împotriva 
umanității, pentru a scuza crimele şi a spri- 
Jini aventurile. 

VI. NOUL PĂGÂNISM 


Va fi vorba astăzi de noul păgînism, care 
se întîlneşte alături de falsul nou misticism. 

Dar, cum aţi văzut, nu trebue să-şi închipue 
cineva că misticismul din zilele noastre este. 
sincer, atunci când el nu-i decât un fel de 
mijloc de a acoperi anumite lucruri de crasă 
sălbătăcie. Căci aşa-zisul misticism de după 
războiu n'are nimic a face nici cu caritatea 
Sfântului Francisc, nici cu credinţa duioasă a 
Sfintei Tereza, ci este un fel de mască, de 
poză. 

Eu nu cunosc nimic mai neplăcut decît 
aceste strâmbături; fără îndoială că o parte 
de snobism e în falsul misticism. 

Aceşti noi pretinşi mistici n'au fost văzuţi 
niciodată îmbrăcîndu-şi o haină aspră şi le- 
gîndu-şi-o cu funie, ca acei Franciscani, acei 

„frați“, „baraţi“, cum li se zicea la noi, după 
ungureşte, cari, desculți, cutreierau lumea vor- 
bind cu pasările, cu animalele, cu lucrurile 
neînsuflețite. Dinpotrivă, aceşti aşa-zişi mistici 
poartă cele mai frumoase cămăşi de mătasă,, 
unii avînd chiar un gust quasi- -femenin... 

Un Italian a observat că în vremea noastră 
femeile se masculinizează, iar bărbaţii se fe- 
minizează, de ţi-e aproape scîrbă de ei. 

Mistici de aceştia, despre cari am vorbit 
mai sus, se găsesc în epoca noastră cîți vreţi: 
ori de câte ori un Arghezi scrie o bucată li- 
terară plină de tot felul de scîrbării, se gä- 
sește câte cineva care să-l laude, şi se ivesc. 
critici cari să vorbească despre meritul scrii- 
torului de-a fi ridicat lucrul scîrbos la înăl- 

țimea poesiei, iar mai nimeni nu se plânge că 
literatura a fost scoboriîtă la asemenea presin- 
tări hîde. 

De sigur că e alt misticism, pur, căruia nu 
i se poate aduce niciuna din învinuirile care 
trebuie să cadă ploaie asupra şcolii Arghezi: 
acela al d-lui Lucian Blaga, care însă defi- 
nește pe Dumnezeu ca apa ce curge printre 
degetele cui se scaldă în apa unui râu. 

Toată mistica aceasta din vremea noastră 
e pentru mine o varietate de snobism. 

Noi n'avem în toată literatura noastră nici- 
un adevărat mistic, dar sînt sigur că, dacă am 
avea şi numai unul, ar tace foarte mult bine 
într'o epocă de materialism, de realism fe- 
roce. , 

Alături de acest misticism, a.cărui since- - 
ritate eu o tăgăduesc, societatea noastră trăeşte 
întrun fel de păgînism. Aceste mode diver- 
gente, opuse ne pot mira; ele se explică însă 
prin acela că societatea aceasta nu-i unitară 
şi solidară, iar lipsa de unitate se datoreşte 
lipsei de sinceritate. 

E o lume de păgîni în faptă, care vorbeşte 
continuu de un creştinism foarte contestabil. 
Creştinismul acesta curios începe să apară în 
toate societăţile europene. La noi sau alcă- 
tuit societăți creştine ale tinerilor universi- 
tari. Cine e omul care să fie împotriva ace- 
stor organizaţii, dar, cînd vezi atâția oameni 
cari vorbesc de creştinism şi nu merg la bi- 
serică, apoi cînd vezi preoţi tineri, cu pre- 
tenţii de foarte buni creştini, cari fac liturghii 
de dragoste şi de răsbunare, atunci e natural 
să te întrebi: acesta să fie oare adevăratul 
creştinism ? Creştinismul se compune din două 
elemente, pe cari e dispus cineva să le uite: 

foarte uşor. E vorba întâiu de o pracfică, 
D-ta eşti dator cu anumite forme potrivit ri- 
tului d-tale: ortodox, catolic, etc. Căci creşti- 
nismul este şi o disciplină: faci parte dintr'o 
Biserică, trebue să te supui unor anumite 
norme, pe cari ea ţi le impune. Nu trebuie 
să se facă vre-o confuzie între creştinismul 
de acum şi între forma lui dela început: idi- 
lică, sentimentală, poetică. Altceva e creşti- 
nismul acela de predicaţie lirică și pastorală 
a lui Isus Hristos, care, fără a lovi în pu- 
terile pe cari le întîlnia, clădia exclusiv pe 
sufletul omenesc, căruia nu-i dădea nici o 
dogmă, nu-i impunea nicio constituţie. 

Astăzi, dacă faci parte dintr'o Biserică, tre- 
buie să primeşti ce-ţi zice ea, chiar dacă ar 
fi să te supui unor norme neplăcute ţie. - 
` Dar pretutindeni întîlneşti creştini de aceş- 
tia falşi, cu pretenţia de-a fi foarte buni creş- 
tini, cari nu se spovedesc niciodată, cari nu 
ţi-ar putea răspunde nici la cele mai funda- 
mentale chestiuni asupra creştinismului, n'ar 
şti să spună nici de unde purcede Sfântul 

uh. 

Ce fel de creştin este acesta care la bise- 
rică nu merge, la orice întrebare asupra creș- 
ținismului rămâne nedumerit, cu preotul se 
întîlneşte numai la botez, la cununie şi la 
moarte? Fără îndoială, aici e vorba de o în- 
şelare de sine, la unii, iar, la alții de o pură 
şarlatanie. 

Pe lîngă aceasta creştinismul reprezintă şi 
o morală, şi aceasta e partea lui esenţială. 
Este religia celei mai desăvîrşite morale, pro- 
povăduirea celei mai desăviîrşite iertări şi celei 
mai complecte iubiri. 

Ce fel de creştin e acela care se conduce. 

numai de ură, care, dacă e catolic, nu vrea 
să audă de ortodox, iar, dacă e ortodox, nu 
vrea să ştie de catolic sau de luteran? Să-mi 
arăte cineva pe sfîntul ortodox care, ca pa- 
tron al acestei Biserici, a tras cu revolverul 
în toţi cei cari nu se închinau lui Dumnezeu 
la fel cu el. 

Verificarea creştinismului acestuia aparent 
se poate întîmpla să ducă uneori la rezultate 
foarte curioase, ca acelea la cari a ajuns 
Germania în ultimul timp. Eu nu spun că 
Evreii sînt oamenii cei mai buni: au şi ei 
destule păcate, pe cari şi le-au plătit, şi nu 
e mai puţin adevărat că liberalismul revolu- 
ționar german a făcut foarte mult rău Ger- 
maniei. O ţară nu poate trăi în aceste con- 
tinue zvicniri: ea are nevoie.de -o desvoltare 
înceată pentru elaborarea concepţiilor morale. 

Mişcarea hitleristă a fost făcută în numele 
lui Isus Hristos, care în Germania e repre- 
sintat de Biserica catolică şi de cea luterană, 
dar niciuna nu-i mulţumită de rezultatele la 
care s'a ajuns, niciuna nu se arată satisfă- 
cută de acest necontenit amestec al celor ce au 
făcut- mişcarea în lucruri care nu-i privesc 
pe ei. 

Este şi un alt caz mai aproape de noi: gu- 
vernul romîn a disolvat anume organizaţii 
germane turbulente din ţară. Eu sînt contra 
tuturor asociaţiilor acestora turbulente, ca şi 
contra sistemului de-a purta arme; dacă nu 
le ai, nu eşti tentat la tot felul de mişcări. 
- S'au dizolvat, prin urmare, acele asociații 
germane de cari vorbiam, iar, cînd au fost 
chemaţi conducătorii ca să li se anunţe acest 
lucru, s'a spus că vinovat e şeful lor biseri- 

cesc, episcopul săsesc dela Sibiiu, care s'a 
manifestat pentru linişte şi pace. 

Avem, aşa dar, şi la Germanii de aici de 
la noi, şeful Bisericii de o parte, iar credin- 
cioşii, luptătorii, de altă parte. In ce priveşte 
Germania, am văzut, regimul cel mai „creştin“ 
se loveşte tocmai de ambele Biserici. 

Avem, deci, de o parte acest creştinism, des- 
pre a cărui sinceritate am vorbit, şi, de altă 
parte, o înviere a păgînismului. 

In Germania se vorbeşte de revenirea la ve- 
chiul cult al lui Wotan şi de înlăturarea lui 
Isus. Cum în Germania unii vreau să învie pe 
Wotan, tot aşa la noi, d. Blaga dela Cluj vrea 
să se întoarcă la cultul lui Zalmozis. 

In ce mă priveşte, oricînd prefer acestor 
zei ai d-lui Blaga pe Hristosul strămoşi- 
lor miei. 

Se constată în societatea europeană de după 
războiu o aparență de păgînism, o concepție 
păgînă şi chiar o morală păgînă. 

Ce este acest păgînism ? Creştinii zic: păgîni 
tuturor acelora cari wau fost botezați. Pă- 
gîni sînt şi Siberienii şi Chinezii şi laponezii, 
dar, cînd zici: păgînism, te gîndeşti înainte de 
toate la păgînismul greco-roman, pe care unii 
căuta să-l învie, făcîndu-şi un ideal din efe- 
bul antic. 

Romanii, ca şi Chinezii, n'au avut un 
ideal religios: aveau doar un altar deschis 
tuturor zeilor cari ar fi dorit să între acolo. 
Imperiul cerea numai ca religiile celor supuşi 
să facă actul de închinare față de împărat. 
N'au fost prigoniţi creştinii datorită unei con- 
vingeri religioase a Romanilor. Imperiul ce- 
rea chiar evitarea scandalului spre care du- 

ceau creştinii; el pretindea numai ca aceștia 
să observe anumite norme în stat, să dove- 
dească respect faţă de Cesar, să se facă mä- 
car că aduc omagiul cuvenit împăratului. 

Cum fanatismul creştin ma voit să ţină 
socoteală de aceste forme şi cum, din potrivă, 
creştinii au început să lovească în păgînismul 
oficial, ajungînd pînă la punctul de a distruge 
chiar statuia împăratului, vă închipuiţi că 
lupta împotriva acestor răsvrătiţi n'a mai pu- 
tut fi înlăturată. 

Creştinismul de împotrivire contra societăţii 
romane, de la început, a dispărut. Sa în- 
cheiat fasa de tinereță a doctrinei: doctrina 
însăşi s'a deprins cu societatea şi nu mai cere 
acum ceea ce a cerut la început: sa maturi- 
zat, a început să aibă interesele ei, în legătură 
cu o anumită situație politică şi socială. S'a 
transformat în aşa fel acest creştinism dela 
început, încît la un moment dat a înlocuit el 
Roma în aşezămintele şi ierarhia ei. Papa, 
episcopii şi toate rosturile bisericeşti de azi 
reprezintă puterile Romei de altădată. Pe cînd 
în ortodoxism avem mult mai mult moştenirea 
magilor orientali, cu altarul închis, cu perde- 
lele care se trag şi apoi se dau înlături, spre 
a da impresia de ceva cît mai mistic, litur- 
ghia catolică se înfăţişează, roman, în vederea 
tuturor. 

Care este deosebirea dintre vremea noastră 
şi timpurile pentru care se poate vorbi de un 
adevărat creştinism ? 

Astăzi, d-ta ai petru corpul d-tale un ade- 
vărat cult. Il admiri, ţi se pare peste mä- 
“sură de frumos şi cauţi să-l faci din ce în ce 
mai frumos şi mai voinic. Creştinul ade- 

vărat are însă un fel de frică, un fel de ură. 
şi de silă pentru corpul său. In toată litera- 
tura medievală se vede despreţul acestui om 
din evul mediu pentru corp; peste tot întîlnim 
cuvinte aspre şi urîte pentru zdreanţa de 
trup, care trebuie să putrezească. Totul pen- 
tru suflet, nimic pentru acest înveliş pă- 
cătos, pe care trebuie să-l supui, în perma- 
nenţă, la tot felul de chinuri. Concepţie creş=. 
tină pe care eu n'o aprob, căci, dacă acest. 
corp e dat de Dumnezeu, nu e dat ca să ne ba- 
tem joc. dînsul, potrivit cu o concepție asia- 
tică, siriană. 

Noul păgînism nu refuză nimic corpului ;: 
lui, care este aşa de sacru, fiind aşa de fru- 
mos, lui trebue să-i dai orice: pentru el faci 
şi sacrificiul sufletului dumitale. Pe el îl oferi 
privirii altora, aşa cum fac în cel mai înalt 
grad aceia cari sînt stăpîniți de principiul 

nudist. 

Toți aceşti învietori ai păgînismului, toți 
aceşti îmbietori la spectacolul trupului lor gol 
îşi caută explicaţia şi îndreptăţirea în vechea 
Grecie, în acele exerciţii cu trupul gol ale- 
atleţilor şi ale efebilor antici. 

Dar să nu vă închipuiţi că goliciunea gre- 
cească era penfru ea însăşi, sau pentru tre- 
zirea, în chip artificial, a unor anume sen- 
timente în oameni blazaţi, în acele căzături. 
umane, de care sînt atîtea în vremea noastră. 

Atletul grec primia toate învăţăturile sănă- 
toase ale naturii şi le stăpînia ca un om cu; 
adevărat sănătos. Această goliciune grecească, . 
această iubire pentru exerciţiile fizice, toate 
sînt manifestații ale unui păgînism pe care 
nu-l mai putem învia, fiindcă ele sînt în legäãa- 
fură cu o puritate, pe care fimpurile noastre: 

no mai pof avea, cu un -ideal pe care fimpurile 
nu=] mai pof atinge. 

căuta originile păgînismului din epoca 
noastră, originile acestei schime stricătoare 
pentru sufletul nostru, acestui îndemn spre 
conrupție în vechea Grecie, înseamnă a aduce 
cea mai sîngeroasă ofensă elenismului. 


VII. SNOBISMUL 


Snobismul, acest interesant fenomen al vremii 
noastre, ar merita o încercare aproape ştiin- 
țifică. Fenomenul nu e cu totul nou, dar după 
războiu a ajuns să aibă o întindere pe care 
wa avut-o înainte. 

Cuvîntul snob e de origină engleză. Sno- 
bul e un om cu anumite pretenţii, care de 
cele mai multe ori întrec posibilitățile lui de 
satisfacere. 

Vom vedea cum mare parte din frămîntările 
timpurilor noastre aparţin acestei serii de ma- 
nifestări. Să ne ocupăm întîi de diplomați. 

Diplomaţia înainte era reprezentată de per- 
soane despre care nimeni nu ştia ce gîndesc. 
Cine ştia ce gîndeşte Bismarck? Aceasta s'a 
aflat abia după ce a plecat dela putere. Sau 
cine poate spune cea gîndit de fapt William 
Gladstone sau oricare alt diplomat dinainte 
de războiu ? 

Un diplomat era înainte de toate tăcerea 
cea mai absolută. Nici pînă azi nu se ştie 
exact ce-a vorbit Bismarck cu Napoleon al 
III-lea, înainte de războiul austro-prusian 
din 1866. 


Avem şi cazuri mai apropiate, hotărîri care 

ne privesc pe noi, Romînii, şi pe care nu le 
cunoaştem nici pînă acum. 

Inainte de războiul din 1877, noi bănuiam, iar 
singur Mihail Kogălniceanu ştia foarte sigur, că 
Rusia, care pierduse Basarabia-de-jos în urma 
tratatului dela Paris, încheiat după războiul 
Crimeii, vrea neapărat să recapete cele trei 
judeţe basarabene. 

Războiul era să se poarte în vecinătate şi 
noi era să avem avantagii sau desavantagii, 
după cum va fi biruinţa. Turcii ne invitau 
să luptăm alături de ei, iar Ruşii ne poftiau, 
nu la o colaborare, pe care o despreţuiau la 
început, dar să li deschidem drumul de tre- 
cere prin ţara noastră. 

In aceste împrejurări, Carol l-iu l-a trimis 
pe lon Brătianu la Livadia, unde, din cauza 
unei clime mai plăcute, se retrăgea Țarul. 

Ce-a vorbit atunci Brătianu cu Ruşii, noi 
bănuim, dar nicio lămurire precisă pentru 
această chestiune n'o avem, nici în arhivele 
Ministeriului de Externe. 

Dar, la 1876, în Decembre, s'a mai întîm- 
plat un lucru. Pe lîngă Rusia şi Turcia, în 
chestia Orientului era interesată Austro-Un- 
garia condusă de Andrassy. Andrassy ni-a 
dat anumite asigurări, dacă nu vom merge cu 
Ruşii, dar niciodată nu sa cunoscut actul 
încheiat în 1876. 

Diplomatul de azi e agitat, călător, guraliv. 
Inainte, tratatele care se încheiau erau ţinute 
secret, acum se spun lucrurile încă înainte 
de-a se încheia actele. 

Planuri ?! Diplomatul cel mai bun e acela 
cari are oarecari vederi, dar nu şi planuri 
fixate dinainte. Nu poţi sili realitatea să între 

în planul d-tale. Lucrurile astăzi sunt așa, 
iar omul cuminte la fiecare pas trebuie să se 
întrebe în ce fel se va orienta în cutare mo- 
mnt. Adevăratul diplomat se va feri de ideie 
prea generale, îşi va scoate direcţiile din rea- 
litate şi va căuta să fie potrivite împrejură- 
rilor actuale. Un bun om de Stat va avea 
datoria să vadă care e valul ce se ridică în 
fața luntrii sale şi nu va lăsa să se înece 
luntrea statului, pentru a păstra anume linii, 
după formule ce nu se mai potrivesc cu mo- 
mentul. 

Diplomaţia de astăzi nu se mai face prin 
diplomaţi pentru state; din nenorocire, lucrul 
de căpetenie a ajuns a fi diplomatul însuşi. 

Toată această întrebuințare de mijloace ex- 
terne nepotrivite, pentru a înălța o persoană, 
fac parte din marele snobism actual. 

Afitudini, — iată ce prezintă dictatorul care 
se crede dator în fiecare moment cu un gest 
sau cu o scenă, scriitorul, artistul care sacri- 
fică aparenţei interesante şi opera şi viața 
sa. Paroisfre, a părea, al lui Montaigne e lozin- 
ca, unor vremuri de impostori şi de naivi. 

Snobismul nu-i un lucru cu desăvîrşire ve- 
chiu. Sînt ţări în Europa: Franţa profund 
onestă în ce face, chiar şi (Germania, care 
nu-l cunoşteau în timpurile dinainte de răz- 
boiu. Aproape fiecare dintre noi ştie cît de 
modest trăia Goethe în odăița lui simplă dela 
"Weimar.  Vorbia cu toată lumea, despreţuia 
orice mijloc de-a impune. Viaţa de odinioară 
a oamenilor celor mai ridicaţi, a creatorilor 
celor mai de samă era de o simplicitate admi- 
rabilă.  Corespondenţa lor e o minune de 
sinceritate. 


N. Iorga 9 

In Anglia, dacă Thackeray a scris „Cartea 
snobilor“ şi „Bîlciul vanităţilor“, trebuie ştiut 
că el a avut ca punct de plecare.un altfel de 
snobism decît cel din vremea noastră. Cu- 
noscîndu-i mai bine pe Englezi, îți dai sama 
că la ei snobismul este mai mult un fel de 
coajă, care poate fi uşor înlăturată. Este în 
Anglia un fel de obligată ipocrizie protestantă 
specială, după cum anglicanismul însuşi este 
o ipocrizie: protestantism cu liturghie şi forme 
catolice. 

Intre snobismul dinainte de războiu, legat de 
un popor, de pracficele exferioare, din anume 
ţară, între acest snobism, care nu era peste 
măsură de răspîndit şi care totuşi lovia gustul 
rafinat al lui Thackeray, şi snobismul de azi, 
care indignează tot ce-i mai bun şi mai adînc în 
noi, fiind un confinuu mijloc de usurpafie, este 
foarte mare deosebire. 

Dacă ar fi să căutăm snobi printre Romani, 
nu ni-ar fi imposibil de găsit. Cesar, cu toate 
însuşirile lui geniale, a fost şi un snob. Co- 
borîrea lui din zeița Venus şi atîtea alte pre- 
tenţii ni-l prezintă ca atare. 

Un snob vestit a fost şi Cicerone, cu dis- 
cursurile cari aveau drept scop să=i fixeze fi= 
gura. Precum, în vechea Eladă, un celebru 
snob a fost Alcibiade. 

Snobismul acesta, care se întîlneşte la aris- 
tocraţia din antichitate, n'a fost cunoscut în. 
evul mediu, acest admirabil ev mediu, cu oa- 
meni de o simplicitate şi o sinceritate care 
nu admiteau forma goală. Jirecek, istoricul 
ceh, spunea că în evul mediu nu sa scris. 
nimic care să nu intereseze. Şi aceasta fiindcă. 
el trăia în adevăr. 

In epoca modernă, pînă la acea Anglie a 

secolului al XVIII-lea, snobismul nu exista. 

Şi de-odată îl vedem apărînd într'o- formă 
deosebit de periculoasă în era nostră: diplo- 
“maţi cari vorbesc despre lucruri pe cari nu 
le cunosc şi nu le pot face, scriitori cari-şi 
atribue tot felul de boli mintale, pe care nu 
le au şi vicii cari se adaugă la toate scrân- 
telile epocii. 

Aceasfa pentru că trăim într'o epocă de aven= 
fură şi de improvizație. Dacă omul sar ridica 
pe înceata scară firească, dacă ar veni sus pe 
căile naturale, atunci n'ar avea nevoie de mij- 
loace artificiale din afară, de acel fals „pres- 
tigiu“, care-i una cu snobismul şi fără de care 
nu se poate impune. 

Primejdia vine din faptul că, dacă şi în tre- 
cut erau snobi, numărul lor era restrîns, iar 
de jur împrejur o societate care muncia serios 
şi solidar. Acum o mică insulă de oameni 
„cari muncesc astfel sunt pierduţi într'o socie= 
fafe de snobi. 

Societatea de azi nu se va însănătoşi pînă 
cînd toate aceste mijloace artificiale nu vor 
fi înlăturate şi pînă ce munca modestă, fi- 
rească, nu va ocupa locul ce-i este usurpat 
în acest „bilciu al vanităţilor“, 


VIII. BOLŞEVISMUL NEGATIV 


In lecţia de astăzi vom rămînea tot la partea 
aceasta de critică a elementelor rele din socie- 
tatea de după războiu, rămînînd ca în citeva 
lecţii viitoare să încercăm a arăta ceiace a 
rămas de folos în umanitatea actuală, lucru- 
rile acestea bune cari se formează şi sînt 
încă nelămurite. 

Inainte de-a trece la subiectul conferinţii 
de azi, vreau să vă aduc înainte una din cele 
mai evidente şi mai caracteristice rătăciri ale 
vremii noastre, lipsită de echilibru. 

E vorba de afirmaţiile, absolut bolşevice, 
ale răposatului Paul Zarifopol, care cerea în- 
lăturarea întregii moşteniri greceşti, spunînd 
că Grecii au stricat spiritele omenirii intro- 
ducînd : logică, unitate, consecvență, tot ele- 
mente cari nu ni trebuie. 

Dar, cu voie sau fără voie, noi sîntem în 
legătură cu lumea aceasta grecească. Să nu 
se supere nimeni, dar Grecii au creat şi în 
domeniul cugetării şi în domeniul artei şi al 
vieţii anumite lucruri care au trecut din 
generație în generaţie şi s'au încorporat în noi, 
fără a ne lăsa posibilitatea să ne desfacem 
de ele. 

Își închipuie cineva că omul este ceva care 
se schimbă cum vrea. Nu, în fiecare dintre 
noi trăeşte atîta şi atîta din tot ce aparţinea 
generaţiilor înaintaşe. Din moment ce această 
cugetare greacă s'a coborit în noi, din me- 
ment ce ea s'a încorporat, cum am spus, în 
viaţa mai multor generaţii, nu poți să mai 
ieşi dintr'însa. 

Tot aşa omenirea a trăit atita vreme în 
creștinism, încît nu se mai poate desface din 
el, precum şi creştinismul, atunci cînd a apă- 
rut, nu s'a putut lepăda de păgănism, ci a 
primit atîtea elemente dela el: sfinţii sînt în 
cea mai mare parte zeii din antichitate. 

Prin urmare, nu ne putem lepăda de moş- 
tenirea trecutului, nu ne putem alătura bolşe- 
vismului acelora cari vreau să înlăture toate 
elementele create de Greci. Fără acestea ce 

ni-ar mai rămînea decît ceva ca ţopăirea dan- 
ţurilor negre din zilele noastre, acordurile 
frînte care.le întovărășesc, şi ce deosebire e 
între acestea şi eleganța menuetelor din se- 
colul al XVIII-lea ! $ 

Sint manifestații cari trebuesc criticate cu 
severitate şi curaj. Există o adevărată bandă, 
în toată Europa, formată din oameni cari 
pretind că aduc tot felul de noutăţi şi cari, în 
transformările ce pretind că le aduc, lucrează, 
fără a-şi da samă, tot cu elemente vechi, căci 
a zice: pu unde sa zis da nu înseamnă să 
crezi. 

După introducerea aceasta venim la su- 
biect. 

In evul mediu, care reprezintă atîta viaţă 
umană, domnia nu: numai despreţul pentru 
corp, dar o adevărată ură SI de dînsul. 

Iată, în cutare tratat al lui Philippe de Mé- 
zitres, nu numai că textul e îndreptat îm- 
potriva acestui corp nenorocit, ce trebue dus 
răpede spre mormînt, dar autorul a crezut că 
trebuie să adauge şi o notă pe marginea ma- 
nuscriptu lui, prin care se cată a se înspăimînta 
şi mai mult această biată fiinţă fizică, pe care 
o menești viermilor. i 


IX. DIVINIZAREA CĂRNII 


Norocul omenirii a fost că practica vieţii 
era una şi teoria era alta; altfel cine ştie ce 
s'ar fi întâmplat cu dînsa ! 

Contra acestei condamnabile convenţii se 

ridică azi divinisarea cărnii din care sîntem fă= 
cufi, cu concepţia nouă asupra priorităţii atle- 
tismului. Gazetele sînt pe cale de-a deveni 
organe exclusive pentru sport. Oamenii spor- 
tivi, atleţii sînt singurii inşi, cari, fără să fi 
fost la guvern, fără să fi ţinut vre-un discurs 
şi fără să fi omorît pe cineva, pot totuşi să 
figureze în jurnale, şi să devină astfel celebri, 
impuindu-se atenţiei publice. Și atunci e ispitit 
cineva să pună în legătură evul mediu cu tim- 
purile noastre şi să constate, cu bucurie, că 
am scăpat de ceea ce era încătuşare atunci, 
că ne-am liberat de legăturile acestea ale tre- 
cutului şi că putem trăi o viaţă viguroasă şi 
fericită. 

Dar atletismul acesta, impunerea prin anu- 
mite însuşiri fizice, nu e un lucru cu totul 
nou. Și în evul mediu, cu toată acea ură 
cumplită a cărnii cu miros de putregaiu, totuşi 
corpu-şi avea drepturile sale; altfel, dacă ome- 
nirea ar fi trăit aşa cum cred unii, s'ar fi stins 
de mult. Exagerările de acest fel trebuie în- 
lăturate, cum, în istoria Românilor, întîlneşti 
jălanii nesfîrşite cu privire la suferințile îna- 
intaşilor noştri în timpul Fanarioţilor sau cu 
privire la nenorocirile abătute asupra Româ- 
nilor din teritoriile ocupate de străini: e foarte 
probabil că n'am mai putea fi noi astăzi, 
dacă naţia ar. fi suferit şi răbdat atîta cît se 
spune. 

V'am zugrăvit evul mediu cum iese din 
cărți, îl vom vedea acuma aşa cum era în 
realitate. 

Fiinţa omenească nu e perfect unitară, cum 
îşi închipuie teoria: în ea se luptă două forţe. 
Presenţa unei forme şi a unei tendințe pre- 
supune neapărat prezența unei alte forme şi 
unei alte tendinţe. 

Nici cînd omenirea nu sa bătut mai mult 
ca în evul mediu; numai cît e mare deosebire 
între războiul de atunci, dat în condițiuni 
atletice şi cel de azi, în care primează forţele 
mecanice, în care, indiferent de eşti voinic sau 
nu, de eşti viteaz sau fricos, vei sta în ace- 
leaşi tranşee şi vei aştepta să te distrugă ace- 
leaşi bombe, care nu aleg între ostaşi buni şi 
ostaşi răi, între tari şi slabi. 

Evul mediu nu cerea războaie în fiecare 
moment, dar oferia atîtea ocazii de-a se în- 
căiera lumea, încît, atară de ţărani, cari, nefă- 
când parte din feudalitate, nu mergeau la 
luptă, toată cealaltă lume medievală era într'o 
permanentă ciocnire. , 

Dar, cum am văzut, condițiile de luptă di- 
feriau mult de cele de azi, pericolul nu era 
acelaşi pentru toți. Războiul . desgustător şi 
absurd din vremea noastră, în care nu mai 
este nimic din vitejia și voinicia de odinioară, 
acesta nu exista în evul mediu. Bunul cavaler 
era idealul omului din vremea aceea. 

Dar, revenind la antichitate, pe care pre- 
tindem a o imita, era atunci o armonie între 
deosebitele feluri de manifestare a aceluiaşi 
om, o potrivire între idealul fizic şi cel moral, 
care lipseşte exhibiţiilor brutale de astăzi. An- 
tichitatea n'a admis fărîmițarea omului în bu- 
căţi, ci a trăit cu idealul omului complect. 
Cum, de altfel, şi bunul cavaler din evul mediu 
nu era atletul din zilele noastre, ci poseda, 
pe lângă însuşiri fizice deosebite, şi un înalt 
fond moral. Se unia deci vînjoşia, capaci- 
tatea de-a învinge pe adversar cu cele mai 
preţioase daruri sufleteşti. 

Da, bunul cavaler în Franţa era un om cu 
desăvîrşire moral. loan-cel-Bun, rege francez 

din secolul al XIV-lea, a dat una din cele 
mai frumoase dovezi de ceeace înseamnă însu- 
şirea aceasta a sufletului. 

S'a luptat cu Englesii în războiul de o sută 
de ani, a fost prins şi dus la Londra în în- 
chisoare. Ai lui au rămas acasă, şi înlocui- 
torul, viitorul Carol al V-lea cel Inţelept, a 
încheiat cu Anglia tratatul dela Brétigny, prin 
care loan trebuia să fie pus în libertate de 
către Eduard al III-lea, regele englez, dar, din 
moment ce tratatul, prea păgubitor pentru 
Francesi, nu putea fi primit, bunul cavaler 
s'a întors la ja: şi a murit în închisoare. 
Un om de onoare nu-şi putea călca un cuvînt 
dat; nu putea fi mincinos un cavaler din 
evul mediu. 

Dar au trecut vre-o două sute de ani. 
Francisc l-iu, rege frances, are ca adversar 
pe Carol Quintul, rege spaniol şi Impărat al 
Germaniei. Se dă lupta dela Pavia, în care 
Francisc e prins şi închis la Madrid. 

După mai multe încercări, se încheie pacea 
dezastroasă prin care Franţa pierde Burgundia 
şi Francisc [iu e pus în libertate cu condiţia 
să dea Împăratului tot ce cuprindea acel tratat. 
Dar întors în ţară, el nu se mai gândeşte 
să-şi ţină cuvîntul, să se întoarcă înapoi la 
închisoare. Deosebirea e evidentă, cînd apro- 
piem aceste două cazuri: bunul cavaler din 
evul mediu, care se întoarce să moară în în- 
chisoare, pentru a nu-şi călca cuvîntul dat şi 
regele modern, oare chibzueşte dacă un lucru 
îi vine la socoteală sau nu-şi păcăleşte adver- 
sarii, cum poate mai bine. 

Dar avem şi un alt caz de dovedirea vite- 
jiei celei mai desăvîrşite. In bătălia dela 
Crécy se afla în tabăra franceză şi regele 

loan al Boemiei, care, orb fiind, şi-a legat 
calul de al unui cavaler şi a căzut luptînd 
pentru causa de care se simția legat. ` 

şi aici ca şi în antichitate, unde orice 
manifestare de vigoare fizică făcea parte din- 
trun crez moral uman, de care erau legate şi 
arta şi literatura şi orice fel de manitestare 
umană : toate se ţineau împreună ca elementele 
dintun cristal. 

Atletismul din zilele noastre îşi poate avea 
explicaţia în aceea că e ca o ieşire din închi- 
soarea impusă de epoca modernă în care fe- 
nomenul dominant a fost acela al monarhiei: 
State mari, monarhi absoluţi, cu funcţionari 
peste tot, pe când evul mediu a fost o epocă 
fără funcţionari, o epocă de delegaţie, în care 
autoritatea o aveai numai pentru un anume 
moment — şi noi putem înțelege. aceasta cu ; 
atît mai uşor, cu cît am avut aşa ceva odi- 
nioară : podurile, bisericile şi alte creaţiuni 
au fost ridicate prin delegaţi cari lucrau mai 
iute ca azi cu funcţionarii permanenți. 

Venise, zic, epoca modernă cu monarhii ei 
absoluţi, cu funcţionarii permanenţi, cu şcoli 
de impunere şi supunere aceleaşi pentru toată 
lumea. $ 

Işi închipuie cineva că şi evul mediu a avut 
şcoli ca acestea moderne, dar fără îndoială se 
înşeală. Atunci fiecare avea şcoala pe care 
o doria. Erau admirabile Universitățile me- 
dievale în care te duceai pentru plăcerea de 
a asculta pe cutare profesor, iar, dacă el 
trecea în alt oraş, îl urmau toţi studenţii; se 
întâmpla ca acesta să plece cu toții cei cari 
erau legaţi de el. In ce priveşte şcoala pri- 
mară, ea e opera revoluţiei franceze: înainte 
preotul dela biserică te învăţa doar să scrii, 

să ceteşti şi să te rogi lui Dumnezeu; şcoala 
primară de Stat e un lucru foarte recent. 

Epoca modernă a creat însă şcoala nouă, 
care se chiamă colegiu: colegiul 'iesuit sau 
cel protestant, care a luat naştere în Ger- 
mania. Şcoală de greceşte, de latineşte, mai 
ales de latineşte, în care se învăţa şi ceva 
istorie ; ştiinţele, fireşte, nu. : 

Nicio legătură cu viața nu aveau aceste 
colegii, care au înlocuit orice fel de învăţă- 
mînt: o nouă umanitate a fost fabricată de ele. 

Cine vrea să vadă ce era un colegiu în 
epoca modernă, să cetească Dialogurile lui 
Erasm din Rotterdam, om de tot hazul, care, 
chinuit veşnic de dorinţa libertăţii, se ridică 
în contra tuturor formelor care nu-i ziceau 
nimica, şi între altele contra acestui colegiu. 

E, deci, şcoala în afară de viaţă, în atară 
de mișcare, şcoala care te învaţă să nu ţii 
socoteală de nimic ce e dincolo de casta cultă; 
ea duce la o şco/arisare formală a omenirii. 
De aici a ieşit o umanitate scăzută, lipsită de 
energie şi de entusiasm, o umanitate foarte 
convenabilă, desigur, dar fără originalitate, 
fără putinţa de a acţiona, de a reacţiona, o 
umanitate împuţinată şi strâmbată. 

Prin revoluţia franceză, şi şcoala a fost 
schimbată, dar nu s'a făcut întoarcerea la 
şcoala vie, la echilibrul dintre elementele fi- 
zice şi cele morale, la deprinderea cu acti- 
vitatea proprie, la putinţa de a fi fiecare aşa 
cum îi cere ființa sa însăşi; nu s'a căutat în- 
lăturarea creării tipurilor comune. 

Reforma revoluţiei a creat şcoala primară ; 
reforma lui Napoleon a ereat Universitatea. 

Am spus că Universitatea medievală era 
o şcoală de cugetare personală la care venia 

studentul numai dacă îi plăcea cugetarea pro- 
fesorului. Astăzi, graţie urmărilor refacerii 
napoleoniene, Universitatea este o şcolă de spe- 
cialităţi : şcoală de drept, de medicină, de filo- 
sofie, de istorie, de ştiinţe, de geodesie chiar, 
şi acestea toate legate împreună fără niciun fel 
de spirit comun. 

Şi aceste creațiuni şi refaceri au un scop 
-care nu e în societate, ci pesfe ea şi poate 
chiar împofriva ei. 

Omul din evul mediu era pregătit pentru o 
viață spontanee. Omul din epoca modernă 
era crescut cu deprinderea de-a fi un bun 
supus al guvernului său. 

Când a venit însă sistemul şcolii lui Na- 
poleon, s'a creat tipul omului abstract, în afară 
-de orice tradiţie şi de orice împrejurări în care 
ar avea de trăit, omul care ştie dinainte unde 
va fi aşezat, ce gesturi va face în fiece mo- 
ment, omul pentru care neprevăzutul n'are 
nicio importanţă. 

singură ţară a scăpat de acest blăstăm 
-al şcolii unice, şi aceasta e America. Acolo 
veniau oameni din toate părţile şi nu erau 
-crescuți pentru a fi buni supuşi ai preşedin- 
telui, ci pentru a fi capabili de-a scoate la 
iveală toate bogăţiile ascunse ale ţării imense. 
Omul ajungea pregătit pentru a face bine tot 
-ce 1 se va cere în viaţă. 

Idealul educaţiei e să desvolți ceea ce există 
-ca inclinație în om şi să nu încerci a-i da 
însuşiri ce nu se găsesc, ca punct de plecare, 
în însăşi fiinţa lui. 

Secolul al XIX-lea n'a făcut aşa, şi Europa 
-s'a găsit astfel cu mâinile legate față de o 
Americă vie şi atît de bine preparată. 

S'a întâmplat apoi războiul cel mare, care 

a fost unul din cele mai teribile examene 
pe care omenirea le-a dat vre-odată. 

Se crede, de obiceiu, că biruința ultimă 
atîrnă de pregătirea tehnică; biruie cine are 
pregătirea mai bună. De fapt, ceea ce birue 
întotdeauna e fondul moral. Națiunea biruită 
e aceia care se lasă, care crede că nu poate 
merge mai departe. 

Războiul cel mare a dat experiența totale: 
inutilități a educaţiei dinainte, a şcolii seco- 
lului al XIX-lea. La acest examen ea a su- 
ferit cea mai cruntă călcare. Diplomaţii cei. 
mai isteți au căzut la fund, dovedindu-se că. 
nu pot stăpîni împrejurările, generalii cari 
ieşiseră cei mai bine la şcoala de războiu s'au 
dovedit cei mai puţin pricepuţi la luptă, pe 
cînd soldații improvizați au dat dovadă de- 
însuşiri pînă atunci nebănuite. Cum, de alt- 
minteri, şi înainte, în războiul din Africa-de- 
Sud, între Buri şi Englezi, cu toate că nici- 
un Bur nu învățase la şcoală să se bată, în- 
vățaţii generali wau avut atîta vreme niciun 
succes împotriva lor. 

Şi atunci omenirea a început să se întrebe: 
dacă nu trebuie creat un alt tip de om: 
dacă nu e mai bine să se întoarcă la cultul: 
puterii fisice, la o trezire a sălbătăciei şi a. 
barbariei din el, cu care sar realiza poate- 
mai uşor lucruri ce nau putut fi realisate 
altfel. 

Mulţi cred că pe această cale urmează exem- 
plul de Englesi şi de Americani, ca şi de- 
vechii Greci. Dar, pe cînd la Greci avem a 
face cu o inegalabilă armonie, la Anglo-Sa- 
xoni mişcarea sportivă nu e un lucru prea 
vechiu.  Deschizind „Enciclopedia Englesă“ 

ia cuvîntul sport, eşti trimis la „atletism“, care 
în Anglia e un lucru tîrziu, din al treilea sau 
al patrulea deceniu al secolului al XIX-lea. 
In ce priveşte America, acolo sportul e de 
după 1850. Vedeţi, prin urmare, că, vestitele 
echipe dela Oxford şi Cambridge mau nici o 
sută de ani. 

„Sport“ exista le Englesi şi înainte, dar în- 
semna desfăşurarea puterilor fisice pentru plă- 
cerea d-tale, nu pentru a întrece pe alții. 
Sport era: pescuitul, înotul, vînătoarea, etc. 
Insuși cuvîntul sport vine dela plăcerea ce-o 
simțiau în desfăşurarea forţelor fisice, nu de 
la chinuirea la care e supus corpul în sportul 
din zilele noastre. 

Scoasă din închisoarea teribilă, de care am 
vorbit, omenirea a luat cîmpii, sa aruncat 
turbată în această mișcare de sălbătăcie şi 
asprime. 

Şi toate aceste strimbături Şi, sucituri, toate 
sporturile acestea de bicicletă şi automobil nu 
plătesc mult nici supt raportul fisic, fiind o 
constrîngere violentă a corpului, ceea ce se 
întoarce în rîndul înttiu împotriva corpului. 
Nu trăiește mai mult unul din circ ;, dimpo- 
trivă, un medic spaniol spunea că ni omorîm 
sistemul circulator prin zvîcniturile acestea 
continui, ni îmbătrînim arterele înainte de 
vreme. 

Dacă introducem un spor în exerciţiile fi- 
sice, trebue ca şi în domeniul moral să adă- 
gim ceva. Şi, oricât ar protesta cîte un fi- 
losof paradoxal, e sigur că pînă acum ome- 
nirea n'a găsit nimic mai bun decît acea ar- 
monie a Grecilor, care întăreşte, de sigar dar 
şi înălță. 

X. LITERATURA INDIVIDUALISTĂ 


Da, o operă literară bună e acea, care 
poate găsi râsunet în alții, precum un artist 
nu poate fi acela, care face lucruri pe care 
le înţelege numai el. Orice prezintare de lite- 
ratură sau de artă este un act social, prin 
urmare trebuie să aibă ceva comun întregii 
societăți. 

Astfel în zădar se susține azi că „ambiția 
de-a aşeza ideile în piramidă e preistorică“, 
sau că „sistematismul grecesc aparţine copi- 
lăriei gîndirii“, sau, că „himera unității şi-a 
pierdut farmecul şi creditul absolut de altă 
dată“. 

Ca să ne înțelegem e necesar ca fiecare om 
să cunoască şi ce e în capul celor din jurul 
lui. Aceasta nu înseamnă că, dacă ai vrea 
să scrii versuri, un roman sau o piesă de 
teatru, ar trebui să te duci la fiecare şi să-l 
întrebi ce crede despre subiectul ce ţi l-ai 
ales. Din fericire oamenii au ceva comun înfre 
ei. Pe lîngă aceasta, pentru partea care nue 
comună se recurge la convenție şi se primeşte 
un mijloc artificial prin care ne putem înţelege 
mai bine cu semenii noştri. Prin această con- 
venție comuniunea omenească în care trăim 
ajunge a fi mai desăvirşită. 

Există convenţie, de altfel, în toate: în 
politică, precum şi în teatru, în literatură, în 
artă, în viaţa de familie şi în cea socială. 
Cînd calci convenţia în viaţa de familie, se 
poate întîmpla să iasă ca în cutare piesă a lui 
Ibsen, în care tovarăşii de viaţă pleacă unul 
într'o parte, altul în alta. j 


+ 

De sigur că sînt forme care se duc şi e 
bine că se duc: mo să îmbrăcăm doar veş- 
mîntul tuturor morților de odinioară ! 

Dar, în ceea ce unora li se parea fi 
numai formă, e adesea o necesitate a sufle- 
tului omenesc. 

lată, nu se poate crede că un burghez din 
evul mediu a făcut şcoală de iniţiare în filo- 
sofia greacă sau că a trecut prin şcoala de 
retorică ateniană, şi totuş în ce au scris aceşti 
simpli şi sinceri medievali există o unitate, o 
armonie, o cauzalitate, tot elemente de care 
ni se recomandă să ne scuturăm ca de urme 
de preistorie. De la sine omul a mers către 
lucruri pe care, dacă Grecii le-au codificat, 
nu înseamnă că le-au şi inventat. 

Cum gimnastica suedesă codificată nu face 
decît să imite gesturile cele mai naturale ale 
omului, spre folosul şi sănătatea  orişicui, 
tot aşa Grecii n'au făcut decît să codifice un 
bun comun uman, să îmbrace cu anume norme 
ceea ce e imanent în sufletul omenesc. 


Dela această introducere putem trece la su- 
biectul conterenţei de astăzi, la literatură, în 
forma pe care ea o îmbracă după războiu, 

De cînd friîul adevăratei critici lipseşte, de 
cînd nu se mai simte nicio autoritate, de cînd 
ridicolul nu mai e pedepsit, a început să se 
manifeste o literatură deșănțată, pe care, după. 
războiu, o întîlnim oriunde. 

Exemplele la care voiu recurge vor fi luate: 
din literatura romănească. 

Dacă literatura romănească ar fi tradițională, 
şi tradiție înseamnă: lucruri verificate, lu- 
cruri care te ajută să nu greşeşti, dacă ea ar 
fi în legătură cu trecutul nostru, dacă ar fi 

numai românească, atunci ar fi bine să-mi 
caut exemplele aiurea. 

Dar ea n'a resistat valului de nebunie care 
a cuprins literatura universală, căci noi imităm 
cu foarte mare plăcere şi lucruri bune şi lu- 
cruri mai puţin bune. 

Aşa încît şi această imitație obişnuită în 
literatura românească o face caracteristică 
pentru fenomene generale; deci cu oarecare 
întîrziere, literatura noastră de după războiu 
represintă aceleaşi tendinţe ca literatura nouă 
de ori unde. 

E drept că, în momentul de faţă, literatura 
europeană se întoarce puţin către lucruri pe 
care Zarifopol voia să le suprime; şi se în- 
toarce pentru anume motive. Lumea a cetit 
poesii, romane, nuvele pretinzînd că le-a în- 
teles, ceea ce, de tapt, nu se poate. Dar această 
ipocrizie, ca oricare alta, oboseşte dela un 
timp, după cum oboseşte dela un timp şi 
continua silință de-a ieşi din normal, pentru 
a gusta literatura anormală. 

Şi, atunci, dela o vreme se produce pă- 
răsirea poeţilor şi scriitorilor scrintiți. Cetitorul 
îşi dă samă că un grup de nebuni nu merită 
să meargă pe urmelor lor o întreagă uma- 
nitate sănătoasă. 

Cînd poeţii romantici, atît de populari 
odată, nu mai erau cetiți, cînd romanul de 
analiză ne înebunia cu toate acele cercetări 
rare asupra sufletului omenesc, căci ce expe- 
riență poate avea un tînăr de douăzeci ani 
pentru a analiza sufletele celor din jurul său, 
între oamenii, cari măcar ştiu scrie, cari au 
stil, a apărut în Franţa de odată d. Panait 
Istrati, idolul unui anume tineret de acum 
-cîțiva ani. Unde nu era cetită „Kira Kiralina“ ? 

Tot felul de aventuri de prin Brăila ca şi 
de prin Bagdad, sau din alte părți, pe unde 
a fost sau nu autorul. Faima i-a mers pînă 
în Spania, pînă în America. Astăzi ea se 
restrînge necontenit. Literatura aceasta arti- 
ficială îşi are însă pedeapsa în ea însăşi: 
unei literaturi de emoție şi de interes trecător 
îi trece marea vogă. 

Din această literatură se desface, totuşi, 
ceva de caracter general. 

E vorba de pretenţia scriitorului de a se 
desface de publicul său, de-a spune tot ce 
crede şi ce ştie el, fără a avea conştiinţa că 
face un act social. Şi omul e ticălos: cu cît 
te pleci mai mult în faţa lui, cu atît te pre- 
ţuieşte mai puţin, iar, dacă vii cu tot felul de 
pretenţii de singularizare, dacă le prezinţi în- 
trun chip cît se poate mai sfidător, atunci 
găseşti credincioşi şi chiar fanatici. 

Avem deci şi o literatură pe care cei ce o 
scriu pretind s'o impună societății, literatură 
care nu adună ceea ce există în sufletele 
noastre, nu dă expresie estetică și literară 
aspirațiilor noastre. 

Dar scopul unei literaturi e acesta. Cînd 
cetim, de foarte multe ori, ne căutăm pe noi. 
Găsim scuze pentru păcate pe care altfel nu 
ni le-am putea ierta, găsim exemple ce ne 
susțin în lupta noastră, găsim îndemnuri, cum 
găsim mâîngiieri. 

Şcoala aceasta nouă, însă, ţine a se izola, a 
avea față de societate numai /egăfuri de sur= 
prindere, a fermeca numai prin însuşiri de ra= 
lifafe a formei, 

O astfel de literatură ajunge să nu mai aibă 
niciun fel de scrupul, de decență; ea calcă 

în picioare orice legătură cu buna cuviinţă, 
cum rupe tot ce ar uni-o cu trecutul. 

Scriitorul frebuie să fie original, dar nu trebuie 
să îndrăznească a fi autonom, căci nu poate fi 
astfel niciodată. Nu exisfă niciun om care să 
frăiască numai din el şi numai pentru el. Cel 
mai mare egoist va folosi societăţii în care 
trăieşte, şi fără voia lui. Originalul cel mat 
dirz e sclavul acelora cari frăiesc în el. Meş- 
teşugul e să ştii da drumul, în momentul po- 
trivit, acelora dintre strămoşi cari ţi-ar putea 
folosi atunci. 

Apoi, lumea din jurul nostru ne influ- 
ențează. INu exisfă capodopere plutind în vid. 
Este ceva inexplicabil care ne încunjură şi 
ne leagă cu toţi cei pe cari-i vrem şi cu atîția 
pe cari nu-i vrem. 

Poefii vechii prezinfau nafura, opera lor era 
după o inspiraţie a ei; poeţii noi au pretenţia 
de-a-i prezinta sensul misfic. Socotesc că sînt 
liberi să ia elemente din orice parte a naturii 
şi să le transpun aiurea. 

Ei caută a jongla cu elementele naturii, pe 
care o dezarticulează, crezînd că pot ei crea 
o lume nouă. Ar fi întemeietori ai unei lumi 
ce nu există. lar în această prezintare a unei 
naturi care nu există, în acest amestec al tu- 
turor elementelor desfăcute din legătura lor, 
ei caută a pune o însuflețire misterioasă. Ar 
fi o religie nouă, un fel de panteism, care 
animă toate aceste lucruri. 

Dar acesta nu e un fenomen nou; cunoaştem 
vechiul misticism de iubire şi caritate al Sfîn- 
tului Francisc, care plingea de mila tuturor 
dobitoacelor şi însufleţia toate lucrurile neîn- 
sufleţite. 

Şi să mi se dea voie să prefer acest mis- 


147 


ticism, care întăreşte, întinereşte, misticis- 
mului; distrugător din vremea noastră, capabil 
de-a da porniri barbare unui suflet pervertit. 

Misticismul noilor poeţi pretinde că resolvă 
antagonismul dintre bine şi rău, dintre frumos 
şi urît. O anume unitate ar fi de-asupra dua- 
lismului nostru. Dar aceasta nu înseamnă 
decît a reveni la cele mai vechi tradiţii ale 
creştinismului, în care a trecut doctrina dua- 
listă, persană, cu Ahriman şi Ormuzd. 

Dezordinea mentală, uriciunea simţirii se 
ascund însă adesea supt ploaia de stele a com- 
paraţiilor. Dar o poesie trebuie să aibă o 
unitate de gîndire, să fie manifestarea unui 
singur sentiment. Acesfea nu sînf sfafari şi cri- 
fice, E desvăluirea fundamentului însuşi al lacru- 
zilorcare nu se poafe schimba. Comparaţia se cere 
a fi şi ea deci unică, desfăşurată pe liniile ei 
fireşti, cum ne-am deprins cu ea dela început. 
Dar a face să treacă prin fața noastră ne- 
sfîrşite imagini disparate înseamnă să nu putem 
prinde niciuna, 

O astfel de literatură nu e literatură. Dar, 
fiindcă sufletul omenesc caută o subliniere, o 
ridicare, dacă-i e interzisă în literatură, va 
căuta-o în domeniile nesănătoase ale turbu- 
rărilor firii şi corpului. 

Astfel prin lipsa unei literaturi adevărate, 
el e aruncat în vraja nebuniei care a cuprins 
Europa de după războiu. 


XI. ARTA REVOLUȚIONARĂ 


Vin acum la arta nouă şi voiu începe dela 
primele manifestări, cari au pregătit ceea ce 
întîlnim în arta de azi: capetele acelea strîimbe 

cu părul lipit, pentru a fi cât mai mici, colo- 
rile puse la întîmplare, după capriciul picto- 
rului, pentru care nimic nu-i imposibil. 

Sculptură urmează aceleaşi linii ca pictura. 

In ce priveşte arhitectura, se fac casele fără 
acoperiş, într'o ţară în care ninge câteva luni 
pe an, se construiesc terase ca în Maroc, 
unde căldura permite oamenilor să stea sus 
pe acoperiş. Ferestrele sunt ca nişte simple 
înțepături fără cadru, înşirate pe o curea ce 
încinge aceste vagoane gata de plecare. Şi 
străzi întregi se dezonorează cu astfel de 
clădiri. 

Să vedem de unde au venit schimbările 
acestea în domeniul artei, când a ieşit ome- 
nirea întâia oară din liniile artei vechi? 

N'a ieşit deodată pentru toată arta, căci de 
noua arhitectură nu poate fi vorba decât 
după războiu. 

Dar, pentru pictură, o mişcare foarte înde- 
părtată s'a produs în Anglia la sfârşitul se- 
colului al XVIII-lea şi la începutul secolului 
al XIX-lea. 

Este vorba de introducerea aşa-zisului „plein 
air“. Noi vedem un lucru care este în de- 
părtare altfel, pentru că se interpune aerul 
care-l schimbă. Căci, în afară de obiect şi 
de meşter, este mediul atmosferic, care nu-i 
o distanţă goală, ci un factor important, care 
prin individualitatea lui estompează forme, 
schimbă culori, creiază armonii. 

Școala engleză de peisagiu, a lui Turner, 
despre care e vorba, a schimbat cu totul pei- 
sagiul lui Claude Lorrain, făcând frumoase 
descoperiri de colori palide, şterse. 

Dela început, însă, o observaţie. Se poate 
întîmpla ca aierul să învălue lucrurile într'un 


149 


anume fel, să aibă asupra lor o anume influ- 
ență, care influență e posibil să fie întilnită 
numai întrun moment anumit. Dar arta nu 
urmăreşte ceea ce-i unic şi extraordinar; ea 
este un document de realitate durabilă, o no- 
ţiune oarecum artificială de permanent. Şi, 
mai ales, a introduce notele peisagiului engles 
într'o regiune în care atmosfera n'are carac- 
terul aceleia din Anglia, înseamnă să faci o 
foarte mare greşeală. 

In această privință e foarte interesant ceea 
ce a făcut Grigorescu al nostru, pe care ti- 
nerii moderni nu-l prea pot suferi. La înce- 
put, Grigorescu a redat exact ceea ce vedea 
din locul în care era aşezat, ţinând sama însă 
şi de convenţia ce i se cerea. 

A început ca pictor de icoane, şi să nu vă 
închipuiţi că n'a văzut cu sufletul unui zu- 
grav de icoane. A lucrat pentru catapeteasma 
mănăstirii Zamfira şi a ţinut seama de rostul 
lucrării, de locul unde vor fi aşezate icoanele, 
de distanța dela care vor fi privite. Avînd 
a fi pe o catapeteasmă, trebuiau făcute aşa 
ca să fie văzute de cineva de jos. 

Meşteşugul mare al acelor admirabile vi- 
tralii din evul mediu stă în aceea că erau lu- 
crate aşa ca ele să dea impresii deosebite, 
fiind văzute la anumite ceasuri, cu anume 
lumină, dând iluzia de transformări dela oară 
la oară, dela răsăritul de soare la asfinţit. 

Grigorescu s'a dus apoi în Franţa, în pito- 
resca pădure dela Fontainebleau, unde era 
o colonie de pictori, dar el n'a venit cu co- 
loarea de acasă, ma dat lucrurilor forma pe 
care o ştia de aici, dela noi, ci a observat 
natura franceză de acolo şi a redat-o aşa cum 
i se înfățişa. 

Pe urmă a mers în Bretania, ţară de stîncă, 
în care lumina e trimeasă dur asupra obiec- 
telor şi acolo a făcut pictură potrivită cu me- 
diul local. 

A zugrăvit şi interioare franceze închise, cu 
totul deosebite de ceea ce făcuse înainte, şi 
tot atât de diferite de ceea ce va face, întors 
în ţară, cu acele iarmaroace din Moldova, în 
a căror prezintare se poate observa o anu- 
mită influenţă a şcolii olandeze, cu îngrămă- 
direa a tot felul de figuri caricaturale, cu 
acele scene de păstorit, atât de exacte pentru 
valea Prahovei, care n'ar fi tot aşa de apro- 
piate de adevăr dacă ar pretinde să redea 
valea Teleajenului. 

Dar, cînd sa ajuns la acel „plein air“ de 
țărm de mare, la acea lumină difuză, care în 
Anglia se întîlneşte şi pe care o regăsim în 
admirabilele marine Slee; procedeul a fost 
repede adoptat pentru regiuni în care învă- 
luirea atmosferică e cu totul alta. A ajuns şi 
câte un [Italian să facă lucruri de acestea di- 
fuze, pe când în ţara lui meridională, cu soare 
mult şi puternic, nu se găseşte nicăiri un loc 
unde lucrurile să fie astfel văzute. 

A fost un fel de beţie a „plinului aier“. 

S'a mai adaus un lucru cu nenorocită in- 
fluență asupra picturii. A venit romantismul 
de pe la 1820—1830, care a făcut o neîngă- 
duită confuzie a genurilor de artă. 

Să ni amintim vestita operă a lui Lessing: 
Laokoon. Plecând dela grupul grec în care 
atât de tragic, dar păstrînd toată înfăţişarea 
frumuseţii, e represintat preotul troian, care 
împreună cu fiii săi e înfăşurat de doi şerpi 
monstruoşi, Lessing a fixat anume adevăruri 
eterne cu privire la artă. 


151 


Fiecare gen de artă, cuprinzînd şi literatura, 
trebuie să ţie samă de anume regule.- Con-. 
fusia genurilor, stricarea lor nu aduce decît 
proaste servicii artei şi literaturii. 

Adeseori, în descrierile lui Balzac, ajungi 
obosit la capătul unei înşirări de amănunte, 
cari trebuiesc şi care nu trebuiesc. 

Dar literatura nu este o artă de prezintare, 
de descriere, literatura — poesie sau prosă, căci 
şi aceasta e o poesie în anumită formă, — e, 
suggestie înainte de toate. Cînd Eminescu 
spune: 


Mă cunoşteau vecinii fofi, 
Tu nu m'ai cunoscut, 


acest „Tu pu mai cunoscut“, această singură 
apăsare pe o silabă suggerează o lume în- 
treagă. 

Dar nimeni nu poate cere suggestii prin 
pictură şi mai puţin încă prin sculptură, prin 
muzică, în stare să dea numai unele dispoziţii 
sufletești ; muzica mai ales e cea care pro- 
duce astfel dispoziţii. 

Pictura e toată artă de preziitare, de des- 
criere: prin ea ca şi prin sculptură se dau lu- 
cruri palpabile. 

Artele sînt surori, dar nu sînt surori sia- 
meze; ele samănă, dar fiecare îşi are rostul 
ei; au elemente înrudite, dar nu se confundă. 

Mai este ceva care duce la desmăţul de 
astăzi. Dela un timp, literatura se pierde în 
misticism, şi e foarte rău, căci de prea puţine 
ori misticismul din vremea noastră e sincer. 
Dar misticismul acesta nu poţi nici de cum 
să-l introduci în artele plastice. 

Dela un timp apoi se fac studii serioase de 
tehnică în materie de pictură, studii cari au 
dat şi e probabil să mai dea roade bune în 
viitor. Azi, o anume simplificare a liniilor 
e bine venită, dar să nu se meargă prea de- 
parte. In toate aceste inovaţii trebuie să se 
urmeze proverbul grec: meden agan, cel latin 
ne guid nimis, „nimic prea mult“. 

Tehnica e bună ca să te serveşti de ea, dar 
să nu ajungă ea stăpînă, impunînd tot felul 
de salturi mortale. 

Arta ca şi literatura nu se se realizează 
prin sforțare. Unde e sforțare nu mai e fru- 
museţe, 

In artă, tehnica nu trebuie să ajungă stă- 
pîna noastră, precum în industrie nu trebuie 
să ne lăsăm stăpîniți de maşină. 

Artistul e bine să aibă cunoştinţe, dar şti- 
ința lui nu trebuie să meargă pînă la punctul 
de a-face din el un sclav al materiei şi mij- 
loacelor sale, şi mai ales al felului cum a/f: 
le aleg şi le întrebuinţează. 

Nenorocirea vremii noastre e aceasta: oa- 
meni fără cunoştinţe generale suficiente în- 
treabă prea zii pe alţii şi prea puţin pe 
sine. Ei caută pe această cale necontenit 
„lucrul nou“, care e foarte relativ; cînd crezi 
că eşti mai original, atunci foloseşti elemente 
din cele mai vechi. Şi, în loc să întrebe 
artiştii sufletul lor, ei încep să răsfoiască tot 
felul de albume de artă neagră, de artă ba- 
biloniană, de artă haldeiană, etc., şi de aici 
iese la iveală pictura aceasta aşa-zisă „nouă“. 

De sigur că în aceste vechi faze sînt şi lu- 
cruri interesante, că şi arta neagră şi cea pre- 
istorică au în ele visiuni proprii. 

Cea preistorică, foarte bogată în nuanţe, e 
cea mai neaşteptată în expresii, ca în repre- 
zintarea animalelor de pe păreţii peşterilor, 
descoperite în Sud-Estul Franciei și în părți 
vecine. Din partea lor, negrii au un simț al 
mişcării de care nu mai sîntem capabili. 

Ce se face azi e menit să dispară. Tablou- 
rile, sculpturile vor fi documente de psihoză 
sau pînze de rezugrăvit, material de cioplit 
din nou. 

Ce s'a făcut în alte domenii se poate astfel 
înlătura, dar ce a creat arhitectura nouă va 
rămînea din nenorocire spre ruşinea genera- 
ției actuale, 

O clădire trebuie să te facă să cunoşti, 
după liniile ei, scopul căreia i-a fost desti- 
nată. Dararhitectură modernă face aceeaşi 
curea învîrtită şi găurită şi pentru o Acade- 
mie, şi pentru un palat, şi pentru un tribunal, 
şi pentru orice altă menire. 

Noi n'am creat nici pînă acum un tip de 
gară, un tip de sală pentru întruniri, etc. 

Dar cei cari nu pot da sensul ansamblului, 
nu se vor plăti prin aceia că introduc nebu- 
nia în amănunte. 


XII, FALSE DIRECȚII ÎN ŞTIINŢĂ ŞI GÂNDIRE 


Curentul nou se observă şi în ştiinţa luată în- 
tregime, nu pe capitole. Să vedem ce-a avut 
ea să cîştige şi ce-a avut să piardă de pe 
urma schimbărilor ce sau produs în Europa 
nouă. 

Am observat ce e mai stricător şi pericu= 
los societății şi care arată o stare de nesă= 

nătate a omenirii: e vorba de o anume /ipsă de 
unitate. 

Orice societate trebuie să fie unifară, şi uni= 
fafea e cu afit mai perfectă, cu cît societatea se 
desvoltă în chip mai organic, fără nicio impu- 
nere de sus, fără nicio silire din afară. So- 
cietatea sănătoasă este aceea în care există o 
unitate în fiecare domeniu de activitate şi apoi 
o unitate a părfilor, cari să formeze un an= 
sambla armonios, potrivit unui ideal, unui prin= 
cipiu, recunoscut de toată lumea. 

Epoca noastră, cu desăvîrşire nesănătoasă, 
nu numai că nu oferă un principiu de unitate 
recunoscut de toată lumea, dar tendința către 
unitate nu se întîlneşte nici măcar în interio- 
rul fiecăruia dintre domeniile cari alcătuiesc 
viaţa societății: pretutindeni avem o luptă 
necontenită între tendinţe ce se bat cap în cap. 

Cînd am vorbit despre misticismul din vre- 
mea noastră, aţi văzut de o parte toate acele 
pretenţii de legături mistice cu atîția şi atîția 
sfinți, toate acele plutiri în vag, toate acele 
lucruri neînţelese şi incapabile de-a ajunge la 
o claritate, iar, de altă parte, literatura plină 
de foarte materiale lucruri urîte, pe cari ti- 
neretul nostru le caută şi le iubește. 

Eu înţeleg o societate de mistici, oameni 
cuviincioşi, evlavioşi, cu ochii îndreptaţi spre 
cer, căutînd contactul cu divinitatea, pe cale 
mistică. Dar toți misticii aceştia, cari merg 
pe urmele d-lui Arghezi, cari nu ştiu ce-i bi- 
serica şi nu cunosc buna cuviinţă, cari n'au 
stat niciodată să se gîndească mai mult asu- 
pra religiei şi asupra divinității, de care vor- 
besc toți aceştia, ceunitate sufletească pot 
-avea ? 

Dacă ai vrea să-i vezi cum îşi întrebuin- 

ţează timpul, poţi fi sigur dinainte că nu-i 
vei găsi prin cine ştie ce funduri de munţi, 
pe la vreun schii singuratec, ci în locul unde 
pot fi înconjurați de cît mai multă lume ve- 
selă şi gălăgioasă. 

Această ciocnire, pe care o întîlnim ne- 
contenit în societate, există şi în domeniul 
ştiinții. 

Ce-a moştenit ştiinţa vremii noastre de la 
aceea ce era înainte, cum s'a păstrat ce-a fost 
odinioară, în ce fel s'a transformat şi, în sfirşit, 
cari sînt curentele nesănătoase din ştiinţa de 
după războiu ? 

Imi aduc aminte, în domeniile pe cari le 
cultiv, de ştiinţa ce se practica pe vremea 
cînd eram eu de vrista d-voastră. Era pe 
atunci, în ştiinţă, un foarte mare desgusf de 
idei generale; ele erau socotite cà un fel de 
dilefantism. 

Generaţia mea nu despreţuia literatura, dar 
nu-i plăceau ideile generale. 

Generaţia dela 1890 avea ceva din moşte- 
nirea celei dela 1850—60. Atunci, lumea era 
obosită de romantism, nu numai de roman- 
tismul literar, dar de marele avînt metafisic 
dela începutul secolului al XIX-lea. Cei mai 
mari escaladatori de ceruri, cei mai îndrăzneţi 
plutitori prin nouri au fost în Germania filo- 
sofii, începînd cu Kant, continuînd cu Schel- 
ling, Fichte şi Hegel, cari au dat dovadă de 
o extraordinară putere de gîndire. 

Imediat însă, în cugetarea franceză va fi 
de o părăsire a metafizicei, o îndreptare spre 
o filozofie a realului, a lucrurilor existente. 
Ca o religie care rămîne pe pămînt, va lua 
naştere pozifivismul, stăpînitor în a doua ju- 
mătate a secolului al XIX-lea, pe ruinele 

eclectismului lui Cousin, care , desgustase Şi 
pe elevii lui. 

Taine reprezintă tocmai ura Loont oricării 
îndreptări către metafizică. Cartea lui De /in= 
felligence, foarte puţin cetită azi, dar foarte 
interesantă, era în legătură cu acele studii 
asupra condiţiilor materiale de 'desvoltare ale 
inteligenţii, studii cari au fost făcute în labo- 
ratorii. Dar, spre deosebire de Wundt, care 
va face cercetări experimentale, Taine ex- 
prima acolo numai ideile generale. 

Pe de altă parte, se produce şi o rupere to- 
tală a societății de romantism, care, prin in- 
dividualismul său prea mare, putea fi dăună- 
tor unei burghezii bogate, care se ridicase: 
acum cu capitalul său. 

Pentru ocrotirea aceleiaşi clase, pornite pe 
eh în ordinea politică, lumea se va. 

epărta cu oroare de orice fel de mişcare re- 
oluţionară. 

Dar burghezia, care se ridică acum, pentru 
sprijinirea muncii ei avea nevoie de un om 
inteligent, iniţiat în chestiile economice şi so- 
ciale şi mai ales de un om cu o voinţă în- 
dărătnică. 

Şi aceste calități le-a găsit în Ludovic-Na- 
poleon, viitorul Napoleon al III-lea, nepotul 
lui Napolen I-iu, fiul lui Ludovic, regele Olan- 
dei, şi al frumoasei regine Hortensia. Cu el 
se instalează o monarhie acfivă şi responsabilă, 
o monarhie creafoare, care, în vreo zece ani, 
a schimbat cu desăvîrşire Franța. 

Anii lui de domnie vor fi ani de muncă şi 
de liniște, de acumulare a averilor, de câști- 
gare asigurată a situaţiilor materiale. Avîntul 
vag de odinioară va fi condamnat. Ceea ce 

pare romantic va fi socotit ca începutul unei 
noi primejdii sociale. In bizarerie, în izolare, 
în individualismul exasperat şi provocant se 
va vedea un atentat la buna ordine, odată 
“restabilită. 

Pozitivismul lui Auguste Comte împărţia 
toate lucrurile pe categorii, părăsia orice as- 
piraţii mai înalte, orice idealuri mai depărtate. 
“Creatorul noii filosofii era considerat ca un 
“nou mîntuitor al societăţii, şi totuş el îşi avea 
punctele de plecare în curentele ce au stăpt- 
nit prima jumătate a secolului al XIX-lea: 
'el venia din romantism, căci fusese odată 
saint-simonian. 

Socialismul dela începutul secolului- al 
XIX-lea fusese în adevăr socialismul visător 
al apostolilor altei omeniri, un Saint Simon, 
un Fourier. Era vorba de o societate a 
inginerilor, sprijinită pe muncă şi avind 
rangurile fixate de dinsa. Saint-simonismul 
a degenerat, pe urmă, cu bunul părinte En- 
-fantin, dar el şi-a avut partea în proiectul de 
.a se deschide canalul de Suez. 

Saintsimonienii au ajuns astfel să fie oa- 
meni practici; inginerul a biruit la ei pe vi- 
zionarul poet. 

Pe cînd, în Germania, List devine marele 
„creator al „economiei naționale“, în Franţa 
Michel Chevalier stăpînia spiritualitatea țării. 
Materialismul năvălitor se vede şi în fabrica- 
rea romanelor, de avînt epic, dar de greoaie 
-redare a „adevărului“, ale lui Emile Zola. 

In ce priveşte pe Karl Marx, teoria lui nu 
-este germană : Evreul acesta dela Rin repre- 
zintă înainte de toate iniţiarea lui în Franţa, 
“trăind în mediul francez de după 1848, în 
“mediul economic al domniei lui Napoleon al 

II-lea, văzînd acolo şi o desvoltare indus- 
trială care în Germania de atunci nu exista. 

Lassalle el însuşi, cu toată înfăţişarea lui 
de conducător original al societății de stînga 
germane, este supt influenţa vieţii franceze: 
din această vreme. 

De altfel şi în Franţa această mișcare eco- 
nomică pleacă de aiurea: din America, din. 
Anglia. Căci în fund e personalitatea lui Adam. 
Smith, al cărui studiu despre originea şi ca- 
racterul bogățiilor omeneşti, în secolul al 
XVIII-lea, a făcut întîiu deosebirea între- 
muncă şi capital. 

Cei cari au venit după el au degenerat de 
la aceste idei fundamentale, căci Adam Smith 
era un Englez cu sentimentul de iubire de 
oameni, iar, mai tîrziu, a rămas, din primul 
impuls; numai doctrina economică, materia- 

„stă, 

Metodele erau aceleaşi pentru foafe domeniile.. 

In ştiinţă nu ţi se cerea să spui decit /u=- 
cruri constatate ; trebuia să te opreşti la aceste 
adevăruri mefodic dobîndite şi constatate. 

Când era să porneşti mai departe, te opriai: 
îngrozit ca nu cumva să ajungi la idei gene- 
rale, trecînd dincolo de informaţia perfectă. 

Şcoala aceasta nouă, în materie de istorie- 
şi filologie, a avut reprezintanţi străluciți. 
Filologia francesă a fost reprezintată de ce- 
lebrul Littre, care a alcătuit Dicţionarul limbii 
francese. Fost saint-simonian în tinerețe, ca 
şi vestitul inginer Eiffel, acel care a conceput- 
turnul, cu acest nume, din Cîmpul lui Marte- 
dela Paris. 

Insuşi Napoleon al III-lea, în tinereţe, fu- 
suse influenţat de ideile saint-simoniene. Ideo-- 
log, la început, el şi-a sacrificat ideologia so-- 

cialistă din cele dintîiu timpuri, devenind 
„socialist de Stat“, deci cineva care înţelege 
ca prin organele Statului să organizeze ceea 
ce alţii înțeleg să organizeze prin revoluţie. 
Napoleon al III-lea, în Franţa, a făcut, ade- 
sea, ceea ce face Mussolini în Italia de astăzi. 

Şi învățămîntul superior francez a primit, 
la un moment dat, o prefacere esenţială, care 
a trecut şi aiurea, şi de care cred că sa re- 
simţit şi Seminarul german. E vorba de opera 
lui Victor Duruy, ministru al Instrucţiei Pu- 
blice, care a întemeiat Şcoala de Inalte Studii 
din Paris. 

El îşi zicea că învățămîntul superior nu e 
pentru pregătirea profesorilor; aceasta se face 
în Şcoala Normală Superioară. In Şcoala de 
Inalte studii, înfiinţată de el, nu se primeşte, 
după nicio diplomă, dar se învață şi meto- 
dele prin care să găseşti adevărul, se arată 
căile pe care se merge la el, potrivit princi- 
piilor pozitiviste ale curentului realist. 

De fapt, fiecare om aduce cu sine o me- 
todă, la care adaugă pe cea învățată, oare e 
aceeaşi pentru toată lumea, dar care se ba- 
zează pe ce-a găsit la fiecare. 

La Hautes Etudes se credea, poate prea 
mult în atotputernicia metodei, şi aceasta era 
marea greşală. 

Ştiinţa aceasta de laboratoriu, cum o prac- 
tica, în psihologie, Wundt, ştiinţa aceasta, 
care, la Hautes Etudes, permitea tinerilor să 
se iniţieze şi să se perfecţioneze în toate do- 
meniile ştiinţifice, avea un desavantagiu: era 
poate prea îngustă, prea săracă ; se tinea prea 
departe de marele public. Dar ea era o şti- 
ință sigură : ce-ţi dădea ea era un lucru solid 
pe care se putea clădi ceva. 

Dar, înainte de războiu. era acest neajuns: 
foafă ştiinta sta în afară de societate. Pe cînd 
ea, ca şi oricare altă creațiune spirituală, nu 
trebuie să se retragă, să se îngrămădească în 
odăița ei strîmtă; din potrivă, e necesar ca 
ea să se puie la dispoziția societăţii, între- 
buințîind termeni înţeleşi de toată lumea, ți- 
nînd samă de punţile acestea care leagă omul 
de ştiinţă de marele public. E o foarte mare 
nenorocire că s'a creat, în domeniul ştiinţei, 
un jargon care nu-i înțeles decît de cei cari 
fac cercetări în această direcţie. Pe de o 
parte avem cugetarea cea mai înaltă, îmbră- 
cată într'o formă neînteligibilă, pe de altă - 
parte forma cea mai elegantă şi mai desă- 
vîrşită îmbracă uneori cercetări amănunțite, 
care nu interesează pe nimeni. 

Altă observaţie în ce priveşte aceste cer- 
cetări de detaliu. E foarte bine ca lumea să 
se ocupe de orice, dar o infeligenfă umană su= 
perioară e bine să aleagă şi să se ocupe cu ceea 
ce e mai în legăfară cu viața şi interesele so= 
ciefăfii. 

Publicul nu cunoaşte, nu vrea să cunoască 
şi nu respectă aşezămintele dela care ware 
folos. 

Un American spunea că o anumită ştiinţă 
istorică va ajunge un pericol pentru spiritul 
uman. 

A venit apoi războiul şi a găsit ştiinţa în 
faza aceasta a informaţiei largi şi temeinice, 
a prezintării lucrurilor sistematic, metodic, 

Foarte puţine tentative s'au riscat împotriva 
acestei stări de spirit. 

Una a fost făcută de profesorul Karl Lam- 
precht, câre şi-a dat sama că ştiinţa dinainte 

nu mai ajunge, că viața trebuie prezintată 
unitar văzută, organic. 

Cu amintiri din metafizica germană, cu in- 
fluenţe dela Vico Italianul, Lamprecht a arun- 
cat teoria psihologiei colective, În desvoltarea 
unei civilisații umane, epoci de fipism sînt ur- 
mate de epoci de individualism, zice el. 

Prin individualism se ajunge la culmi foarte 
înalte, şi e bine că după aceste țişniri să ur- 
meze epoci de tipism, cari coboară, dar con- 
solidează. 

El credea în ideile sale ca în puncte de 
dogmă şi era foarte mîhnit ori de cite ori 
i se spunea că în istoria vre unui popor, 
în desvoltarea vre unei civilisații nu se pot 
constata fasele fixate de dînsul. 

Dar doctrina lui nu poate. fi aplicată de 
oricine ; trebuie pentru aceasta un om cu o 
voinţă şi o pregătire ca a lui Lamprecht. 

După războiul mondial însă Universitatea, 
ca şi şcolile secundare, n'a mai avut răbda- 
rea sfintă de odinioară. S'a păstrat sistemul 
seminariilor, foarte bun, de sigur, dacă eşti pre- 
gătit din liceu, dar, dacă nu ştii nici limbile 
clasice, nici pe cele moderne, ce fel de cer- 
cetări ştiinţifice poţi face, la ce rezultate poţi 
ajunge ? 

e unde a ieşit că, în erudiţia de azi, mai 
măruntă decît cea de altă dată, lumea se 
aruncă spre subiecte din ce în ce mai mici 
Şi mai neînsemnate. 

Intr'o lume lacomă de detalii cu privire la 
evul mediu e o ciudată frică de istoria con- 
temporană. 

In general amănunte neinteresante şi pri- 
pite sinteze, scoase din nimic, de oameni cari 
au cetit foarte puţin în viaţa lor. 


N. Iorga 33 

Dar, la alcătuirea sintezelor epocei mele: 
noi plecam dela cercetări multiple, plecam» 
în ce priveşte cunoașterea umanităţii, dela o 
Facultate de Litere complectă : generația mea 
a fost, la noi, ultima care a făcut această 
Facultate integrală. 

Astăzi e cineva licenţiat în limba franceză, 
dar nu cunoaşte nici filozofia ţerii a cărit 
limbă va preda-o. 

In toate domeniile, societatea de azi tră- 
ieşte alături şi în afară de ştiinţa elaborată 
de puţinii aleşi. Dar toate reformele ce se 
fac în domeniul economiei nu vor reuşi să 
creeze o societate unitară, armonioasă; ma- 
sele muncitoreşti nu le vom cîştiga decît cînd 
aceştia vor fi legaţi sufleteşte de noi, cînd 
munca noastră va ajunge la ei şi se va în- 
toarce pe urmă de acolo spre noi, cu noi 
adevăruri, profitabile. 


III. CE POATE FI NOUA EUROPA 


I. LOCALISMUL ORGANIC. 


I 


In lecţia aceasta vreau să vă vorbesc des- 
pre un element care a dispărut din viața Eu- 
ropei actuale, element care mi se pare in- 
dispensabil pentru ca societatea omenească să 
fie întreagă; e vorba de disparifia fofală a 
vieții locale organice. 

Formațiunile organice, care în desvoltarea 

lor plecau dela nevoile locale ale populaţiei, 
acele admirabile oraşe medievale, organismele 
acelea populare, patriarhale, alcătuite de ţe- 
ranii de pe văile tracice, ca şi acei din Sco- 
ţia din Elveţia sau şi din alte părţi, au fost 
înlocuite în vremea noastră cu centralizarea 
sau cu ceea ce se chiamă descentralizare. 

Căci descentralizare înseamnă să faci în 
mic acelaş lucru, care prin sistemul centralist 
se face în mare. 

S'a încercat şi la noi, acum cîţiva ani, acest 
sistem, dar, cînd trebuie să tindem spre o des- 
voltare organică locală, nu înseamnă că ni-am 
ajuns scopul pzinfr'o desfacere de sus a centra= 
lismului, cînd e necesară o refacere a lucrurilor 
de jos, cari au existat, 

Descentralizarea nu e acelaşi lucru cu lo- 
calismul organic: ea e o biurocraţie în bucăţi 
mai mici, în felii. Craiova, Iașii, Clujul, Ora- 
dea aveau un fel de sub-ministerii, unde se 
făcea acelaşi lucru ca la Ministeriu; era e 
o altă formă a biurocraţiei, şi care încurcă 
încă şi mai mult. 

Eu mă gîndesc la organismele locale de ca- 
racter istoric, care să iasă din însăşi viaţa 
poporului, la acele forme, dintru început spon- 
tane, apoi verificate, care înseamnă ceea ce 
fac împreună oameni cari se cunosc, cari au 
interese comune. E vorba de acel localism 
organic, de acele celule ale societăţii, căci o 
societate se alcătuiește şi se desvoltă în ace- 
laşi fel normal ca un organism viu. 

Care este rostul Statului față de o aseme- 
nea societate? El ţine ordinea, el e regula- 
latorul, coordonatorul, şi nu creatorul de viaţă, 
căci viaţa o primeşte făcută gata de aceste 
celule vii. Statul dă doar scînteierea de con- 

ştiinţă sau formula cuprinzătoare pentru ceea 
ce s'a elaborat în aceste celule, care pot fi 
locale, dar pot fi naţionale, căci nimeni nu 
sileşte pe Moldoveanul din Dorohoiu, pe Mun- 
teanul din Bucureşti, pe Ungurul dela Cluj 
sau pe Sasul din Bistriţa să trăiască şi să 
lucreze acasă la ei în acelaşi fel. 

Dar 'oare o viață locală organică nu este 
unul din acele postulate care se aruncă astăzi 
foarte uşor de către teoreticieni ? Aceasta am 
putea-o admite numai în cazul cînd o astfel 
de viaţă n'ar fi existat niciodată. 

Dar pînă în secolul al XX-lea omenirea 
a trăit pe aceste mici formaţiuni, şi numai 
după aceea sa făcut altfel. Măcar, înainte 
de războiu, viaţa organică locală era înlo= 
cuită cu o autoritate, care, cel puţin, era le- 
gală, pe cînd astăzi ea e cedată aceluia care 
a reuşit în tentativa lui de aventurier. 

Străbătînd istoria universală, vom vedea ce 
a dat această viață locală şi în ce fel a fost 
ea stricată de revoluţia franceză şi de refor- 
mele lui Napoleon |. 

Statul de astăzi este un uzurpator, care face 
rău nu numai societăţii, dar şi lui însuşi, prin 
acel necontenit amestec în toate. 

Vechile societăți omeneşti wau cunoscut 
ceea ce numim noi Stat. E cea mai mare 
greşală să ni închipuim că el a existat dela - 

am şi Eva. 

Stat este o noţiune materială, pe care a in- 
trodus-o Napoleon l-u şi o noţiune filozofică, 
pe care a explicat-o filozofia germană din. se- 
colul el XIX-lea. 

Dar un Stat în înţelesul nostru de astăzi 
n'a existat niciodată, şi el este rezultatul unui 
act de violenţă. 


165 


II 


In Egipt exista un rege-preot, un monarh 
de caracter quasi-divin. Cele dintiiu organi- 
zaţii de oameni, care se observă în Egipt și 
în celelalte părți, au caracterul acesta, nu re= 
ligios, ci divin. Zeii sînt consideraţi ca suve- 
rani şi nu i se recunoștea unui om dreptul 
de-a stăpîni decît numai fiindcă divinitatea-l 
alesese şi-l impusese. Numai pe această cale, 
numai ca fiu adoptiv al zeului, avea cineva 
dreptul să conducă societatea mai departe; 
Faraonul e însăşi divinitatea în figură de om. 

In Babilonia era acelaş lucru. Cele dintiiu 
tronuri sînt altarele, cea dintîiu povestire des- 

re regi se îngrijeşte a pune pe stăpînitori în 
kerata cu zeii cari ar fi domnit înainte ; stă- 
pînitorii însişi se consideră însă ca zei. 

Oamenii trăiau înainte de toate prin zei şi 
pentru zei; lor li se sacrifica totul, nu numai 
ca o datorie, ci cu un sentiment de cald en- 
tusiasm. Se supune ostaşul unei neînlăturate 
porunci a zeilor, cari cer biruință asupra 
altor zei. 

Astfel monarhia orientală nu e o guvernare, 
ci exercițiul unui sacerdoțiu în fața căruia 
oricine are a se pleca. 

Regele n'avea nici cod de legi, nici funcţio- 
nari, decît atunci cînd trebuiau să se strîngă 
veniturile ori cînd avea nevoie să-şi adune 
armata. Riturile sacre şi comanda armatei 
erau în mîna regelui. 

Dar, în schimb, neexistînd ceea ce numim 
noi administraţie, neexistînd funcționarismul, 
care constituie o adevărată nenorocire a vre- 

mii noastre, acasă la el fiecare popor îşi du- 
cea viața după cum înțelegea, în margenile 
unor tradiţii care ele singure ţineau locul tu- 
turor regulamentelor noastre moderne. 

In ce priveşte societatea grecească, noi vor- 
bim mereu de Grecia, dar ea n'a existat ca 
atare niciodată. Grecii au ajuns dela o bu- 
cată de vreme să formeze un popor, în sensul 
lor, dar niciodată Grecii wau fost un popor, 
o nafie în sensul nostru, o nație unitară; ei 
n'au avut niciodată Pofazele unifăfii nafionale, 
precum n'au avut nici aspirații în legătură cu 
totalitatea lor. 

A existat în lumea grecească un număr de 
cetăți care nu sămănau una cu alta. 

Sparta se formase cu greu, evoluase în îm- 
prejurări nesfirșit mai puţin favorabile decît 
Atena, avînd un caracter cu totul diferit; ori- 
ginile ei nefiind bine înțelese, i-au adus con- 
tinua înjosire în judecata vremilor care s'au 
succedat. Prezintată ca un organism conser- 
vativ, iremediabil închircit, ea oferă însă as- 
pecte din cele mai interesante. 

Un grup de țărani cu doi regi în frunte. 
Dela început, dubla regalitate. Doi regi din 
două familii deosebite, care n'au măcar voie 
să se amestece. Două feluri de sînge. Doi 
strămoşi în legătură cu acea coborîre a oa- 
menilor din Nord, a acelor rurali cari sînt 
pentru mitologie Heraclizii şi pentru filologie 
Dorienii, dar pe cari noi îi putem identifica, 
fără şanse de-a greşi, cu singurii cari se con- 
stată a fi. locuit în acele locuri, Ilirii şi cu 
deosebire Tracii. 

In mijlocul poporului reprezintat aici prin 
„oamenii buni şi bătrîni“ ai Senatului, geroz= 
sia, şi supt paza eforizilor-juzi, reprezintînd 

cele două neamuri, cele două seminții care 
au participat. la dînsa. 

Ei corespund, absolut, celor doi moşi, celor 
doi bătrîni, cari se întîlnesc la toate socote- 
lile de pămînt din lumea satelor noastre ge- 
nealogice. 

Iloții şi parecii, din partea lor, corespund 
unii sclavilor prinşi cu sabia, alții noilor 
veniţi. 

Avem, prin urmare, o moşie cu urmașii mo- 
şului, moşnenii, condusă moşneneşte; un sat 
răzăşesc ce umblă pe doi bătrîni, o obşfe tă- 
rănească, patriarhală, avînd în frunte doi regi 
cu singure atribuţii bisericeşti şi războinice, 
încunjuraţi de „Statul“ oamenilor buni şi bä- 
trîni. 

Teba e un tîrg care nu samănă nici cu 
Sparta, nici cu Atena. Astăzi ea e un tîrgu- 
şor ca Baia-de-Aramă şi e întrebarea dacă 
vreodată, aşa cum o cunoaştem din izvoare, 
a fost cetate în acelaş înțeles ca Atena. 

Cine a călătorit prin Grecia şi-a dat sama 
că locul fixează şi impune forma. Teba e 
aşezată în mijlocul drumului; nici gînd să ri: 
dica cineva ziduri. Viaţa de astăzi e la fel 
cu cea de pe vremea lui Pelopida şi Epami- 
nonda. 

In ce priveşte Atena, ea e o formaţiune cu 
totul proprie. Cetatea cea veche s'a alcătuit 
încet şi greu în mijlocul unei lumi de pescari 
pe malul Mării şi altei lumi de plugari în re- 
giunile din interior. Acest grup de oameni, 
strînşi supt ocrotirea zeiţei Pallas-Athena, 
amestecați e urmă în viaţa comercială şi ma- 
ritimă, au ja st cu totul deosebiți de Tebani 
şi de Spartani. 

Niciodată în Grecia n’a existat un Grec caré 

să spuie: „noi, toţi Grecii“, care să se gîn- 
dească la alcătuirea unui Stat grecesc pentru 
că ei toți vorbesc aceeaşi limbă, au şi cetesc 
aceeaşi literatură şi se întrunesc la aceleaşi 
jocuri. ; 

Grecii au putut lăsa omenirii ceea ce cu- 
noaştem cu toții, tocmai pentru că au dus 
viața pe care au dus-o şi n'au tins niciodată 
către centralisare. 

A venit pe urmă Roma. La început avem 
a face cu o societate patriarhală, care s'a 
transformat, mai tîrziu, prin primirea într'însa 
a o mulțime de tradițiuni şi idei care la în- 
ceput îi erau străine. 

Vechea Romă a fost ca un sat de moşneni 
dela noi, un foarte modest şi simplu sat, lip- 
sit de cea mai slabă tendință de organizare, 
un grup de oameni săraci, văcari şi munci- 
tori de pămînt. 

Societatea aceea de moşneni nu era o so- 
cietate organizată în sensul nostru de azi: era 
o organizare liberă, bazată pe forme tradițio- 
nale, pe o înţelegere între cei cari formau so- 
cietatea, nu pe impuneri venite de sus. 


II 


Moşnenii aceştia, foarte liberi în unica lor 
gospodărie, la un moment dat s'au găsit în 
legătură cu civilizația etruscă. Dela ea au 
primit Romanii o civilizație de forme multi- 
ple, nenumărate, cu rosturi religioase stricte 
şi rituri neînduplecate. Astfel un popor foarte 
simplu intră în forme foarte complicate. 

Cînd Roma a ieşit de supt stăpînirea etrus- 
că, nu mai era Roma cea veche; avem a face 

acum cu o cetate care cucereşte şi care îşi 
adăugase în acelaşi timp esența morală a în- 
vinşilor. Deci nu va mai putea fi vorba de 
acum înainte de vecinătatea paşnică a Romei 
de odinioară. 

După ce s'a făcut stăpînă pe Italia, Roma, 
mînată de interesele Italicilor, de nevoia aces- 
tora de-a avea o Mare liberă, ferită de pi- 
raţii ce o bîntuiau, a trebuit să cucerească 
Adriatica, de unde e doar un pas pînă în Pe- 
ninsula Balcanică. 

Dar să nu se creadă că Roma a dorit să 
cucerească ceea ce a cucerit, ci ea sa întins 
asupra lumii întregi fiindcă aceasfa era o ne= 
cesitafe a lucrurilor. Ea fost silită să îndepli- 
nească o funcfiune de pacificare a lumii, să in- 
troneze în umanitate „ordo romanus“. 

Supt diadohi, acei urmaşi cari se ţineau 
într'o continuă luptă pentru moştenirea lui 
Alexandru-cel- Mare, era o lume care doria 
să trăiască în linişte şi care şi-a întins, la ca- 
păt, mînile rugătoare către Roma. Şi, cum 
toate aceste State ale diadohilor constituiau 
acea fostă unitate a lui Alexandru, a fost 
de ajuns să înceapă căderea dela cutare, ca să 
meargă apoi din una în alta, pînă la sfîrșit, 
şi astfel Roma, din Peninsula Balcanică, a tre- 
cut în Siria şi de acolo în Egipt. 

Dar fiecare provincie a frăit mai departe liber, 
după dafinele pe care le moşfenise. N'a fost o 
orînduire romană în sensul acela de transfor- 
mare a vieţii tradiţionale. Statele vechi au 
rămas ceea ce erau şi înainte. N'a fost nicio 
schimbare. Celula se păstrează cu comunita. 
tea sa morală, cu interesele sale materiale. 

Nu exista pe afunci ideia monstruoasă că Sta= 
ful frebuie să distrugă ceea ce găseşte şi să creeze 
o viafă de Sfat unitară, care niciodată nu va 
putea înlocui pe cea organică. 

Au venit apoi barbarii, şi unii istorici vor- 
besc despre acea societate germanică, împo- 
dobită cu tot felul de virtuţi, care avea să 
biruie lumea romană căzută în desfriu şi 
conrupție. 

Ideia aceasta că erau două societăți absolut 
deosebite nu trebuie să ne înșele. Erau în 
vecinătatea barbarilor provincii romane care 
duceau exact viața Germanilor, cu cari se în- 
frăţiau foarte bine în sărăcia şi simplicitatea 
lor, şi erau, din potrivă, foarte mulți barbari 
cari, intrînd în demnităţile romane, erau ca 
şi Romanii. 

In societatea romană era legat cineva prin 
ordinea de Stat, în cea germanică prin jură- 
mâîntul de fidelitate, prin legătura personală, 
şi, atunci, atîţia din partisanii centralismului 
vin să plingă pe ruinele Europei ce s'a sfăr- 
mat în bucățele de viață locală organică. E 
o jale tără sfirşit faţă de acest nenorocit ev 
mediu, în care niciun ordin nu mai putea 
pleca dela centru. Căci nimeni nu s'a gîndit 
pe atunci să stăpînească în sensul nostru de 
azi. 

Carol-cel-Mare era Împărat, el era deţină- 
torul oricării autorități, dar în fond rămăse- 
seră amintirile lui de vechiu German: legătu- 
rile cu supuşii erau dela om la om, un fel de 
camaraderie, 

In Tours, spre exemplu, stăpînul permanent 
erà, nu episcopul ci Sfîntul Martin, cel mort de 

mult, iar, cînd venia cîte un rege franc aici, 
îngenunchia la mormîntul Sfîntului. 

- Un rege de atunci nu avea funcţionari, ci 
conducea prin delegaţi. 

Pe malul Mării Adriatice exista odinioară 
Statul Ragusei, Dubrovnicul de azi, orăşel 
mai puţin larg decît Vălenii-de-Munte, cu zi- 
duri foarte frumos păstrate. O admirabilă 
catedrală împodobeşte orăşelul şi alte lucruri 
minunate de artă stau să ni vorbească des- 
pre înflorirea de odinioară a Ragusei. Col- 
ţişorul acesta de pămînt, trăind în condiţii de 
autonomie locală, a putut aduce însă omenirii 
foarte mari servicii. A fost o frăţie de- 
săvîrşită între aceşti oameni. 

Cînd Austriecii au ajuns în Ragusa, cînd 
Franz l-iu a venit acolo, a rămas uimit de 
cîtă aristocrație populară a văzut la oamenii 
aceştia. 

Căci viafa aceasta locală permite şi asigură 
maferial şi întăreşte concepția morală, 

Valoarea evului mediu e determinată astfel 
tocmai de această fărimiţare în formaţiuni 
ce-şi au viaţa lor organică, în legătură cu 
nevoile şi puterile locale şi care ajung să în- 
semne ceva prin el însele. 

A venit, pe urmă, monarhia modernă, de 
pe la 1400 şi ceva, carea plecat, neinteligent 
şi brutal, întîiu cu Curtea, apoi cu birourile 
ei ierarhizate. 

Incetul cu încetul societatea a intrat în ti- 
puri care nu trebuiau să se schimbe nicio- 
dată, a primit anumite norme care aveau s'o 
mutileze şi s'o strivească. 

Regalitatea absolută, cînd a venit, a găsit 
©, viaţă a provinciilor, o viaţă a grupelor de 

populaţie rurală, o reală şi intensă viaţă a 
comunelor, şi o nobilime, căreia nimeni nu-i 
poate tăgădui ce a făcut pentru desvoltarea. 
omenirii. Dar regalitatea a dărîmat toate zi- 
durile rămase în picioare ale trecutului. 


IV 


Cînd s'a ajuns, ca în Franţa, ca tot ce se- 
face să plece dela Curtea lui Ludovic al 
XIV-lea, atunci ţara începe să se pregătească 
de revoluție. Revolufia na fosf făcută de un: 
Maraf, un Danton sau un Robespierre, ci ea a- 
plecat din erorile fundamentale ale regilor. 

S'a ajuns la ea în momentul cînd viaţa po- 
pulară a fost scoasă din provincie, cînd ora- 
şul n'a mai însemnat nimic ca vitalitate lo- 
cală. Cînd această viaţă organică a fost 
distrusă, era de ajuns ca miniştrii să nu mai 
asculte de un rege slab pentru ca întreg or- 
ganismul Statului să nu mai poată funcţiona. 

Şi, atunci, o mulţime zăpăcită, tot ce poate- 
culege mătura unei răscoale, a ajuns să fie 
stăpîna Franciei. Orice smi uman dispăruse;. 
oasele regilor sînt scoase din morminte, de 
se jucau copiii cu ele, la Saint-Denis, arhi- 
vele sînt arse și cine ştie încă ce s'ar mai fi. 
întîmplat de nar fi apărut atunci pacificato- 
rul, de nu sar fi ivit atunci acel care să con- 
solideze rezultatele revoluţiei. 

Şi, în aceste împrejurări, e natural să fi: 
reuşit acel care se ştia impune, într'o vreme- 
cînd orice altă autoritate dispăruse. 

Lumea, îngrozită, îndată ce s'a găsit în faţa. 
lui Napoleon, îndată ce-a avut în faţă un om. 

mare, un creator de realităţi, i-a căzut în ge- 
nunchi. Trebuia cineva care să tragă, cu 
sînge rece şi cu voinţă tare, consecințile ho- 
tărîtoare din şirul întreg de împrejurări care 
alcătuiesc revoluţia. 

Numai cît, dacă stăpînirea cuiva vine în 
momentul cînd o anarhie s'a potolit, cînd se 
cer noi aşezăminte, atunci e uşor pentru stă- 
pîn să fie supus greşelii dea crede că el este 
centrul, că voinţa lui e lege. Dar omul e su- 
pus morţii şi slăbiciunii puterilor sale, aşa că 
e greu să fie sigur întotdeauna de un lucru 
pe care l-a creat plecînd numai dela el. 

a stabilit însă sistemul lui Napoleon. 
Sus, suveranul absolut, cu o ierarhie de func- 
ționari pentru toate domeniile: şi pentru artă, 
ştiinţă, literatură, etc. 

Un sat sau un oraş devine comună, darea 
nu există de fapt nicăieri, ci satul este o rea- 
litate organică, iar oraşul, comuna, e doar o 
însemnare pe hîrtiile Statului. 

Se creiază acum, pentru o lume neorganică, 
un fip de om universal, omul care nu e de ni= 
cărie şi e de peste fof, omul în afară de fradifie, 
în afară de mediul în care a frăit. Şcoala în- 
săşi duce spre crearea acestui om-tip, care 
nu trebuie să aibă nicio calitate în afară de 
aceea de-a fi umil luptător pentru scopurile 
acestuia. 

Dar cu această pulbere umană e greu să 
poţi face ceva. Altceva sînt blocurile umane 
legafe prin viaţă şi interese comune şi altceva e 
acesf nisip cu care se poafe încerca orice, 

A venit pe urmă războiul cel mare. Suvera- 
nilor, obişnuiţi să fie totdeauna în frunte, să 
reprezinte ei, pretutindeni, pe zeul biruinţii, de 

data aceasta nu li-a mai mers bine; formele 
vechi au început să cadă, puterile legitime să nu 
mai fie sprijinite pe asentimentul populaţiei. 

In acest moment, dacă formele organice na- 
turale ar mai fi fost încă vii, n'ar fi fost ne- 
cesară acea sbatere nebună a societăţilor 
pentru găsirea unei forme de organisare. 

Dar, afară de cazul omului cu adevărat 
genial, afară deci de stăpînirea unui Musso- 
lini, toţi ceilalţi noi stăpînitori de State prin 
aventură sînt nişte nebuni cari călătoresc pe 
proşti. 

Centralismul aventurier de uzurpaţie întrebuin= 
fează forme ilegale. Noul şef n'are nicio legă- 
tură cu trecutul, de cele mai multe ori nu are 
nicio valoare personală, pînă se tinde la bes- 
tia ieşită din sine, care se foloseşte de ma- 
şina umană inertă. 

Astăzi, ajuns la cîrmă, imbecilul, caşi omul 
de geniu, poate face din societate tot ce vrea. 
Ce putere nu are şi Stalin în acel sistem al 
sovietelor, alcătuit din nenumărate grupări 
mici, care la rîndu-li se reunesc în altele 
mai maril 

Dar, în acest caz, nu e vorba de asemenea 
grupări artificiale ; ci se cere gruparea naturală, 
venită în mod istoric şi de la sine condusă, 
nu după teorii ci după nevoi devenite instincte. 

Umanitatea ar trebui să se gîndească la o 
întoarcere către evul mediu, care n'a murit, 
ci a fost doar sugrumat şi ameţit. Vitalitatea 
de atunci o poate găsi cineva în ceia ce se 
păstrează ca instinct popular. In massele 
umane, dacă ar scormoni cineva, ar rămânea 
uimit de ce ar ţîşni din ele, şi cu acestea, în 
scurt fimp, sar putea crea o altă umanitate. 

II. CE POATE FI NOUA NAȚIUNE 
I 


V'am spus în lecțiile precedente că, pe lingă 
neajunsurile ce rezultă din starea de spirit de 
după războiu, s'au introdus şi unele principii 
care pot da rezultate extraordinar de bune. 
Incepem prin a vorbi despre principiul na~ 
tional. 

Nimenea nu se împotriveşte dreptului pe 
care îl are un popor. de-a trăi în forme cores- 
punzătoare intereselor şi nevoilor sale. De 
sigur că orice popor trebue să aibă o bază 
teritorială, dar aceasta să nu fie o bază ı na- 
turală. 

Poporul care se întinde organic, ca un copac 
sau ca o floare, acesta îşi ocupă baza lui 
teritorială, care corespunde, de obiceiu, unor 
margini naturale: munţi, ape, etc. 

Dar aici este de făcut o rezervă. Astăzi lu- 
mea face foarte mare abus de margini natu- 
rale. Sînt popoare care socot că au dreptul 
de-a turbura mereu pe, alții numai pentru mo- 
tivul că ele mau margini naturale, adică ţara 
lor nu e cuprinsă între munţi şi rîuri. 

Realitatea însă nu e tocmai aşa de simplă 

cum li se pare unora. Experienţa ne învață 
că popoarele nu se opresc la munți, nici la 
ape. 

Granița nu înseamnă o linie, ci o regiune 
care poate fi foarte întinsă şi care de multe 
ori cuprinde un sistem de apărare foarte 
complicat, 

In ce priveşte munții, de cele mai multe: 

ori trecerea lor se face printre dealuri îmbră- 
cate cu copaci, cu verdeață: de cele mai multe 
ori ei nau nimic din caracterul unui zid te- 
ribil, care să despartă două lumi cu desăvir- 
şire deosebite. Ba adesea muntele e chiar 
prilej de-a trece de-o parte şi de alta a lui. 

Poporul romănesc se întinde pe ambele 
cline ale Carpaţilor. Nu se poate închipui 
un popor care să fi rămas numai pe o clină 
a muntelui. Cine stăpîneşte culmea, pe am- 
bele cline e chemat spre vale şi spre şesul dela 
poală. 

Nu există munţi cari să despartă două po- 
poare. Bascii sînt de o parte şi de alta a 
Pirineilor. In Alpi, odinioară existau popu- 
laţiile alpine, care aveau ambele cline. Bal- 
canii, ca şi Pindul, n'au separat popoare deo- 
sebite. 

Apele de asemenea nu pot fi absolut des- 
părțitoare. Rîurile au vaduri, cari sînt foarte 
cercetate, luntrile circulă de pe o parte pe 
alta a apei. Oraşele Sînt întemeiate la va- 
duri şi constitue o legătură între un mal şi 
altul. Afară de aceasta, pescarii folosesc 
ambele margini ale apei. 

Se mai poate întîmpla ca iarna să îngheţe 
apa, şi atunci ea nu mai există ca graniță; 
chiar Dunărea uneori ajunge a fi ca o sim- 
plă stradă. 

Prin urmare nici rîurile nu îndeplinesc func- 
iunea de graniţe despărțitoare de neamuri. 
Ambele maluri ale lor sînt locuite de aceeaş 
populaţie. 

Cum poporul românesc e pe amîndouă ma- 
lurile Dunării, existenţa marelui fluviu n'a 
împiedecat pe Bulgari să treacă în Nord, prin 

Vlașca şi alte părţi. Nistrul şerpuieşte prin 
ţinuturi locuite de Romîni. 

Am văzut, aşa dar, că e greu să se vor- 
bească de hotare naturale. Pe de altă parte, 
cînd e vorba de întinderea unui popor în 
marginile sale definitive, trebue să ne gîndim 
la mai multe lucruri Uneori poate fi vorba 
de o expansiune naturală, efectuată într'un 
moment cînd acea naţiune a avut un prisos 
de energie; alte ori avem a face însă cu e/e= 
menfe colonizate : un cuceritor i-a mutat într'un 
anume loc cu scopuri bine definite. 

Na pof pretinde elementele colonizate artificial 
că'au aceleaşi drepturi ca acei cari sau întins 
dela sine, în mod natural, cari din neam în neam 
se găsesc pe un feriforiu oarecare, - 

Afară de astfel de colonizări, cari s'au făcut 
pe o scară întinsă şi în tot secolul al XIX-lea, 
se poate întîmpla ca intervenţia Statului să 
ducă la strămutări de populaţii şi mai arti- 
ficiale încă. Astfel vom vedea la ce lucruri 
absurde s'a ajuns prin tratatul dintre Greci 
şi Turci, care a hotărît unul din cele mai 
brutale acorduri ce sau încheiat vre-odată 
între două State. 

După luptele din Asia Mică, în care Grecii 
au fost înfrînți, a avut loc o întîlnire între 
reprezintanţii celor două State, şi d. Veni- 
zelos, dominat de anumite principii, poate 
oportune, dar înguste, a făcut cu Turcii o în- 
ţelegere de felul acesta: toţi Grecii de pe 
coastele Asiei Mici să fie strămutați î în Grecia, 
iar Turcii cari se găsesc în Grecia să fie tre- 
cuţi în Asia. Nu se poate închipui o mons- 
truozitate mai mare ca aceasta. Se vorbeşte 
mereu de autonomie, pe de o parte, şi, pe de 
altă parte, se mută populaţii care din neam 

în neam S'au găsit pe un loc oarecare, fără 
să le fi întrebat dacă ele arfisan nu dispuse 
să se supună acestei schimbări. 

Dar e aşa de greu să se fixeze un adevărat 
criteriu de deosebire între Turci şi Greci! 
Religia, ca şi limba, nu pot. fi unul serios. 
Sînt în Asia Mică Greci cari nu şi-au pără- 
sit religia creştină, dar cari-şi au cărţile sfinte 
în turceşte. Aceşti Caramanlii n'au fost schim- 
baţi dela rosturile lor: au fost lăsaţi în Asia. 

Alt caz tot aşa de interesant este acela al 
Vardarioţilor. Pe Vardar sînt cîteva mii de 
Romiîni trecuţi la Islam, dar cari vorbesc ro- 
mâneşte. Aceştia au fost strămutați în Asia, 
şi toate încercările mele de-a, afla unde au 
fost aşezaţi aceşti Megleniţi, nau reuşit. Din 
fericire, un cercetător macedonean Sa ocupat 
de ei inainte, aşa că se poate spune că nu 
vor muri fără testament. 

După toate aceste schimbări, Asia Mică a 
sărăcit. Ţara a rămas pur turcească, dar lo- 
cuitorii, oricît de frumos ar fi sentimentul . 
naţional care-i animă, sînt reprezintanţii unui 
popor deprins să trăiască parasitar. Creştini 
nu mai sînt acolo. Bisericile lor cad în pă- 
răsire şi ruină, sînt prefăcute în şcoli, căzăr- 
mi sau săli de întrunire. Arta din ele e dis- 
trusă, frescele minunate nu le mai îngrijește 
nimeni, ba pentru motive de higienă se poate 
întîmpla să fie şi acoperite cu var, şi nu sa 
_ găsit nici o comisie, care să facă o statistică 
a acelor admirabile lucruri de artă creştină, 
care existau în cuprinsul Asiei Mici. 

lată la ce se poate ajunge prin exagerata 
interpretare a sentimentului național 

Dar pe lingă aceasta sînt popoare care-şi 


- 

trimit individual reprezintanţii în toate părțile 
lumii. Unde nu se întîlnesc Englesii? 

Principiul naţional se poate lovi de foarte 
mari greutăţi, atunci cînd îl ia cineva în toată 
asprimea lui. Cunoaştem teoria lui Lamprecht, 
care susținea că Imperiul german are dreptul 
să se intereseze de orice German, de oriunde 
ar fi el. 

Interpretarea greşită a principiului național 
de multe eri duce la acte reprobabile. De 
nenumărate ori am spus că nu este greşeală 
mai mare decît aceea de-a impune, cu de-a sila, 
locuitorilor dintr'un teritoriu cucerit să vor- 
bească limba majoritară, să meargă la şcoala 
Statului. Se creiază astfel, nu un Stat cu 
cetățeni legaţi moral între ei, ci un conglo- 
merat de oameni, siliţi a trăi laolaltă, sau re- 
negaţi cari înfăţişează zdrenţe umane, cu care 
nu poţi face nimica. 

Legătura naţională este unul din cele mai 
adinci, din cele mai sacre lucruri, dar, dacă 
omul iese din această legătură pentru avan- 
tagii personale, în noua sa situație el nu mai 
are nici o valoare morală. Omului fabricaf 
de Stat i se creiază o situaţie nenorocită: nici 
nu poate fi sincer faţă de națiunea de care 
totuşi e legat în fundul sufletului, nici nu e 
în măsură să fie un supus devotat al Statului 
său. 

După războiu s'au creat State naţionale cîte 
vreţi, s'a elaborat principiul că orice naţiune 
are dreptul de-a trăi după nevoile şi inte- 
resele sale. 

State foarte mici au ieşit la iveală: Albania, 
Lituania, Estonia, Livonia, etc. Catalanii de 
pe coasta răsăriteană a Peninsulei Iberice, 
- vecini cu Aragonul, cu Castilia, cu Andalusia, 

avînd o limbă a lor deosebită, au cerut şi au 
căpătat în parte o autonomie naţională. 

O mişcare de acelaş fel s'a produs şi la 
Bascii din regiunile Pirineilor. Irlandesii şi-au 
cîştigat autonomia lor. Galii din Ţara Galilor 
vor cere cîndva acelaş lucru. 

Cunoaştem apoi lupta din Belgia, între Va- 
loni şi Flamanzi, cari se urăsc de moarte. 
La Universitatea din Gand. cursurile se ţin 
în două limbi. O declaraţie recentă a re- 
gelui Belgiei s'a făcut în trei limbi: germană, 
flamandă şi franceză. 

In Franţa, la Sud începuse să se teamă lu- 
mea de o constiință provențală. lar ceea ce 
s'a întîmplat de curînd în Bretania este un 
lucru de uimit. Această Bretanie, în care 
sentimentul celt era foarte puternic, în care 
ducii de Bretania au stăpînit pînă tîrziu, a 
devenit la un moment dat franceză. Cel din- 
tîiu rege francez care a avut Peninsula a fost 
Francisc I, care o căpătase ca zestre de la 
soţia sa, regina Claude, fiica lui Ludovic al 
XII-lea şi a Anei de Bretania. 

Acum cîteva luni s'a ridicat un monument 
la Rennes, capitala Bretaniei, în amintirea 
unirii acestei cu Franţa. In ajunul serbării, 
în timpul nopții, o explozie a făcut să sară 
însă în aier monumentul. Un grup de sepa- 
ratişti pregătiseră complotul. 

/Aceasta înseamnă însă şi o biruinţă asupra 
unui principiu aruncat înainte de războiu şi 
care s'a rostit în unele cazuri şi după. 

Cînd a izbucnit războiul, din mai multe 
locuri, se pare şi din Anglia, sa exprimat 
ideia că lumea nu trebuie să se încurce cu 
popoare mici, că toate naţiunile cari n'au mij- 
loace de conducere au să fie menite peirii. 

E o mare nedreptate să se tăgăduiască dreptul 
la viaţă al popoarelor mici; ele se pot asocia 
oricînd şi prin aceasta se pot ridica împotriva 
şi de-asupra acelora ce le meniseră peirii. 

Se credea deci înainte de războiu că na- 
țiunile mici vor dispărea în faţa Marilor 
Puteri, care vor.face din ele orice. Am făcut 
atunci o comunicare la Academie, în care vor- 
biam despre dreptul la viaţă al naţiilor mici; 
cu toate acestea, îmi era şi mie teamă că vom 
fi măturaţi, noi cei cu stătulețe mai mici, și 
că se vor institui cîteva mari hegemonii, cari 
vor stâpîni omenirea. S'a întîmplat însă din 
potrivă. ` 

Dar cei mari nu s'au lăsat. Inainte cine 
susțineau această doctrină erau cugetătorii. 
De la o bucată de vreme capitaliştii şi-au 
dat sama de profitul ce l-ar putea avea de 
la un număr cît mai întins de clienţi, şi au 
ajuns la ideia, de ieri, a stăpînirii celor Patru. 
Au văzut că vînd prost din causa Statelor 
mici, prea multe, şi că folosul lor ar fi mai 
mare, dacă producţia lor nu s'ar mai încurca 
în atitea graniţe. Înțelegerea între ei avea 
scopul să-1 facă stăpîni pe lumea întreagă. 

Planul a căzut, şi rămîne, după atîtea în- 
cercări, principiul celălalt: că fiecare grup 
etnic are dreptul de-a forma un Stat. 

Dar ce datorii au aceste formaţiuui etnice ? 
Fără îndoială, precum am spus, ele n'au drep- 
tul să siluiască neamurile cu care locuiesc pe 
acelaş teritoriu. 

Am fost întotdeauna de părere că minori- 
tățile ar trebui să ţină sama de noi, să ni 

acorde interesul cuvenit, dar aceasta nu în- 
seamnă și datoria să simtă la fel cu noi. Noi 
cerem minoritarilor să păstreze liniştea şi ordi- 
iea, dar nu trebuie să ne atingem de sufletul 
or. 

Sfatul nafional nu dă dreptul la firania na= 
fională ; un Sfaf desnafionalizafor e, de altfel, 
un organism care lucrează împofriva lui însuşi. 

Fără îndoială, Statul național are datoria 
să respecte națiunile conlocuitoare, dar el are 
şi obligafiunea de=a desvolfa o civilizafie nafio= 
nală. Şi acest punct din program l-a înde- 
plinit numai atunci cînd civilizația sa, în ca- 
sul cînd pe acelaş teritoriu se mai desvoltă 
şi alte civilisații, a ştiut şi a putut să-şi păs- 
trese primul rang. Respecţi cultura lor, dar 
te gîndeşti că civilizaţia ta trebuie să fie mai 
sus de tot ce pot da naţiunile care n'au Statul. 

Această civilizafie pe care o desvolfi are însă 
o margine: nu=i esfe permis să se izoleze din 
mersul general al culturii umane. Orice  civili= 
zafie ce se izolează se condamnă, şi împreună cu 
dînsa şi nafiunea care a produs=o. Noi fofi sîn= 
fem participanți ai omenirii întregi. 

Limba naţională e bine s'o păstrezi pentru 
literatura şi chiar ştiinţa ta, dar, pentru a 
nu rămînea izolați, e necesar ca resultatele 
să le facem cunoscute altora prin traduceri. 
Fiecare om cult trebuie să cunoască măcar 
patru limbi moderne: franceza, engleza, ita- 
liana şi germana. Dar nu se poate cere cuiva . 
să înveţe limbile slave, să ştie finlandesa, 
irlandesa, etc. 

Autarchia ştiinţifică, lipsa de năzuință spre 
a te face cunoscut altor neamuri prin tradu- 
ceri, perzistența aceasta în a nu te servi decît 

de ceea ce ai în limba ta, sunt, astăzi, cu de- 
săvirşire absurde. 

Principiul nou al naționalismului e un prin- 
cipiu sacru, pe care trebuie să-l păstrăm, de 
care trebue să se ţină sama chiar cînde 
vorba de un mic grup uman. Dar să nu se 
adauge la el şi principiul autarhiei mai ales 
al celei ştiinţifice, căci aceasta ar însemna o 
nebunie, care ar sfărma omenirea tocmai în 
momentul cînd prin strîngerea ei s'ar fi putut 
ridica la o treaptă mai înaltă de civilisaţie. 


III. SELECŢIUNEA CODUCĂTORILOR 
Jí 


Ați văzut în conferințile precedente, cum 
societățile de după războiu sînt la îndemîna 
oricui. Hitler, dacă ar fi vrut, sar fi putut 
declara ,„,Napoleonul“' Germaniei. Omenirea 
trăieşte de pe o zi pe alta; la orice catastrofă 
te poți aştepta dintr'o clipă la cea următoare. 

toate domeniile: politic, cultural, eco- 
nomic, starea de acum e intolerabilă. Avem 
a face cu o turburare complectă a societății ; 
orice din partea unui nebun se poate realiza. 

Condamnînd felul cum se prezintă realitatea 
de astăzi, nimic nu ne împiedecă să vedem 
că aceea ce este acum învălmăşeală şi haos 
mîne va putea fi un element de progres. 

După ce am văzut ce poate rămînea din 
ideia naţională, să venim acum la ceea ce se 

oate scoate folositor din schimbările intro- 

use în ordinea internă. 

Noi ne revoltăm împotriva ideii de a ne 
supune unei autorități ce e în afară de conş- 


184 


tiinţa noastră, cînd ordine de sus ne împie= 
decă să facem ceea ce avem în acea conști- 
ință. Pentru moment la noi e:încă o oarecare 
libertate. Putem tipări, nu chiar orice am 
voi, dar avem posibilitatea să strecurăm în 
scris unele lucruri pe care cenzura se face că 
nu le vede, sau, chiar de le vede, nu le poate 
opri. Dar poate fi şi altfel; sînt oameni cari 
ni-o promit. 

Regimul acesta de nelibertate actuală sau 
virtuală, nelibertatea în domeniul de activi- 
tate, este, fără îndoială, un lucru foarte puţin 
plăcut. E cît se poate de rău să ţi se ceară 
ascultare de către oameni cari s'au ridicat 
fără lege, şi chiar împotriva oricării legi. 

In Germania există constituția dela Wei- 
mar. Hitler sa ridicat acum călcînd peste: 
toate legile existente şi, lucru mai cumplit 
încă, dacă îndrăzneşte cineva să manifeste 
împotriva acestor ilegalităţi, îl aşteaptă cine: 
ştie ce mari pedepse. 

Avem această epocă nenorocită, de legi ce 
se fac astăzi pentru a fi călcate mîne, de 
regulamente ridicole, aşa că nu ştii, aproape, 
de e mai nebun cine le face sau cine le aplică. 
Pînă şi armata şi poliția sînt astăzi la dispo- 
ziţia cluburilor politice. 

Totuşi, în aceste regiuni de uzurpaţie, sînt 
şi elemente folositoare, care e bine să fie 
păstrate. 

Monarhia ereditară prezintă mari avantagii. 
Mai înttiu există un om responsabil, Suvera- 
nul, cu toată înfăţişarea lui constituțională, 
cu toate încercările de a-l împiedeca să lu- 
creze. Principiul pseudo-constituţional afirmă 
că regele domneşte fără a guverna, dar eu. 
v'aş întreba pe d-voastră ce înseamnă a gu- 

verna şi ce înseamnă a domni, cum se poate 
domni fără să guvernezi? 

Ştiu că monarhia aceasta, lumea vrea s'o 
înfeşe, să-i ridice orice putinţă de-a acţiona. 
Monarhul are dreptul să-şi aleagă președin- 
tele de consiliu, are dreptul să hotărască asu= 
pra aceluia cu care va lucra pentru ridicarea 
si propăşirea ţării, dar Suveranul constituţio- 
nal ar avea şi datoria de a chema la guvern 

e acela care a ieşit tu majoritate la alegeri. 
E monstruos lucru să gindeşti că votul unui 
nebun sau al unuia dus cu sila la vot, al 
unuia care pare niciun fel de convingere 
personală, nicio noţiune în ce priveşte va- 
loarea partidului pentru care şi-a dat semnă- 
tura, poate determina un regim, poate -hotărî 
binele ţării. ; 

Ori cît de puțin plăcută omenirii ar fi mo~ 
narhia absolută, care, prin sistemul ei uni- 
form, a înlocuit nişte alcătuiri cu caracter 
liber, nişte organizații în deplinul ințeles al 
cuvîntului, care însemnau o întreagă desvol- 
tare istorică, o acomodare la împrejurările, la 
nevoile şi la posibilitățile locale, oricît de 
usurpatoare ar fi socotită monarhia legală, ea 
nu poate fi asămănată, în ce priveşte dezas- 
trul spre care se mînă omefiirea, cu aceste sis- 
teme de aventură, ce o înlocuiesc astăzi şi 
cari sînt condamnate în ele însele. 

Inainte vreme, se da putință unui om cu. 
însuşiri extraordinare, capabil de acţiune şi 
de creaţiune, să se sprijine pe conştiinţa po- 
pulară, care din parte-i admitea legitimarea. 
prin geniu şi prin acţiune; se permitea altă. 
dată unuia care se ridica pe aceste baze fun- 
damentale ale meritului uman să se aşeze în 
fruntea societăţii. Ea se închina și altă dată, 

dar unor oameni admirabil, cari înfățişau 
acea valoare umană, capabilă de a crea din 
ea însăşi totul. 

Astăzi însă, orice om, fără să se fi ştiut 
ceva despre el înainte, fără să fi contribuit 
cu ceva la propăşirea grupului din care face 
parte, fără măcar să fie ajutat de facultățile 
lui morale şi intelectuale pentru a lucra la 
ridicarea celor între cari trăiește, poate ajunge 
oricînd stâpînul societăţii. Aventura aceasta, 
care nu oferă nimic, înlocuieşte o formă de 
guvernarei, care, cel puțin, reprezinta o per- 
manență : ştiai măcar cui să te adresezi. Apoi 
nimenea nu poate tăgădui cît de multă iniția- 
tivă a însemnat monarhia în decursul vre- 
murilor, cîte din creaţiunile omenirii i se da- 
toresc ei. 

Astăzi, cu Suveranul constituțional, avînd 
alături guvernul impus de majoritatea voturilor, 
nu mai guvernează nici măcar ministrul, nici 
cei ce l-au ales; conducătorii sînt acei cari 
stăpînesc pe cei ce l-au ales; alegătorul după 
rezultatul alegerilor nu mai are nicio impor- > 
tanță : maşina elecforală e fotul, 

Fără îndoială, va veni vremea cînd autori- 
tatea, odată restabilită, va fi reprezintată de 
altfel de oameni. Dar mare lucru e că daforia 
omului de=a asculta a fost restabilită, fie şi de asea 
menea aventurieri uzurpatori, căci omenirea frea 
buie să fie făcută şi din oameni cari pot asculta. 
Și, dintre oameni, cel puţin nouăzeci la sută 
sînt cari n'au ideie de ce înseamnă această 
datorie umană. De la revoluţia franceză, 
toată lumea a învăţat să reziste, toată lumea 

s'a deprins cu o continuă atitudine de opoziţie, 
dar nimeni nu mai ştie să asculte, şi nu vă 
închipuiţi ce mare lucru e pentru cineva care 
conduce, să aibă şi astfel de oameni. 

Monarhia este un foarte bun aşezămînt, 
cînd nu strică forțele organice prin care se 
poate face oricînd înoirea normală a unei 
societăți. Dar ea nu poafe să fie o mască; ea 
Zrebue să fie o conștiință, o răspundere, o acfi= 
vifafe, Ea frebuie să se vadă în anumite mo= 
menfe, să se facă simțită în anumite locuri, 
fără să apară în toate colțurile şi să se ames- 
tece în toate amănuntele vieţii societăţii, ris- 
cînd să-şi piardă autoritatea. 

Monarhia aceasta are avantagiul că Suve- 
ranul e supt ochii tuturora; i se atribuie şi 
lucruri pe care le face şi din cele pe care nu 
le face, dar lumea are decorul să-i ceară să-şi 
îndeplinească bine rolul ei public. Apoi mai 
e şi folosul că moşteriitorul tronului poate fi 
crescut în condițiuni superioare: se poate avea 
o grijă deosebită pentru acel ce e cunoscut, 
de toată lumea ca viitorul conducător spre 
propăşire a societăţii. | 

Cu toate aceste avantagii ale monarhiei, 
` din cînd în cînd într'o societate poate răsări 
întrebarea: dar cineva care nu e fiu de rege 
şi care e totuşi înzestrat cu însuşiri extraor- 
dinare la ce ar putea el aspira în Stat? Poate 
să fie preşedinte de republică. l-ar trebui 
însă cîțiva ani pentru a se obişnui cu ceea 
ce trebue să facă în această calitate, pe cînd 
astăzi se schimbă lucrurile aşa de răpede, că 
nu mai există guvernări în succesiune, ci nu- 
mai improvizări, aşa cum li-o da Dumnezeu. 

Formula la care se va ajunge în viitor, în 
ce priveşte monarhul chemat să colaboreze 

cu supuşii şi să reprezinte o continuitate, nu 
o ştim. Că nu poți să lași stăpînirea numai 
oamenilor de valoare, numai oamenilor cu 
voinţă şi merite mari, e natural: se poate în- 
tîmpla să decadă şi să moară. Şi, atunci, ceea 
ce neapărat trebuie să rămiîie e permanența 
monarhică. 

Faptul că oameni lipsiți de biografii stră- 
lucite, oameni cari nau avut familie ilustră 
în împrejurările de după războiu s'au ridicat 
în fruntea societăţii constituie pentru umani- 
tate o experienţă de o mare valoare. Cînd 
omenirea se va linişti, în mintea ei va rămînea 
amintirea că oamenii se pot ridica şi pe alte 
baze decît pe scara aurită a monarhiei, că 
sînt cameni cari se pot ridica prin ei înşii, 
prin calitățile personale excepţionale, oameni 
cari pot face ceea ce n'a putut Suveranul cu 
ministrul său, lucruri pe care acela care nu s'a 
ridicat prin el însuşi nu le-ar fi putut face 
niciodată. 

Legăfara înfre drept şi merit, colaborînd pentru 
a înfrîna jocul obraznic al agențiilor electorale ` 
şi a opri uzurpafia şi aventura, aceasta e formula 
1jiforului, 


IV. CĂTRE PACE 


In conferinţa de astăzi va fi vorba de ideeia 
nouă aruncată după războiu împotriva răz- 
boiului însuşi. 

Sînt, în momentul de față, oameni cari nu 
mai cred că războiul e necesar pentru a li 


199 


aduce cine ştie ce modificări de graniţe, pentru 
a li satisface cine ştie ce interese personale, 
oameni cari sau împăcat cu ideia că Statele 
trebuie s4 rămîie aşa cum au fost fixate după 
marele războiu. 

Dar sînt şi persoane, mai ales în Germania, 
cari doresc războiul. Alte persoane sînt îm- 
potriva lui, dar, de multe ori, într'o formă 
care deserveşte ideia păcii. 

Se întîmplă adeseori să pierzi încrederea 
într'o ideie pe care o vezi susținută şi înfăți- 
şată de cineva întrun mod caraghios. Nu 
e peste măsură de interesant să vezi, la un 
congres general al istoricilor, repetîndu-se, în 
fiecare adunare, ideia revizuirii manualelor 
de istorie. Se cere înlăturarea din ele a tot 
ceia ce-i în legătură cu războiul. 

Nu văd cum sar putea prezinta o istorie 
fără a vorbi despre războaiele purtate de 
poporul respectiv în desvoltarea lui. Eu nu 
spun că războaiele trebuiau să se facă: foarte 
rău că oamenii s'au aruncat unii asupra altora, 
dar e şi foarte bine că acei atacați s'au apărat : 
obrăznicia trebuie întotdeauna pedepsită, 

Dar realitatea e aceasta : războaiele au fost ; 
cum poţi, prin urmare, să le scoţi din istorie ? 
Trebuie să găseşti mijloacele cele mai eficace 
pentru a înlătura şi pentru a evita războiul 
în forma lui de azi: aceasta nu înseamnă însă, 
că, dacă eşti atacat acasă la tine, poţi să stai 
cu mînile în sîn: dai cu ce poţi, chiar cu 
riscul de a ţi se distruge şi cele mai de samă 
lucruri de artă. 

Fiecare popor trebuie să aibă o conştiinţă 
națională şi să ţină la a avea o istorie cît 
mai avantagios presintată; dar ce trebuie în- 
lăturat din manuale nu sînt războaiele pro- 

priu-zise, ci urletul acela nesfârşit pentru 
măcel, toate acele avide socoteli cu privire la 
cifrele celor căzuţi în luptele trecute. Eu am 
fost întotdeauna de părere să se înlăture părțile 
ape te, măcar din manualele de istorie pentru 
ete. 

Am cetit multe rapoarte ale diferitelor țări 
cu privire la manuale, şi am băgat de samă 
că cele mai paşnice sînt ale popoarelor celor 
mai războinice. Un Bulgar spunea că ma- 
nualele lor sînt cele mai pline de frăţie şi de 
iubire pentru toate neamurile. Istoria însă 
poate fi scrisă aşa fel ca să nu jignești 
pe nimeni; eu am o experienţă în această 
privinţă : aici la Văleni, nu cred că vreunul 
dintre minoritari a fost nemulțumit cîndva. 

Este şi o altă formă de manifestare a ome- 
nirii contra războiului. La Geneva se tipăresc 
o mulţime de hirtii cu hotărtrile pacifiste de 
acolo, pe cari nimenea nu le citeşte: se dis- 
cută necontenit asupra ideii de pacificare; în 
numele acestei idei se strigă într'una ; iar ţă- 
rile la ele acasă fac tot ce ştiu ele. Nu odată: 
a fost vorba să se creeze un mijloc de paci- 
ficare, spre a impune pacea celor cari n'o vo- 
iesc, şi nu s'a ajuns la niciun resultat. Saw 
bătut în America-de-Sud, mii de oameni au 
căzut, dar Geneva n'a fost anunţată. Au fost 
lupte între laponia şi China, fără ca de la 
Geneva să se poată face ceva pentru a le 
opri. Acest for mondial de pacificare exista, 
de altfel, la Geneva şi pe vremea cînd s'a dat 
războiul dintre Greci şi Turci, care s'a încheiat 
cu monstruoasa înţelegere, despre care vam 
vorbit într'o conferință precedentă, prin care 
Grecii de pe coastele Asiei Mici au fost stră- 
mutaţi în Europa, iar Turcii din Grecia au 

fost siliți să treacă în Asia, stricîndu-se astfel 
rosturi de veacuri întemeiate, pentru atîția 
oameni. 

A introduce mijloace de constrîngere în- 
seamnă să ai o armată contra altei armate, 
să introduci războiul contra războiului, dar 
nimeni nu s'a gândit serios la această armată 
internațională. A mai fost vorba de o boi- 
cotare a celor ce nu.se supun: se propunea 
să nu li mai cumpere nimeni mărfurile. Cre- 
deţi oare că laponesii, poporul cel mai şiret 
de pe lume, n'ar.fi găsit unde să-şi desfacă 
pe ale lor? Contrabanda din secole în secole 
face progrese şi va ajunge prin avioane la o 
desvoltare aşa mare, că nu va mai putea fi 
împiedecată. 

Şi, atunci, dacă nu există la Geneva niciun 
mijloc de a impune şi de a menținea pacea 
în umanitate, ce fac aceşti domni, reprezintanți 
ai tuturor ţărilor? Se adună şi ţin discursuri 
după discursuri, pe cari foarte mulți nu le 
înțeleg şi al căror efect e cu desăvîrşire mic- 
şorat prin traducerea ce li se face. 

Evident, ideia păcii servită în felul acesta 
nu foloseşte nimic. Dar la Geneva sînt repre- 
zintanţi ai Statelor mari şi ai celor mici, de` 
şi primii sînt cei cari au preponderența şi de 
multe ori chestiunile se resolvă potrivit vede- 
rilor şi intereselor acestora, şi unde este atunci 
dreptatea dela Geneva ? 

Pe calea aceasta ideia păcii nu poate fi ser- 
vită, după cum ideia războiului nu poate fi 
servită de cei cari o reprezintă în mod ridicol. 

Forma actuală a războiului nu poate fi în 
de ajuns condamnată. 

lată, în cîteva cuvinte, ce a însemnat răz- 
boiul în timpul veacurilor. 

Odinioară, cînd se bätea un Egiptean cu un 
Asirian sau cu un Haldeian şi se spunea pe 
urmă că biruitorul a distrus tot ce i-a ieşit 
în cale, că a călcat în picioare pe duşman, 
mai întîiu să nu-l credem: se laudă; apoi să 
ne întrebăm: ce-i mîna pe ei la războiu, ce-i 
făcea să se încaiere unii cu alții? 

Imboldul către cuceriri la popoarele din 
monarhiile orientale, putea fi oare ambiția ? 
Ea însăşi, în politică, este un fenomen su- 
fletesc a cărui origine este mult mai nouă. 
N'au avut totdeauna popoarele aceea ce se 
numeşte „ambiţii politice“. Prin urmare nu în 
ambiție, şi încă mai puţin în explicaţia vagă 
de „poftă de cucerire“, trebuie să căutăm rostul 
războaielor din antichitatea orientală. 

Şi nici în necesitatea geografică nu stă - 
această explicaţie. Noi dorim ca fiecare Stat 
să-şi aibă marginile teritoriale bine fixate ; ni 
trebuie munți, rîuri, accidente de teren ca gra- 
niţe, fiindcă noi adminisfrăm teritoriile pe cari 
le cucerim, fiindcă noi înţelegem să dominăm 
de fapt şi chiar exploafăm poporul supus, care 
a căzut în mînile noastre. 

Și nici nu se întreprindeau războaiele atunci 
din motive economice. Cuceririle de atunci 
nu sămănau cu cele din zilele noastre. Cuce- 
ritorii maveau a face cu conşfiinfi nafionale, 
nici Cu feriforii caracferizate, şi am zice chiar 
că nu umblau nici după fribufuz/ popoarelor 
supuse. Ideia dominantă la ei era aceea că 

frăiesc prin zei şi pentru zei. Cel ce se luptă, 
se supune voinții zeului său. La hotar e un 
popor care are alt zeu. - Omorirea oamenilor 
era sacrificiu uman adus zeului fiecăruia, cu 
oameni cari cred în alţi zei. 

Peste Grecia, Imperiul Roman, care nu în- 
seamnă altceva decît asociafia înfregii umanităfi 
culfe ca să frăiască în pace, apărîndu-se de ele- 
mentele barbare de la hotare, o cooperafivă 
polifică onestă şi muncitoare, care n'a făcut 
decît să impună lumii pax romana, nu sa ri- 
dicat decît împotriva acelora cari turburau 
pacea şi liniştea umanităţii. Apoi a venit evul 
mediu. À 

In această vreme, admirabilă, cînd formele 
dure nu existau, cînd înțelegerea dela om la 
om era cu totul altceva decît ce avem azi, 
războiul era un duel înfre douăpersoane. Dacă 
aveai o neînțelegere cu cineva care te-a ofensat, 
făceai apel la Dumnezeu. Era credința că 
de-asupra tuturora e o judecată dumnezeiască. 
Iudicium Dei, cum i se spunea în evul-mediu. 
Cine biruia, era poporul care avea un mai 
mare număr de oameni puternici, voinici şi 
viteji. Biruinţa în războiu era ca un premiu 
pentru calităfi fisice manifestate cavaleresc. 

A venit apoi altă vreme. Napoleon repre- 
zintă o mare concepţie, un extroordinar pres- 
tigiu de geniu militar, care găseşte lucruri pe 
cari alţii nu le-ar fi puiut născoci. Vitejia 
cuiva nu mai avea acelaş rol ca în evul mediu; 
biruinţa însemna încoronarea aceluia care a 
avut ideia genială. 

Pe urmă s'au amestecat ştiinţile în războiu: 
biruința va fi a aceluia care are meşteşug. Gazul 
asfixiant va distruge populația fără alegere : 
copii, tineri şi bătrîni, femei şi bărbaţi; cre- 

ioanele de oţel vor fi aruncate din aeroplane 
şi vor nimici tot ce le va ieşi în cale; ghiu- 
lelele vor distruge tot ce omenirea s'a străduit 
de veacuri să creeze; razele ucigătoare, cari 
se caută acum să le întrebuinţeze, vor secera 
încă şi mai fără milă viața omenească, şi 
savanții, satisfăcuţi de ceea ce au putut servi 
omenirii, vor continua să lucreze la mași- 
nile lor. Dar aceasta, fără îndoială, este o la- 
şitate. 

Războiul nu mai este nici sacrificiul adus 
zeului, nici supunerea față de judecata dum- 
nezeiască, nici răsplătirea genialităţii cuiva, 
ci este rezultatul descoperirilor pe cari le 
face cine ştie ce savant în laboratoriul său. 

Sînt încă mulți reprezintanți ai rasei albe, 
dar, dacă îi vom tot secera, vom ajunge să 
fim stăpîniţi de Negri şi de Galbeni. 

Ideia păcii se impune focmai prin odiosul răz= 
Boiului. Dar aici se pune întrebarea: în ce fel 
vei împiedeca pe oameni să se bată? 

Războiul cel mare a fost provocat de o în- 
curcătură între diplomaţi; ne mai putîndu-se 
descurca din felul cum lucraseră, s'au găsit 
siliţi să dea curs liber războiului. 

Dar e o mare deosebire între felul cum 
era diplomaţia odinioară şi cum se prezintă 
astăzi. 

Inainte, diplomaţia era în mîna cîtorva de 
profesie; acum, sînt diplomaţi tot felul de 
avocaţi, de profesori, cu tot felul de capricii. 
Se mai pot răzima interesele Statelor pe aceştia _ 
aşa cum se bizuiau pe diplomaţia de odi- 
nioară ? 

Dar înainte mai era şi Suveranul care înter- 
venia. Ori de cîte ori era vorba de interesele 
Statului, el putea spune diplomaților că el e 

represintantul atîtor generaţii cari au domnit, 
că reprezintă permanența şi responzabilitatea. 

Acum însă nu e vorba numai de miniştri 
improvizaţi, numai de monarhi constituţionali, 
cari nu pot lua nicio hotărire, dar mai este 
şi altceva. Inainte de secolul al XIX-lea 
niciun războiu n'a fost provocat din stradă, 
niciun războiu n'a fost dus la executare de 
campanii de presă, de atîtea ori nesincere şi 
plătite. 

Ce se poate face pentru înlăturarea acestor 
neajunsuri? Nimic în afară de schimbarea 
omului din lăuntru, Atita vreme cît fiecare 
dintre noi nu va primi în elun spirit de drep- 
tate, atîta vreme cît morala creştină va fi des- 
considerată, atîta vreme cît omul va fi o bestie 
pentru semenii săi, atîta vreme cît o clasă 
socială se va gîndi mereu la distrugerea celor- 
late clase sociale, atîta vreme orice încer- 
care spre mai bine a omenirii va fi efemeră 
şi zădarnică. 

Omenirea frebuie reeducată şi numai atunci ea 
va putea colabora cu mijloacele pe cari civi- 
lisaţia de astăzi i le pune la dispoziţie. 


V. SPRE O ADEVĂRATĂ LITERATURĂ NOUĂ 


I 


Arta este un produs al societății şi după 
părerea mea, ele fiind indusolubil legate, nici 
cînd nu pot fi despărțite una de alta. Aşa 
că fac o mare greşială acei cari spun că lite- 
ratura poate exista în afară de societate, că 
ea îşi are o sferă specială a ei, care n'are 

nicio legătură cu societatea. Vechea teorie 
a lui Maiorescu a căzut: astăzi e sigur că ceea 
ce există în fiecare dintre noi poate avea 
importanță şi pentru alţii, pentru că lumea 
dinafară trăieşte în noi, precum fiecare dintre 
noi trăim în cei din jurul nostru. 

Maiorescu zicea că lumea e rea, plină de 
mizerii şi de ticăloşii şi că prin literatură trebuie 
să ne ridicăm într'o lume mai senină, mai 
bună decît cea în care trăim. Dar credința 
lui că literatura n'are legătură cu viaţa, că ea 
trebuie să fie senină, glacială, impersonală şi 
obiectivă nu l-a împiedicat să patroneze pe 
Eminescu, cel mai înfocat subiectivist şi cel 
care a fost cea mai vie expresie a societăţii, 

Literatura este un lucru din viaţă, o con- 
centrare a vieţii, o suggerare a vieţii. Nu în- 
făţişezi viaţa cu toate elementele ei: scoţi din 
ea ce nu prezintă nicio importanță și păs- 
trezi numai ceea ce-i caracteristic. (Greşeala 
cea mare a literaților din vremea noastră e 
aceasta : se răpăd să spună fof ce ştiu în legă- 
tură cu o viaţă. Dar romanul, spre exemplu, 
nu este prezintarea unei bucăţi dintr'o viaţă. 
Romancierul francez Zola spunea că arta este 
o bucată dintr'o viaţă, dar văzută printr'un 
temperament şi e sigur că temperamentul alege, 
nu ia orice din ce i se oferă. 

Literatura, am spus, este şi un lucru de sug- 
gestie. Acel care scrie trebuie să colaboreze 
cu cititorul; prin ceea ce pleacă dela scriitor 
într'un anume moment, cititorul e ajutat să-şi 
creeze o lume întreagă a lui, ce nu se poate 
trezi în sufletul omului prin două sau trei 
rînduri bine scrise. Literatura este un apel 
la cititor, la izvoarele vii din sufletul uman 

şi, dacă pe acestea le-ai găsit, ţi-ai asigurat 
cititorii. 3 

S'a discutat în ultimul timp dacă şi teatrul 
este literatură. Fără îndoială şi el este o con- 
centrare a vieţii şi o sugegstie. Eu m'am ri- 
dicat împotriva pieselor, care, ca a domnului 
Ciprian: „Omul cu mîrţoaga“, îmi servesc 
viaţa aşa cum e ea. De sigur, o piesă îmi va 
reproduce lucruri din viaţă şi pentru ea, dar 
îmi va prezinta-o în ce are ea mai carac- 
teristic şi aşa fel ca să scoată la iveală lucruri 
cari nu Sar fi trezit în sufletul spectatorului 
fără ajutorul dramaturgului. 

Literatura de după războiu, să vedem în ce 

măsură socoteşte ea aceste principii: de-a fi 
în legătură cu societatea, de-a o sublinia şi 
de-a exercita o influență magică asupra citi- 
torilor. 
- Ce schimbări avem în domeniul literaturii 
după războiu? Despre ceeace e rău am vorbit 
şi altă dată; ce-a rămas bun vom vedea în 
lecţia aceasta. 

Primul lucru ce-l observăm după războiu 
e ruperea oricării legături între poezie şi viaţă. 

Se întrebuințează în poezie un jargon pe 
care societatea nu-l poate primi. Cînd vam 
citit din „Antologia poeţilor tineri“ a d-lui 
Zaharia Stancu, v'aţi dat seama că limbagiul 
acestor poezii nu poate fi strămutat în viaţă, 
că această poezie nu poate avea nicio in- 
fluenţă asupra graiului de toate zilele. 

Poezia aceasta mare, nici în ideile sale, cari 
sînt false, nici în sentimentele sale, care sînt 
făţărite, şi nici în limbagiul său, care este un 
ritm sfişiat, nicio legătură cu viaţa, nu în- 
seamnă nimic pentru ea. 

Cu totul altceva era poezia de odinioară. 

Vechea Grecie nu poate fi separată de poezia 
ei, care pleca dela atîtea şi atîtea rădăcini, 
adînc înfipte în viaţa societăţii. Arta şi lite- 
ratura greacă apar în legătură cu datina reli- 
gioasă, avînd străvechi origini, bazate pe o 
tradiţie divină. 

Literatura „romană, deşi represintă mult mai 
puţin, fiind în mare măsură o imitație, tottig 
este un decor al Statului. 

In evul mediu poezia era în legătură cu o 
religie, care stăpînia întreg sufletul omenesc, 
cu viața cavalerească, şi cu acea preocupare 
de cruciată, care stăpînia sufletele pline de 
misticism ale medievalilor. „Cîntecul lui Ro- 
land“ este desigur în legătură cu cruciatele 
din secolul al XII-lea. Fiecare castelan asculta 
cu- cea mai mare plăcere pe acei trouveri sau 
trubaduri cari purtau din loc în loc cînte- 
cele. Aceasta era, fără îndoială, o poezie ple- 
cată dintr'o spontaneitate omenească. 

In epoca modernă poezia era în legătură cu 
mărirea Curţii, cu nevoile acesteia. Monarhia, 
încă din vremea lui Richelieu, a încercat să 
atragă la dînsa toată viaţa literară şi artistică. 
Prin aceasta literaturii i se aduc oarecari în- 
grădiri; nu mai poate fi vorba de admirabila 
spontaneitate din evul mediu, cînd fiecare 
scria cum voia, găsind mijloace personale de 
expresiune. 

Cînd a venit revoluţia franceză, un Rouget 
de Lisle, cu patriotica lui Marseillaisă, repede 
a însufleţit o întreagă societate. 


II 


Apoi poezia romantică a subţiat şi a îmbo- 
găţit sufletul uman: Un entusiazm poetic, 

care lipsia înainte, o tendinţă de-a te interesa 
de orice domenii de activitate, un sentimen- 
talism nou însufleţiau tineretul din prima ju- 
mătate a secolului al XIX-lea. 

Vine apoi regimul lui Napoleon al III-lea, 
care a fost, fără îndoială, ceeace se numeşte 
un regim despotic. El îndreaptă societatea 
spre a o aşezare cuminte, spre muncă liniştită, 
spre acumularea averilor, spre cîştigarea asi- 
gurată a situaţiilor materiale, desfăcînd-o de 
avîntul vag de odinioară. 

Literatura din această vreme oglindeşte 
acelaş spirit materialist : literatura şcolii natu- 
raliste, pozitivismul din a doua jumătate a seco- 
lului al XIX-lea. In romanele lui Flaubert 
e o siguranţă de stil extraordinară, cuvintele 
se aşează în frază întocmai aşa cum oamenii 
erau aşezaţi în societate şi cum organele de 
cîrmuire se cuprindeau într'un ansamblu după - 
concepţia pe care a întrupat-o şi Imperiul în- 
tiiu şi Imperiul al doilea. Zola, în seria lui 
de romane sociale, din cari unul înfăţişează 
clasa muncitorească, Germinal, altul viaţa ţăra- 
nului, Za ferre, altul mediul conrupt parisian, 
Nana, etc., nu face decît să- redea aceeaşi 
stare de spirit, 

Aceasta era literatura de odinioară : o alcă- 
tuire ieşită din preocupările şi nevoile actuale 
ale societăţii. 

Dacă Germania s'a ridicat din umilința la 
care o supusese Napoleon, aceasta se dato- 
xeşte în mare parte şi unei poezii pline de 
avânt, ca aceea a lui Körner, mort pe cîmpul 
de luptă. Tinerimea scriitorească şi studen- 
tească, formată sub influența spiritului care 
jeşia din filosofia cea nouă a lui Fichte și 

Hegel, a contribuit în mare măsură la redeş- 
teptarea naţională a Germaniei. 

Ridicarea Ungariei dela 1848 se datoreşte, 
de sigur, şi răsunetului pe care l-au avut ver- 
surile lui Petöfti. 

Toţi poeţii noştri au fost factori de trezire: 
aj sufletului romînesc. Ce-a putut trezi în so- 
cietate acel glas venit din adînc, al lui Emi- 
nescu, o ştie fiecare Romîn. 

Na fost nicio 'epocă în care poezia să fie 
desfăcută de societate. Societatea are anu- 
mite idei, cari nu pot fi rostite decît prin 
poezie, şi nu ţi-e permis ţie, poet nou, să ră- 
peşti societăţii acest mijloc de exprimare, să-i 
iei forma cea mai nobilă de care ea are 
nevoie. 

Societatea actuală a refuzat poesia care se: 
creiază astăzi, şi atunci avem poezia aceasta. 
nouă, care se face între poeți şi ziarişti, poezia 
aceasta care este, cu desăvîrşire, scoasă dela: 
ordinea zilei. 

Poeţii noştri n'au nici un ideal politic, nici un: 
limbagiu inteligibil: ei sînt şi critici şi jur- 
naliști ; genurile nu mai au nicio importanță: 
pentru ei. Nu vă închipuiți ce repede ar 
dispărea toată pleiada aceasta de poeţi, dacă 
sar ivi un adevărat mare poet, un suflet 
înainte de toate, nu un tehnician, şi s'ar vedea 
atunci cît de puţin înseamnă tehnica faţă de 
suflet. Numai un astfel de poet ar putea: 
reconcilia societatea cu literatura. 

Un caz de poet mare, răsărit cu totul pe- 
neaşteptate, e cazul poetului american Walt 
Whitman, de pela 1890. Era un muncitor:: 
n'a făcut nici şcoală secundară, nici supe- 
rioară, n'a cetit literatură greacă sau latină, 
nu era inițiat în secolul lui Ludovic al 

XIV-lea, nici n'a cunoscut operele romanticilor 
sau ale naturaliştilor. 

In cartea sa „Foi de iarbă“, poezia n'are 
nici un fel de pretenţii : este e creațiune natu- 
rală, spontană, care reprezintă întreaga gamă 
a sufletului popular omenesc. 

In America era pe vremea aceea obiceiul 
de-a scrie poezii fără ca autorul să inten- 
ționeze publicarea lor. Cîteva admirabile ver- 
suri am publicat eu, în cartea mea despre 
America, ale unei poetese americane, cari 
erau făcute fără intenția de-a fi publicate 
vreodată. 

Americanii trăiesc în afară de convenţie, şi 
aceasta explică pe Walt Whitman, pe cînd 
noi, Europenii, suntem strîns încătuşaţi de con- 
venţie şi de tradiţii, din cari nu putem ieşi. 
Americanul poate face orice prostie şi nu ră- 
mîne legat de ea: orice poţi -găsi în civili- 
saţia americană. 

Ce-a făcut poezia aceasta nouă, cari sînt 
avantagiile ei? Inainte de războiu, pentru a 
te putea înfăţişa convenabil trebuia să cu- 
noşti anumite forme, să posezi anumite mij- 
loace, cari nu se cîştigau cu prea multă greu- 
tate, şi cu ajutorul lor reuşiai de cele mai 
multe ori să ascunzi golul din dosul metodei 
şi a formei d-tale. Prin poesia aceasta nouă 
am sfărîmat formele: omul se vădește aşa cum 
e, şi, cînd se va ivi poetul cel mare, el va 
trebui să fie mare în adevăr, căci nu va mai 
putea înșela lumea cu subterfugii, nu va mai 
putea încînta prin artificii de metodă şi per- 
fecțiune de formă. Prin distrugerea mijloa- 
celor de exteriorizare se pune problema cali- 
tăților reale şi a celor ce ţi le scoţi în evi- 
denţă prin artificii. 

III 


Să spunem cîteva cuvinte şi despre teatru. 
Un timp, teatrul a făcut. parte din religie, şi 
cum la Atena, spre exemplu, viaţa religioasă 
şi viaţa de cetate erau foarte strîns legate, 
miile de oameni se îngrămădiau la teatru ca 
să înveţe şi istoria şi religia. 
` Teatrul la început a fost o serie de cîntece. 
Comedie înseamnă cîntec sătesc, tragedie — 
cîntec în legătură cu aducerea jertfei, cu tă- 
ierea ţapului. x 

` Teatrul nu era în afară de societate, nu era 
pentru cîțiva. Azi i se fură societății teatrul ; 
de aceea să nu ne mirăm că lumea e brutală 
şi grosolană, că se îndeasă la cinematografe 
şi music-halluri. 

La Roma teatrul era potrivit cu sufletul 
roman. 

In evul mediu toată religia creştină era tre- 
cută în teatru; misterele cu subiecte reli- 

ioase se jucau în cuprinsul catedralelor, şi 
Fimea venia din toate părțile să le vadă. 

In ce priveşte epoca modernă, un Corneille 
sau un Racine erau pentru curteni, seniori şi 
rege; trebuiau să scrie aşa fel ca să nu sufere 
delicateţa cucoanelor dela Curte. 

In Anglia nu era tot aşa. Regina Elisabeta 
nu avea o Curte ca aceea a lui Ludovic al 
XIV-lea, şi teatrul lui Shakespeare era pentru 
toată lumea. 

In Franţa a venit un timp cînd importanţa: 
Curţii din Versailles era cu totul scăzută față 
de saloanele ce se ridicau în Paris şi în cari 
se formau spiritele franceze. Astfel s'a ridicat 
Voltaire aducînd „filosofia“ în teatru. Dar 

acel care n'a ţinut socoteală de nimeni, care 
şi-a bătut joc de toată lumea, îna cărui operă, 
Noces de Figaro şi Barbier de Séville, se găseşte 
mult mai multă revoluţie şi într'o formă popu- 
lară pe care oricine o putea ceti şi înțelege, 
decît în toată opera lui Voltaire, Rousseau şi 
Montesquieu, e Beaumarchais, pe care isto- 
ricii nu-l pun nici măcar ca al patrulea printre 
„filozofii“ cari au pregătit Revoluţia franceză. 

După drama romantică vine apoi vremea 
lui Napoleon al III-lea, cu era lui Dumas 
fils, care pune în discuţie chestiunile sociale, 
adulter, divorţ, etc. 

In Nordul scandinav apare drama de conş- 
tiinţă a lui Ibsen şi Bjoernson. 

Dar batjocura ce ni se dă după războiv, 
ce legătură are cu societatea? Toate acestea 
înseamnă căderea teatrului. Dar omul are 
nevoie de tragedie; nu-i dai loc tragicului pe 
scenă, lumea îl strămută în stradă. 

Romanul, la Greci, avea o formă idilică şi 
pastorală. Romanii au creat forma satirică. 
Evul mediu a cunoscut romanul-epopee. 

A venit un timp cînd o societate nouă s'a 
format şi a cerut romanul ca să-şi exprime 
nevoile şi sentimentele. Şi atunci a apărut 
opera grandioasă a lui Honoré de Balzac, 
Comedia umană, în care, printr'o minunată şi 
fantastică putere de intuiţie, sa crezut în 
stare să cuprindă şi să oglindească întreaga 
societate. 

După el a venit vremea fabricilor, a capi- 
talului, a stăpînirii în sens de îndreptare spre 
realităţi materiale, a lui Napoleon al III-lea. 
Atunci, din nou, romanul realist al unui Flau- 
bert sau a unui Zola este oglinda fidelă a 
societăţii. 

După războiu, în toate ţările s'au găsit oa- 
meni cu timp liber pentru cetire uşoară. Apare 
atunci acest roman uşor: s'au riscat în el tot 
felul de poeţi, de gazetari, pe femei, cari wau 
ce face, etc. 

Fiindcă lumea se interesa de orice, spus 
supt orice formă, toţi aceştia şi-au zis de ce 
n'ar scrie şi ei romane, dacă-i aşa de simplu 
să mulţămeşti gustul lumii. 

Dar viața pe care o înfăţişezi trebuie să 
fiarbă întîi în tine, apoi trebuie să te trudeşti 
să găseşti forma cea mai perfectă, să te tru- 
deşti să prezinţi 'ceeace vrei să spui într'o 
formă literară şi să te năzueşti să cobori în 
sufletul cititorului ceeace vrei să-i povesteşti. 

Dela un timp romancierii au văzut că plac 
romanele cu subiecte nule şi lipsite de formă, 
şi au început să curgă astfel de romane. Dar 
publicul cititor nu e prea lungă vreme cre- 
dincios acestor creatori de literatură: în 
ultimul timp încep să se rărească, şi am ob- 
servat că se simte plăcere pentru cetirea lite- 
raturii popoarelor mici, care n'a fost încă 
atinsă de stricăciunile moderne. Astfel un 
Bojer, un Hamsun, Nordicii, se bucură de un 
foarte mare număr de cititori. 

La noi d. Rebreanu în romanul „lon“ ni-a pre- 
zintat un ţăran abject, care injură pe tatăl 
său, apucă de păr pe mama sa, şi ce nu face 
el pentru pasiunea ce-o are pentru pămînt! 
Traducerea cărţii lui în alte limbi ar fi o im- 
pietate față de țăranul nostru. 

In ce-l priveşte pe d. Cesar Petrescu, ela 
pornit dela Sămânăforul. O parte din litera- 
tura d-sale dela început e foarte bună; de 
multe ori e mai multă vigoare în nuvelele sale 
dela început. De-odată însă a prins să scrie 

altfel. Dar o literatură trebuie să fie pe pă- 
mînt, să plece de acolo şi să vadă puţin şi 
pe pămînt; altfel este o literatură proastă, pe 
“care un vînt o aduce şi altul o spulberă. 


VI. SPRE ALTĂ ŞCOALĂ 


I 


Domeniul şcolar. fără îndoială, este unul 
«din cele mai interesante, întru cât şcoala este 
fabrica în care se pregăteşte omenirea, şi, azi, 
din nenorocire, ea fabrică oameni neoameni. 
Şcoala de astăzi desumanizează pe om; so- 
cietatea însă are nevoie de oameni energici, 
de oameni întăriți sufletește, de oameni cari 
să muncească, nu de oameni cari aşteaptă 
leafa de la Stat, căutînd fel de fel de mij- 
loace pentru a „trage chiulul“. 

Problema cea mai interesantă astăzi este 
„aceia a descolarizării societății. De societatea 
aceasta nenorocită, intrată în tipicul şcolii, 
oricine poate abuza, orice aventurier sau 
-orice bandă politică se poate face stăpânul ei. 

Ceea ce eu numesc „şcolarisare“ nu este un 
lucru prea vechiu şi nici nu este ceva folositor 
“societăţii. In ultimul timp s'a văzut cu pri- 
sosință cât de necesar e să fie înlocuită 
-cu altceva. Aşa cum e acum, ea nu satisface 
sufletul omenesc, şi acesta îşi caută în afară 
-eea ce nu-i poate da şcoala. Și vă închipuiți 
câtă tragedie e într'un suflet tânăr, în care 
‘fierbe ceeace are el în afara şcolii: de aici atâtea 
:spirite nehotărîte, atâția inşi lipsiți de capa- 
-citatea de-a lucra. 

Dar şcoala are datoria de-a ajuta societatea, 
de-a merge mână în mână cu ea, şi nu de a-i 
sta în cale. Nici o şcoală nu trebuie să existe 
pentru scopurile sale, ci să iasă din nevoile 
societăţii, care nevoi trebuiesc cunoscute şi 
înălțate ca să, ajungă la forma pe care so- 
întrupeze şi s'o servească şcoala. 

Ea, şcoala, trebuie să lucreze pentru socie- 
tate, şi nu societatea să fie mutilată ca să 
între în tipicul şcolii. 

La începutul culturii omeneşti au fost mo- 
narhiile de acum patru mii de ani, în cele 
două văi creatoare; a Nilului şi a Tigrului şi: 
Eufratului. Acolo, dacă ar fi încercat cineva. 
să introducă şcoala aşa cum o avem noi azi,. 
nimeni nu l-ar fi înţeles. Ideia şcolii abstracte 
nu putea să existe unde nu erau nici: 
bănci, nici catedre, unde nu se ivise noțiunea 
atestatului, a diplomei. Ştiinţa pentru ştiinţă 
nu se cunoştea acolo. Se scriau rugăciuni 
pentru a întovărăşi pe mort în altă lume, 
„se clădia, se sculpta, se zugrăvia pentru tem- 
plele zeilor, dar aceste îndemînări se învățau: 
ca un meșteşug şi se transmiteau dela un su- 
flet la altul. 

Noi sântem obişnuiţi să credem că aceea. 
ce avem noi azi sânt lucruri „de întotdeauna. 
Dar în societatea orientală n'a fiinţat şcoala 
în înțelesul nostru de astăzi. Cei vechi ştiau 
foarte multe lucruri, dar penfru a le învăfa se- 
duceau la omul care cunoştea cel mai bine meseria: 
respecfivă, Astăzi eşti silit de multe ori să 
te duci la tot felul de imbecili cu atestate 
cari nu cunosc nici pe departe ceeace au pre- 
tenția să te înveţe pe tine. Constrângerea de- 
a merge cineva întrun anume loc să învețe 
ceva de care nu are nevoie, în loc să fie 

lăsat să meargă acolo unde acest lucru se 
poate învăţa mai bine, nu exista în antichitate, 

Astăzi, ca să înveţi o meserie, te duci la 
şcoala de meserii, la maestrul pecetluit de Stat. 
Odinioară învăţătura se primia de la om la 
om; se dădea sufletul întreg şi sufletul întreg 
se primia; nu era cineva obligat să între în 
şcoala de Stat, cu toate impunerile şi îngus- 
tările ei. În vremea noastră nici într'un grad 
de învățământ nu sar putea ridica un elev 
ca să roage pe profesor să li vorbească des- 
pre ceea ce i-ar interesa pe dânşii. Programele 
nici nu i-ar permite profesorului să se ocupe 
de astfel de lucruri. 

Şcoala de odinioară era confacfal înfre ci= 
neva care vrea să învefe şi cineva care ştie, 

V'am spus că erau numite lucruri de meş- 
teşug pentru care te duceai la meşter. Voiai 
să fii preot, trebuia să cunoşti anume rituri 
sacre, care-ţi cereau o lungă şi grea iniţiere; 
atunci întrai în biserică, făceai întâiu lucrurile 
mici, apoi cu vremea înaintai. 


IN 


In Babilonia, cu teribilele pedepse asupra 
cărora nu se putea reveni, prin apeluri şi des- 
păgubiri, ale regelui Hamurabi, cu normele 
comerciale stricte, precise era nevoie de jude- 
cători şi interpreţi, cărora li trebuia o învă- 
țătură, care se transmitea de la unul la altul. 

Dacă era să te faci medic, întrai la spital 
şi începeai de la foarte modeste lucruri pînă 
ce ajungeai să fii însărcinat cu lucruri din 
cele mai delicate ale specialități. 

ln atelierele tipografice dela noi aşa se face 

şi astăzi: nu există şcoli de învăţat tipografia. 
Ucenicii, trecând prin cumpărarea de pâne şi 
brînză pentru lucrători, prin ghionturi şi palme, 
inseparabile de debut, ajung să fie printre 
meşterii buni pe cari îi avem. 

Cum credeţi că s'au format pictorii italieni 
sau cei flamanzi, cu acele capodopere allor ? 
Odată, meşterul se pregătia cum ni-o arată 
admirabila carte a lui Vasari „Vieţile picto- 
rilor“. Nu localul şcolii de Bele Arte: ucenicul 
era dat patronului. Acesta-l întrebuința ca o 
mică slugă a atelierului. Mătura, cumpăra şi 
tragea între timp cu ochiul, fura meseria, şi ce 
fura aşa, se prindea. Mesteca de la o vreme 
colorile. Era pus apoi să facă un colț de veş- 
mînt, pe urmă un picior încălțat, o mână, la 
care se cere atâta delicateţă. Și, la capăt, 
hăt târziu, făcea dumnezeiasca înfăţişare a 
figurii. A doua zi trecea la lucrul lui, la „capo- 
dopera“, la „începutul de lucru“ al său. 

Orientul a trăit în aceste condiţii, acel Orient 
dela care Grecii au împrumutat aşa de mult, 
căci ei au imitat Orientul sirian, haldeian şi 
egiptean. Arta cretană intermediară e plină 
de elemente orientale. 

Societatea orientală complect organizată, cu 
judecătorii, cu preoţii, cu muzicanţii ei, n'a 
avut niciun fel de şcoală ; te duceai unde se 
învăţa practic meşteşugul, nu unde se predica 
teoria, 

A venit apoi Grecia. Invăţământul nostru 
ware nimic a face cu şcoala greacă. Cetățile 
greceşti aveau un loc unde învățau tinerii 
exerciţii corporale, pentru a duce mai departe 
idealul de frumuseţă fisică. Afară de aceasta 
învăţa cineva acasă. Istoria şi geografia se 
cunoşteau la teatru, ele făcând parte din învă- 

țământul liber. Nu era Atenian care să nu 
cunoască pe Agamemnon pe Oreste, pe Oedip, 
etc. Dacă voiai să capeţi noțiuni estetice, 
priviai piața, cercetai templul, te duceai tot 
acolo, la teatru sau la procesiuni. In Grecia, 
şi ultima dintre femei, văzând ce era la teatru, 
căuta să corespundă idealurilor ce-i erau ară- 
tate pe scenă. 

Voiai să înveţi filozofie; ea era un lucru 
deschis oricui. Nu poţi fi filozof închis între 
graniţe de speciali. Filozofia e a tot cuprin- 
zătoare şi deci filozoful trebuie să ştie o su- 
medenie de lucruri, chiar dacă nu vorbeşte 
de ele; să simţi că le ştie, să simți că supt şi 
în jurul celor ce le spune sânt altele multe. 
La Greci, filozofia aceasta, enciclopedică şi 
metafisică, se învăţa dela unul la altul. Fie- 
care curios putea pune întrebări unui Socrate 
sau unui Platon. Se trezia un necunoscut: 
oarecare că vorbia ceasuri întregi cu aceşti 
purtători ai luminii: întrebările nășteau răs- 
punsurile, şi învățământul era plin de spon- 
taneitate. 

Roma era, la început, o cazarmă, care tre= 
buia să-şi pregătească ostaşii şi bunii cetăţeni. 
Pentru miles şi civis era un anume învăţă- 
mânt.. Dar erau departe de-a avea școala 
noastră. Familia la ei era o realitate şi omul 
ieşit de acolo sămăna cu înaintaşii lui prin- 
‘tr'o pregătire în sfânta casă a moştenirii sale. 

Învățătorul roman începător nu putea fi 
deci decât cel din casa părintească. El singur 
putea pregăti pe Roman, pe patricianul roman. 
Pafer familias, stăpân absolut, fără margini, 
era şi preotul care oficia cultul strămoşilor 
ca şi al Larilor şi Penaţilor casei sale; şi era 
şi educatorul, acela care transmitea cunoştinţa. 
trecutului, simțul datoriilor în viața publică. 

Cînd au venit Grecii cu şcoala lor, mai 
târzie, de profesiune, învățământul roman a 
devenit unul de retorică. Dar şcoala reto- 
rului înseamnă un număr detineri ce ascultă 
pe unul care vorbeşte frumos. Roma a înlă- 
turat întâiu această cugetare ascuţită a Grecilor, 
această sofistică tăioasă, ca pe una ce-i părea 
primejdioasă pentru societatea romană, prin 
schimbarea totală ce ar aduce-o în viaţa ei 
morală, care până atunci se menţinuse nea- 
tinsă de noutăţile aduse de aiurea. 

Încetul cu încetul, cu influențe venite din 
atâtea şi din atâtea părţi, se va ajunge la o 
schimbare. Imperiul va veni să adauge în 
acel domeniu ceva la tot ce a cules și a acu- 
mulat, în folosul său, de pretutindeni. August 
va găzdui un învățământ, deocamdată cu 
puţini pentru puţini, care e de fapt începutul 
şcolii de Stat. De acum înainte Împărații îi 
poartă grija. Vespasian şi Titus fixează lefile, 
şi vor fi pensii şi chiar burse pentru şcolarii 
săraci. 

Sistemul roman s'a continuat şi în Răsă- 
ritul roman, grecizat ca „Bizanţ“. Acolo era 
un Învățământ de stat, cu profesori, plătiți, 
de retorică, de gramatică, etc. La Berit se 
învăţa cum să se interpreteze dreptul. Era în 
-acel Orient şi o Facultate de medicină. Dar ce 
Æ mai bun în civilizația bizantină s'a produs 
prin contactul cu omul pe care l-ai ales, omul 
pe care-l iubeşti şi-l stimezi. Se ducea cineva 
unde era învățătura mai reală şi mai plă- 
-cută. 

În evul mediu, ce fericit învăţământ! Nimeni 

na voit vreodată să oprească învăţământul 
liber, nimeni nu şi-a închipuit că are dreptul 
de a-i da profesori şi de a-i supraveghia ac- 
ţiunea. _Invăţa fiecare unde voia, şi cu cine 
voia. De aici rezulta şi putinţa pe care o 
aveau aceşti oameni de a se potrivi după îm- 
prejurări. La  dînşii, deprinşi a-şi căuta 
calea, nu se vor întilni astfel de prăbuşiri 
cum le-am văzut noi după marele cataclism 
al războiului, cu mii şi mii de oameni „învă- 
țaţi“ cari se lasă duşi, fără nicio putere de 
reacțiune, de valul vremii şi de sila aventurii. 

In acel ev mediu, dacă erai creştin, Biserica 
te creştea ca pe fiul ei; acolo ţi se dădea 
lecţia de catechism ; acolo învăţai rugăciunile; 
învățai să ceteşti, să scrii. Meşteşugar dacă 
voiai să te faci, îți alegeai ca profesor pe 
meşterul cel mai bun. Apoi Universitatea; 
aceasta era un învăfământ absolut liber. Pro- 
fesorul trata orice chestiune voia, şi aşa cum 
voia el, iar studentul asculta numai dacă îl 
interesa. Erau şi cazuri cînd profesorul se 
muta în alt oraş, şi elevii îl urmau acolo 
unde se ducea. 

A venit pe urmă vremea stăpînirii monar- 
hilor. Evul mediu avea nevoie de orice fel 
de oameni, cari se uniau dela sine; nu-i tre- 
buia un tip. Suveranul modern însă avea 
nevoie de buni supuşi. Toate erau aşa în- 
tocmite ca să pregătească pe bunul cetăţean, 
omul cu credință de față de Suveran, bun 
ostaş şi, mai ales, bun contribuabil. 

Dar învățămîntul acesta nu mergea până 
jos. Şcoală primară n'a existat până la re- 
voluţia franceză. Erau doar anume călugări 
cari învățau pe aceea cari doriau. In Me- 

moriile sale, d-na de Genlis arată cum a in- 
văţat ea singură în castelul părinţilor ei. 

Revoluţia franceză, ca şi cea sovietică, 
avea nevoie de anumiţi oameni; ei îi trebuia 
să creeze tipul revoluționarului. De aceia a 
înlăturat toate formele mai vechi de învăţă- 
mânt, cu aceeaş neînțelegere şi neîmpăcată 
ură căreia i-au căzut jertfă atîtea din aşeză- 
mintele capabile încă de viaţă ale vechii 
Francii. 

Creatori fără rezerve, revoluționarii au în- 
teles să facă nou în toate, dînd contempora- 
nilor ceia ce li trebuia pentru a nu fi oameni 
de curte şi de lume, ci „cetăţeni“, luptători. 
Se creiază astfel şcoala primară publică, co= 
mună tuturora şi gratuită. 

Vine apoi Napoleon, care, voind să stăpî- 
nească lumea. în toate, făcu din tot sistemul 
său politic o imensă maşină, admirabilă prin 
puterea şi regularitatea ei aproape militară, 
care-i putea permite să fie pusă în mişcare 
de un singur om. In locul cetățeanului, școala 
lui făcea un fel de automat în mîna puterii 
centrale. Napoleon suprimă şi ultimele ră- 
măşiţe ale autonomiei locale, ale iniţiative; 
individuale sau colective. 

Scopul lui Napoleon nu era deci acelaş ca 
al revoluţionarilor, cari voiau energie şi luptă. 
Lui îi trebuia supunerea desăvîrşită față de 
cugetarea şi voința sa, îmbinarea mecanică 
a unor oameni croiți pe acelaş tip, fără în- 
găduinţa varietăţilor individuale. Şcoala tre- 
buia -să fie un fel de maşină, de fabrică de 
produs oameni, pe care statul poate să-i în- 
trebuinţeze pentru scopurile sale. ş 

Pentru a crea pe individul ascultător ca un 
soldat, permiţindu-i a-şi putea exereita pu- 

terea absolutistă, Napoleon creă şcoala-ca- 
zarmă, şcoala cuprinsă într'o construcție de 
nemiloase linii drepte, care trebuia să pri- 
mească în toate treptele ei un singur impuls, 
iar acesta era să plece de la monarhul singur. 
Şeful enormei cazărmi şcolare e rectorul de 
Academie, care dispune în Universitate şi în 
licee de o întreagă oaste disciplinată de pro- 
fesori, inspectori, etc. 

Rectorul acesta e ca un general de corp 
de armată; nu e ales pe câţiva ani ca la noi, 
ci pe viață. Pe această bază am desvoltat un 
întreg învățământ de forme goale, de paralizare 
a energiilor şi astăzi avem rezultatul: plaga 
funcţionarilor, prisosul spiritelor abstracte şi 
al falşilor intelectuali. Sântem în vârful 
crizei. De aici chiar va veni mântuirea. 

